MALTA DIBATTITI TAL-KAMRA TAD-DEPUTATI (Rapport Ufficjali u Rivedut) IS-SEBA' PARLAMENT Seduta Nru. 134 It-Tnejn, 10 ta' Mejju, 1993 Stampat fl-Ufficcju ta' l-Iskrivan Kamra tad-Deputati MALTA Prezz Lm1 IS-SEBA' PARLAMENT Seduta Nru. 134

It-Tnejn, 10 ta' Mejju, 1993

Il-Kamra tad-Deputati ltaqgħet fil-Kamra tal-Parlament, il-Palazz, il-Belt Valletta, fis-6.15 p.m.

Talba

SEDUTA NRU.

It-Tnejn, 10 ta' Mejju, 1993

WERREJ

MINUTI ................................................

MISTOQSIJIET - TWEĠIBIET ORALI ........................

TQEGĦID TA' KARTI FUQ IL-MEJDA ........................

ORDNIJIET TAL-ĠURNATA

ABBOZZ TA' LIĠI LI JEMENDA L-ATT DWAR IL-KARTI TA' L-IDENTITA'

IDENTITY CARD (AMENDMENT) BILL

It-Tielet Qari .....................................

ABBOZZ TA' LIĠI LI JEMENDA L-ORDINANZA DWAR IL-MEETINGS PUBBLIĊI

PUBLIC MEETINGS (AMENDMENT) BILL

Kumitat ............................................

ABBOZZ TA' LIĠI DWAR IR-RATIFIKA TAL-LIĠI TAL-BAĦAR

LAW OF THE SEA (RATIFICATION) BILL

AĠĠORNAMENT ...........................................

MISTOQSIJIET IMWIEĠBA BIL-MIKTUB ......................

MINUTI

Il-Minuti tas-Seduta Nru. 133 li saret fil-5 ta' Mejju, 1993, ġew konfermati.

MISTOQSIJIET - TWEĠIBIET ORALI

SKEJJEL PRIVATI - DONAZZJONIJIET U ĦLASIJIET OĦRA

L-ONOR.

JOE MIZZI (f'isem l-Onor.

Michael Farrugia) staqsa lill- Ministru ta' l- Edukazzjoni u Riżorsi Umani: Jaf il-Ministru li qed jintalbu registration fees u self ta' flus kif ukoll donazzjonijiet b'impediment li jekk ma toħroġx sehemek ma titħallix tkompli l- iskola aktar minn ċertu livell fl-iskejjel privati mhux tal- knisja?

Id-Dipartiment ta' l- Edukazzjoni japprova dawn l- affarijiet li qed jurtaw ħafna ġenituri?

ONOR.

UGO MIFSUD BONNICI (Ministru ta' l-Edukazzjoni u Riżorsi Umani): Mill-indaġini li għamlu l-uffiċjali tad- Dipartiment ma rriżultax każ li jinkwadra fid-dettalji mogħtija mill-Onor.

Interpellant.

Nitlob lill-Onor.

Interpellant biex ikun aktar speċifiku anke jekk jippreferi li jagħtini l-informazzjoni kunfidenzjalment.

CHISWICK HIGH SCHOOL

L-ONOR.

JOE MIZZI (f'isem l-Onor.

Edwin Grech) staqsa lill-Ministru ta' l-Edukazzjoni u Riżorsi Umani: Nixtieq niġbed l-attenzjoni tal-Ministru għall-kondizzjonijiet u regolamenti li qed tagħmel iċ- Chiswick High School għall-ftuħ ta' skola sekondarja privata bl-isem ta' St. Martin's Foundation.

Jista' l-Ministru jgħid jekk dawn ġewx aċċettati mill- Ministeru ta' l- Edukazzjoni?

L-iskola qed titlob kontribuzzjoni ta' Lm450 għall-ewwel child u Lm200 għat- tieni child f'każ ta' aħwa.

Barra minn hekk il-ġenituri se jkollhom iħallsu entry fee ta' Lm150 kull student u dawk il- ġenituri li ma jaċċettawx dawn il-kondizzjonijiet (għalkemm il- kontribuzzjonijiet huma rifondibbli) mhux se jitħallew jirreġistraw it-tfal tagħhom li fil-preżent qegħdin jattendu l- Junior School.

Il-fees proġettati għas-snin 1993-96 ilaħħqu minn Lm160 sa Lm260 kull term skond il- livell ta' klassi.

Jista' l-Ministru f'isem il- ġenituri jintervjeni ma' l- awtoritajiet ta' l-iskola fuq dawn il-kondizzjonijiet esaġerati li se jikkaġunaw hardship lil bosta ġenituri?

ONOR.

UGO MIFSUD BONNICI: Naħseb li l-Onor.

Interpellant jifhem illi meta l-Gvern jagħti liċenzja għal ftuħ ta' skejjel privati, l-ewwelnett għandu jikkonsidra l-preparazzjoni akkademika ta' min jidderieġi u jgħallem, kif ukoll li jara li l-post ikun adegwat għal skola.

Għal dak li għandu x'jaqsam mal-ħlas, il-Gvern jara biss jekk hemmx xi qerq.

Għalkemm sejjer nitlob li nara wkoll il-kontijiet ta' l- iskola proġettata, wieħed irid jifhem li bla sussidju l-ispiża ta' skola titla' ħafna.

Il- ġenituri għandhom kull dritt għall-għażla, iżda dan ma jfissirx li l-kommunita' għandha tissussidja kull għażla.

LEĠISLAZZJONI LI TITTRATTA N- NOISE ABATEMENT

L-ONOR.

SANDRO SCHEMBRI ADAMI staqsa lill-Ministru ta' l-Intern u Żvilupp Soċjali: Jidhirlu l-Gvern illi għandu jkollna liġislazzjoni speċifika li tittratta n-noise abatement?

Ma jidhirlux il-Ministru li artiklu 41 tal-Kodiċi tal- Pulizija hu biss farka minn saff ta' liġijiet oħra utili li għandna u eventwalment ninforzaw biex jiġi protett l- ambjent kif imiss?

Qegħdin jiġu nforzati "The Motor Vehicles Regulations 1948" li jipprovdu, inter alia, li l-ebda persuna m'għandha ssuq karozza b'mod li jsiru ħsejjes bla bżonn, u dan f'ħin l-irqad bil-lejl.

(Section 88)?

ONOR.

LOUIS GALEA (Ministru ta' l-Intern u Żvilupp Soċjali): Naqbel ma' l-Onor.

Membru li rridu ntejbu l- liġijiet tagħna dwar il-livell permissibli ta' ħoss li għandu jiġi ttollerat biex innaqsu kemm nistgħu t- tniġġis ta' l- ambjent mill-istorbju.

Waħda mid-direttivi li tlabt il- Pulizija, tikkonsidra hi li tinkludi, fost il-ksur tar- regolamenti tat- traffiku, iż- żamma jew sewqan ta' vettura fi kwalunkwe ħin b'daqq ta' radju jew ta' cassette b'volum li jinstema barra mill-karozza.

Qed nikkonsidra wkoll x'jista' jsir biex jitnaqqas l- istorbju f'lokalitajiet ta' divertiment u fuq ix-xtut.

Fil-kwadru tar-regolamenti dwar is-saħħa tal-ħaddiem fuq il-postijiet tax- xogħol, diġa' jeżistu provvedimenti dwar il- livell permessibbli ta' ħoss fuq il-postijiet tax-xogħol.

MR SPEAKER (Onor. Lawrence Gonzi): L-Onor.

Sandro Schembri Adami, mistoqsija supplimentari.

ONOR.

SANDRO SCHEMBRI ADAMI: Mr Speaker, f'dan il-mument għandi f'idejja xi emendi għal- liġijiet li għadni kif għamilt referenza għalihom u nixtieq nkun naf jekk il-Ministru jaċċettahomx.

F'dan il-każ dawn ir- referenzi li qiegħed nitkellem fuqhom lil min ngħaddihom, lilu jew lil- liema awtorita'?

MR SPEAKER: Il-Ministru.

ONOR.

LOUIS GALEA: Mr Speaker, napprezza ħafna l- fatt jekk l-Onor.

Interpellant jgħaddi dawn l-emendi lili, ħalli b'hekk nkunu nistgħu nikkonsidrawhom mar-regolamenti li qegħdin jiġu kkonsidrati.

FURJANA: MAGAZINES STREET - DJAR

L-ONOR.

SANDRO SCHEMBRI ADAMI staqsa lill-Ministru għas-Sigurta' Soċjali: Jista' l-Ministru tas-Sigurta' Soċjali jgħidilna liema kienu d- djar/fondi li l-Gvern tiegħu ra u fejn kienu dawn id-djar u ta' min kienu qabel ma wasal biex xtara l-fond f'Magazines Street, Floriana li llum hu s- sede ta' l-Awtorita' tad-Djar?

X'kien il-prezz mitlub f'kull każ għal kull fond?

Il-Gvern ikkonsidra li l-post li llum għandhom fil-Furjana seta' kien għażla ħażina stante li l-Lohombus li taħdem qrib l- Awtorita' tad-Djar se tiġi shifted għall-Marsa?

ONOR.

GEORGE HYZLER (Ministru għas-Sigurta Soċjali): L- Awtorita' tad- Djar ikkonsidrat diversi postijiet biex jiġu wżati.

Fost dawn kien hemm li kienu żgħar wisq, oħrajn kellhom talba ħafna aktar għolja waqt li oħrajn ma kenux f'postijiet ċentrali li jistgħu jkunu milħuqa mill-pubbliku.

MR SPEAKER: L-Onor.

Schembri Adami.

ONOR.

SANDRO SCHEMBRI ADAMI: Il-Ministru jidhirlu li l-post huwa post ċentrali, stante li l-Lohombus issa se jmur in-naħa tal-Marsa u allura jista' joħloq iktar inkonvenjent għal ċerti persuni li jkollhom bżonn is- servizzi?

MR SPEAKER: Il-Ministru.

ONOR.

GEORGE HYZLER: Jien għadni nikkonsidrah bħala post ċentrali għax fil-fatt il- Furjana huwa post ċentrali.

Peress li l-Lohombus sejrin bejn il-Marsa u l-Blata l-Bajda ma jfissirx li dawn għandhom jiċċaqilqu wkoll.

UFFIĊINI GĦALL-AVUKAT ĠENERALI

L-ONOR.

SANDRO SCHEMBRI ADAMI staqsa lill-Ministru tal- Ġustizzja: B'referenza għal dak li ntqal fil-Budget li l- Gvern se jipprovdi kważi Lm400,000 li prinċipalment dawn se jmorru għall-bini ta' uffiċċju ġdid ta' l-Avukat Ġenerali tar-Repubblika, jista' l-Ministru jgħid fejn hu dan il- post ġdid li se jospita lill-impjegati ta' l-Avukat Ġenerali tar- Repubblika?

Kemm sewa lill-Gvern preċiżament l-akkwist ta' dan il-post ġdid?

Inħarġu tenders biex ikun jista' jsir il-bini ta' dan l-uffiċċju?

Allura x'użu preċiż se jkollu l- uffiċċju preżenti ta' l-Avukat Ġenerali tar-Repubblika?

X'jara li se jkun hemm fl- uffiċċju l-ġdid ta' l-Avukat Ġenerali tar- Repubblika li fil- preżent ma jeżistix fejn hemm dak tal-lum?

ONOR.

GEORGE BONELLO DU PUIS (Ministru għas-Servizzi Ekonomiċi) (f'isem il-Ministru tal-Ġustizzja): Il-post fejn se jittella' l-uffiċċju l-ġdid ta' l-Avukat Ġenerali jinstab fi triq id-Dejqa, kantuniera ma' Triq l- Arċisqof, b'entratura prinċipali minn Triq l-Arċisqof.

Il-post il- ġdid se jittella' prinċipalment fejn illum hemm bini li huwa proprjeta' tal-Gvern.

Sa issa nħarġet l-ordni meħtieġa tal- President taħt Kapitolu 88 dwar dik il-parti li mhix tal-Gvern.

Il-valur tal-kumpens ta' dawk il-postijiet li se jiġu akkwistati għadu mhux iffissat.

Tenders għal bini joħorġu regolarment meta jiġu finalizzati l-pjanti aħħarija tal-proġett.

L-uffiċċju preżenti ta' l- Avukat Ġenerali meta jitlestew l-uffiċċji l- ġodda, jiġi rilaxxat biex ikun jista' jsir ir-restawr meħtieġ f'dik il- parti tal-Palazz.

Fl-uffiċċju l-ġdid u modern ikun hemm spazju meħtieġ biex fih ikunu jistgħu jiġu akkommodati aħjar l-impjegati preżenti u dawk li hemm bżonn jiddaħħlu fl-uffiċċju ta' l- Avukat Ġenerali.

MR SPEAKER: L-Onor.

Schembri Adami.

ONOR.

SANDRO SCHEMBRI ADAMI: Xi żmien ilu kont staqsejt lill-Ministru tal-Ġustizzja dwar speċjalizzazzjoni aħjar għal persuni li jaħdmu hemmhekk, partikolarment dawk li huma avukati, biex ikollna speċjalizzazzjoni fl- oqsma tal- kummerċ u tal-marittimu.

Jista' l-Ministru jgħidilna jekk dan sarx, u jekk sar, jista' jagħtina xi ħjiel dwaru?

MR SPEAKER: Il-Ministru.

ONOR.

GEORGE BONELLO DU PUIS: Nista' ngħid - minn dak li nisma' - li l- idea hija li jkun hemm iktar spazju għal nies speċjalizzati.

Per eżempju, nafu li hawn problema għad- drafting ta' liġijiet.

Miskin l-Avukat Ġenerali tar- Repubblika li jrid jagħmel kollox u żmien m'għandux!

MR SPEAKER: L-Onor.

Schembri Adami.

ONOR.

SANDRO SCHEMBRI ADAMI: Mr Speaker, żmien ilu kien hemm sejħa għal applikazzjonijiet u jidhirli li ma kien applika ħadd.

Imbagħad jidhirli li reġa' kien hemm sejħa oħra u nixtieq inkun naf jekk applikawx xi nies.

Jien naf li mhux qiegħed strettament mal- mistoqsija u naf li tapprezza, pero' nixtieq li tagħti xi ftit informazzjoni rigward dan.

MR SPEAKER: Il-Ministru.

ONOR.

GEORGE BONELLO DU PUIS: Ma nistax napprezza biżżejjed id-domanda tiegħek għax forsi l-Ministru jista' jgħidlek kemm kien hemm applikazzjonijiet li ġew sottomessi u jekk tagħmel domanda forsi jkollok risposta aktar preċiża.

MR SPEAKER: L-Onor.

Karmenu Mifsud Bonnici.

ONOR.

KARMENU MIFSUD BONNICI: Jidhirli li l-Ministru semma d- diffikulta' li għandu l- Attorney General biex ilaħħaq mad-drafting tal- liġijiet.

Ma jaħsibx il-Gvern li jkun pass prattiku jekk dawk legali li qabel kienu jaħdmu fl-Uffiċċju ta' l-Attorney General jiġu kummissjonati biex jgħinu fid- drafting tal-liġijiet?

Għall- grazzja t'Alla minn dawn għandna numru li għadhom ta' eta' żgħira u jistgħu faċilment jiġu utilizzati.

Naf li hu preskritt li l-Attorney General f'ċerta eta' jrid jirtira imma ma naħsibx li jkun hemm diffikulta' biex id-drafting tal- liġijiet ikun jista' jsir minn dawn l-individwi u b'hekk ikunu qed jgħinu lill-Attorney General f'xogħol li huwa time consuming.

ONOR.

GEORGE BONELLO DU PUIS: Jien napprezza l-kummenti ta' l-Onor.

Membru, pero' għandu jifhem ukoll li - jekk m'inix sejjer żball - l-ex Attorney General diġa' qiegħed impenjat fuq xogħol ieħor fejn tidħol ir- riforma tal-liġijiet.

ONOR.

KARMENU MIFSUD BONNICI: Nistgħu nsemmu wkoll ex- imħallfin li jistgħu jiddraftjaw il-liġijiet.

ONOR.

GOERGE BONELLO DU PUIS: Ngħaddi dan is-suġġeriment lill-sieħbi l- Ministru tal- Ġustizzja ħalli jara x'jista' jsir.

ONOR.

SANDRO SCHEMBRI ADAMI: Biex ikollok xi ħaġa oħra x'tgħaddi lill- Ministru, nixtieq inkun naf jekk huwiex possibli wkoll li tirreferi lill- Onor. Fenech dwar il- kondizzjonijiet ta' dawk l- avukati li hemm jaħdmu fl- uffiċini ta' l-Attorney General, li hemm bżonn jitjiebu għax inkella l- Uffiċċju qatt mhu se jkun attrezzat b'mod tajjeb u bl-aħjar imħuħ legali.

Naħseb li din f'pajjiżna verament għandna bżonnha jekk verament il-Gvern qed jaħseb għall-kurrent Ewropew.

ONOR.

GEORGE BONELLO DU PUIS: Is-suġġeriment li qed tagħmel ngħaddih, pero' ma nista' nagħmel xejn aktar.

ONOR.

KARMENU MIFSUD BONNICI: Ma nafx jekk l-informazzjoni li għandi hix tajba.

Jien ġejt mgħarraf li l-Main Guard se jkun parti mill-uffiċċini ta' l-Attorney General.

ONOR.

GOERGE BONELLO DU PUIS: Temporanjament forsi, imma l- bqija ma naħsibx.

ONOR.

KARMENU MIFSUD BONNICI: Għaliex le?

Il-Main Guard ilu magħluq numru ta' snin issa, għaliex ma tutilizzawhx?

Għandna bżonn nutilizzaw kull ftit spazju li għandna.

ONOR.

GEORGE BONELLO DU PUIS: Il-Prim Ministru qed igħidli li qed naqblu.

FURJANA - CAR PARK

L-ONOR.

SANDRO SCHEMBRI ADAMI staqsa lill-Ministru għall-Ambjent: Għaliex kien waqaf ix-xogħol fuq il-car park outside City Gate?

Min kien il-kuntrattur?

Kemm dam jaħdem fuq ix-xogħol u kemm tħallas?

Jista' l- Ministru jagħti breakdown tan-nefqa totali għal dan il-proġett?

Ħarġu tenders?

Meta ħarġu?

Min kienu dawk kollha li applikaw?

L-anqas offerta ġiet aċċettata?

Meta se jitlesta dan il-car park?

Jista' l-Ministru jagħti data approssimattiva?

ONOR.

MICHAEL FALZON (Ministru għall-Ambjent): Dan hu proġett privat.

Il-Gvern kulma għamel kien li ttrasferixxa l-art wara li għaddiet riżoluzzjoni f'dan is- sens fil-Kamra tad-Deputati.

Il-Gvern ma ħareġ u mhu se joħroġ l-ebda finanzjament għal dan il-proġett.

FURJANA - ĠNIEN TAL-MALL

L-ONOR.

SANDRO SCHEMBRI ADAMI staqsa lill-Ministru għall-Ambjent: Jista' l- Ministru jara li fil-fatt jiġi rranġat kif xieraq il-Mall fil- Floriana u jingħata l- attenzjoni regolari li tant għandu bżonn?

ONOR.

MICHAEL FALZON: L- Onor. Interpellant hu mitlub jagħmel din id- domanda lill- Ministru ta' l-Ikel, Agrikoltura u Sajd peress li dan il- ġnien hu taħt ir- responsabbilta' tiegħu.

ĦAMRUN: TRIQ ATOCIA - RAMPA

L-ONOR.

SANDRO SCHEMBRI ADAMI staqsa lill-Ministru għall-Ambjent: Jista' l- Ministru jara li f'Atocia Street, Hamrun bejn numru 71 fl- imsemmija triq u l-Ħamrun Samra Football Club issir rampa għax billi t-triq hi dejqa, huwa faċli biex karozzi jtajru t-tfal li jkunu ħerġin mill- football club?

ONOR.

MICHAEL FALZON: Għaddejt it-talba ta' l-Onor.

Interpellant lill- Bord tal- Kontroll tat-Traffiku.

MR SPEAKER: L-Onor.

Schembri Adami.

ONOR.

SANDRO SCHEMBRI ADAMI: Billi d-domanda għamiltha f'Novembru u jidher li din għaddiet għand l-Awtorita' kompetenti, il-Ministru għandu xi ħjiel jekk f'dan il-perjodu ta' żmien it-talba tiegħu ġietx attwata fis- sens jekk dak li tlabt hux se jiġi attwat?

MR SPEAKER: Il-Ministru.

ONOR.

MICHAEL FALZON: Kull meta mmur f'Atocia Street, din id-domanda kull darba ssir.

Jien ma jidhirlix li hawn risposta mingħand it-Traffic Control Board pero' nipprova nara ftit.

LIĠI DWAR KUNTATTI MA' MAŻUNI MALTIN JEW BARRANIN

L-ONOR.

JOE MIZZI (f'isem l-Onor.

Reno Calleja) staqsa lill-Prim Ministru: B'referenza għall-mistoqsija parlamentari numru 8835, jekk ngħaddilek in-numru tat-tessera li għandu Roberto Memmo fl- għaqda tal- mażuni, dak li hu msieħeb mal-familja Degiorgio fil-proġett ta' Chambray, tibqa' ta' l-istess fehma li m'għandhiex tgħaddi liġi biex ħadd ma jkollu kuntatti ma' membri tal-mażunerija allavolja inti tinsab on record li għidt li inti kontra li l-Maltin ikunu msieħba f'xi għaqda tal- mażuni?

ONOR.

EDDIE FENECH ADAMI (Prim Ministru): It-tweġiba hi fl-affermattiv.

AWTONOMIJA FL-UNIVERSITA'

L-ONOR.

JOE MIZZI (f'isem l-Onor.

Reno Calleja) staqsa lill-Ministru ta' l-Edukazzjoni u Riżorsi Umani: Billi ġie rrapportat fil-gazzetti li inti bħala Ministru ta' l- Edukazzjoni ordnajt lill- awtoritajiet ta' l- Universita' biex iraħħsu l-fees għall- eżamijiet tal-Matrikola, kif allura kull meta nistaqsik fuq l-Universita' tirrispondi li ma tindaħalx f'ċerti deċiżjonijiet li qed jittieħdu mill- Universita' għax l-Universita' hi awtonoma?

ONOR.

UGO MIFSUD BONNICI: Nirreferi lill-Onor.

Interpellant għall- Artiklu 39 (2) ta' l-Att ta' l-1988 dwar l-Edukazzjoni li fih jingħad li "Il-Ministru jista', b'regolamenti, jippreskrivi l- ħlasijiet li għandhom isiru għall-eżamijiet..." u nistiednu jistudja sew il-liġi sħiħa u persważ li mbagħad jifhem il- konċett ta' l-awtonomija ta' l- Universita'.

L-Universita' hi awtonoma skond il-liġi u l-Ministru għandu setgħat skond il-liġi.

ENEMALTA - INĠINIERA

L-ONOR.

JOE MIZZI (f'isem l-Onor.

Reno Calleja) staqsa lill-Ministru għall-Ambjent: Jikkonferma l-Ministru li bħalissa hemm diżgwid kbir fost l- inġiniera ta' Enemalta dovut għat-tmexxija taċ-Chairman preżenti?

Jekk fl- affermattiv, jaqbel il-Ministru li dan għandu jiġi mġiegħel iwarrab mill- kariga?

ONOR.

MICHAEL FALZON: It- tweġiba hi fin-negattiv.

XOGĦOL FIL-QASAM INDUSTRIJALI TAR-RIKASOLI

L-ONOR.

JOE MIZZI (f'isem l-Onor.

Reno Calleja) staqsa lill-Ministru għall-Ambjent: Jaf il-Ministru li fl- Industrial Estate tar-Rikasoli hemm ħmieġ kbir?

Jista' jagħti ordni biex issir tindifa ġenerali tal-post, jimtlew il- ħofor tat-toroq u jitjiebu s- servizzi tad-dawl u l-ilma?

Jaf, per eżempju, li dan l- Industrial Estate li fih diversi fabbriki li għandhom bżonn ħafna ilma, kważi dejjem ikun hemm l-ilma maqtugħ?

ONOR.

MICHAEL FALZON: Għalkemm il-manutenzjoni ta' l- oqsma industrijali huma strettament ir-responsabbilta' tal-Korporazzjoni ta' l- Iżvilupp, is- Segretarjat għall-Ambjent għamel diversi nterventi ta' tindif fl-inħawi ta' Rinella u Rikasoli.

L-ilma f'dan il-qasam industrijali ma jkunx maqtugħ iżda minħabba s- sistema tad- distribuzzjoni ħażina ta' din in-naħa ta' Malta mhux kulħadd ikun moqdi tajjeb.

Din is- sitwazzjoni tkun rimedjata meta jitlesta l- proġett tal-pipeline mill-ġibjun tal-Qrendi.

Rigward id-dawl elettriku, it-talba ta' l-Onor.

Interpellant qed tiġi kkonsidrata flimkient ma' talbiet oħra.

MR SPEAKER: L-Onor.

Mizzi, l-aħħar mistoqsija supplimentari.

ONOR.

JOE MIZZI: Ma nafx kif il-Ministru ma semmiex li waħda mill- problemi ta' nuqqas ta' ilma hi li hemmhekk hemm laundry u meta din il- laundry taħdem tieħu l-ftit ilma li jkun hemm għar-residenti ta' dik l- area.

Ma nafx kif il- Gvern għadu ma ħax passi dwar din il-ħaġa.

Għalkemm veru li sar xi tindif - u jien repetutament f'din il-Kamra ġbidt l- attenzjoni li qed ikun hemm il-ħmieġ - jidher li m'hu qed jittieħdu l- ebda passi bis- serjeta' biex min qed jarmi l- ħmieġ jinqabad.

Kull darba qed tinġieb l-iskuża li n-nies qed jaqbdu u jitfgħu l-affarijiet wara ċertu scrap yard bl- addoċċ, pero' dan mhux minnu għax jiena rajt b'għajnejja li huwa s-sid ta' din l-iscrap yard li qed jitfa' l- affarijiet.

Barra minn hekk, hemm ukoll trakkijiet bin-numri li qed jiżgrumbaw it-triq u xorta ma ttieħdux passi.

X'inhi r-raġuni li l-Gvern, għalkemm saru dawn l-ilmenti kollha, kemm minni u kif ukoll fil-gazzetti, mhux qed jieħu passi?

ONOR.

MICHAEL FALZON: Rigward l-ilma, evidentement s- sistema tad- distribuzzjoni mhijiex adegwata.

Jekk ir- raġuni hi dik li spjega l- Onor. Interpellant allura dan jikkonferma li mhux l-ilma jkun maqtugħ, imma jkun hemm xi konsumatur partikolari li jieħu dak li ngħidulu l-lion's share, jiġiferi jieħu kollox hu u jħalli lil ħaddieħor b'xejn.

Din hija s- sitwazzjoni reali, u qabel ma titranġa s-sistema tad-distribuzzjoni, is- sitwazzjoni ma titranġax.

Rigward il-kwestjoni tat- tindif fil-qasam industrijali ir-responsabilta' hija tal- Korporazzjoni ta' l-Iżvilupp, imma aħna xorta kkoperajna magħhom, u għenna biex saru diversi interventi.

Sfortunatament bħalma jiġri f'diversi postijiet l-intervent isir, imma wara ftit il-post jerġa' jitħammeġ għaliex għandna wisq nies irresponsabbli f'dan ir-rigward.

MR SPEAKER: Grazzi.

Il-ħin tal-mistoqsijet għadda.

Tqegħid ta' Karti.

Il-Ministru għall-Ambjent.

TQEGĦID TA' KARTI FUQ IL-MEJDA

ONOR.

MICHAEL FALZON: Inqiegħed fuq il-Mejda tal- Kamra:

Kopja ta' Ftehim li sar bejn l-Enemalta u l- General Retailers and Traders Union (bi tweġiba għall-mistoqsija parla- mentari numru 10,114).

MR SPEAKER: Grazzi.

Il- Ministru għas-Servizzi Ekonomiċi f'isem il- Ministru tal-Finanzi.

ONOR.

GEORGE BONNELLO DU PUIS: Mr Speaker, inqiegħed fuq il-Mejda tal- Kamra:

Emendi għall-Bye-laws tal- Borża ta' Malta maħruġa mill-Kunsill ta' l- Istock Exchange ta' Malta; u

Annual Financial Statements ta' l-1992 skond l-Att ta' l-1962 dwar l- Amministrazzjoni Finanzjarja u l-Verifika.

MR SPEAKER: Grazzi.

Stqarrijiet Ministerjali.

L- Onor. Salvu Sant.

ONOR.

SALVU SANT: Mr Speaker, nixtieq nattira l- attenzjoni tas-Sedja dwar ir- rapporti parlamentari li kienu saru fil-gazzetta "In-Nazzjon Tagħna" tal-ġimgħa l-oħra.

L- uniku Membru li ma ġiex ir- rappurtat kien propju jien.

Dakinhar niftakar li kienu ġew rapportati interventi oħrajn - anke ta' ftit minuti - u għalkemm ippruvajt nikkontatja l-Uffiċċju tiegħek, sibt li l- ġurnal "The Times" laħqet ikkoreġiet ir-rapport tagħha minnufih.

Pero' huwa fatt ukoll li l-Editur tal-ġurnal "In-Nazzjon Tagħna" sal-lum għadu ma ġab xejn.

Jiena naf li dan ma jfissirx ksur ta' privileġġ, pero' naf ukoll li inti - waqt il-laqgħa ta' l- ewwel tas-sena - sikwit tappella lill-edituri biex fil- gazzetti tagħhom ikollhom a fair reporting ma' kulħadd.

Għaldaqstant nħoss li għandi nappella lis-Sedja biex tagħmel dak kollu li għandha tagħmel sabiex tipproteġi l- interessi tagħna lkoll.

MR SPEAKER: Irrid ngħid lill-Onor.

Membru li l-ilment wasalli u diga' ttieħdu l- passi.

Aktar minn hekk ngħidlu li qiegħed nkompli nsegwi dak kollu li ġara u li sar il- ġimgħa li għaddiet.

Mozzjonijiet?

Ordnijiet tal- Ġurnata.

ORDNIJIET TAL-GURNATA

ABBOZZ TA' LIĠI LI JEMMENDA L-ATT DWAR IL-KARTI TA' L-IDENTITA'

IDENTITY CARD (AMENDMENT) BILL

MR SPEAKER: Il-Ministru Louis Galea.

ONOR.

LOUIS GALEA: Mr Speaker, f'isem il-Prim Ministru nressaq it-Tielet Qari ta' l- Abbozz ta' liġi li jemenda l- Att dwar il-Karti ta' l- Identita'.

MR SPEAKER: Min jissekonda?

ONOR.

LOUIS CUSCHIERI: Nisse- konda.

MR SPEAKER: Il-Mistoqsija hi li l-Abbozz ta' Liġi msejjaħ "Att biex jemenda l-Att dwar il-Karti ta' l-Identita' - Kap 258" ikun moqri it-Tielet Darba.

Dawk Favur?

(Onor. Membri: Aye) Dawk kontra?

Agreed.

Il-mozzjoni għaddiet nem. con. u l-Abbozz ta' Liġi ġie moqri t-Tielet Darba u għadda.

ABBOZZ TA' LIĠI LI JEMENDA L-ORDINANZA DWAR IL-MEETINGS PUBBLIĊI

PUBLIC MEETINGS (AMENDMENT) BILL

L-Ordni għal-Kumitat ġie moqri.

FIL-KUMITAT

Onor. Charles Mangion, Vici President tal-Kumitati, jippresjedi.

Ikompli mill-5 ta' Mejju, 1993.

KLAWSOLA ĠDIDA 6

NEW CLAUSE 6

(KONTINWAZZJONI)

THE CHAIRMAN: Aktar rimarki?

Il-Ministru Galea.

ONOR.

LOUIS GALEA: Jekk l- Onor. Membru jippermettili, nixtieq nerġa' nfisser x'qegħdin nipprovaw nilħqu permezz ta' din l-emenda, Mr Chairman.

Il-klawsola 7 tal- liġi prinċipali tgħid:

"Il-Kummissarju tal- Pulizija jista' jordna li l-meeting pubbliku msemmi f'dak l-avviż isir f'post ieħor li ma jkunx dak imsemmi fl-avviż; u jista' jordna wkoll li dak il- meeting ma jsirx f'dik il- ġurnata li fiha, fil- belt jew raħal fejn ikollu jsir il-meeting, għandu jkun hemm xi ċerimonja jew festa pubblika."

Fl-aħħar seduta jien semmejt id-diffikulta' li safejn naf jien iltaqgħu magħha ż-żewġ partiti politiċi minħabba li l-liġi tippreskrivi perjodu massimu u ieħor minimu li fih wieħed irid jagħti l-avviż tal- meeting.

Partit ma jistax jipprenota post partikolari biex jorganizza meeting pubbliku jekk mhux qabel tmiet ijiem li dan il-meeting għandu jsir.

Jekk xi ħadd imur b'avviż ta' meeting pubbliku għaxart ijiem qabel id-data li fih għandu jsir, il-pulizija jgħidlu li mar javza kmieni wisq.

Bħala konsegwenza, għall-finijiet ta' l- organizzazzjoni ta' meeting pubbliku ħadd ma jista' jipprenota post qabel tmient ijiem mid-data li fiha jkun se jsir il-meeting.

Pero' aħna nafu li barra meetings pubbliċi, il-partiti politiċi u anke assoċjazzjonijiet oħrajn jorganizzaw attivatijiet pubbliċi ta' natura oħra li mhumiex neċessarjament meeting jew dimostrazzjoni.

Iċ-ċirkostanzi li taw lok għal din it-tip ta' emenda li qiegħed inressaq huma xi okkażjonijiet fejn partit politiku li ried jorganizza attivita' pubblika, normalment f'forma ta' festa - tista' tkun il-festa ta' l- Indipendenza u ġieli kellna l-attivitajiet "Festa Sajf" li jorganizzaw iż- żewġ partiti - li mhix meqjusa meeting pubbliku u allura ma tirrikjedix li wieħed ikollu josserva l-limitu massimu ta' tmient ijiem imma jista' jmur u japplika minn tlett xhur qabel.

Issa x'kien ġara f'każ bħal ma qed insemmi?

Kien ġara li l-Partit Nazzjonalista kien talab biex jipprenota l- użu ta' Marsalforn biex fis-sajf jagħmel attivita soċjo- politika, filwaqt li l-Partit Laburista - fit-terminu taż- żmien li tippreskrivi l-liġi - kien talab biex f'dak il-post jagħmel meeting pubbliku.

Dak iż-żmien il- Kummissarju tal- Pulizija, kien talab biex titħassar dik l-attivita' pubblika tal-Partit Nazzjonalista biex b'hekk ikun jista' jiġi organizzat il-meeting pubbliku.

Jidhirli li dak inhar kienu ttieħdu xi passi fil- Qorti biex l-attivita' li ried jorganizza l-Partit Nazzjonalista setgħet issir.

Allura hawn qegħdin naħsbu biex nkunu nistgħu nirregolaw dawn it- tipi ta' ċirkostanzi b'mod u manjiera li jekk f'xi każ ikun hemm attivita' pubblika li għaliha jkunu mistiedna ċertu massa ta' nies u fl-istess lokalita' jkun hemm talba biex isir meeting, allura l- Kummissarju tal- Pulizija jkun jista' jew jagħti ordni li dan il-meeting politiku jsir f'xi post ieħor, jew inkella li jsir f'xi ġurnata oħra.

Dan qegħdin ngħamluh biex permezz ta' din l-emenda nipprovaw nolqtu kollox.

Mr Chairman, nixtieq nisma' l-fehma tal-membri l-oħra ta' din il-Kamra biex b'hekk wieħed ikun jista' jara jekk din l- istess emenda li qiegħed inressaq tissodisfax dawn l- esiġenzi li qiegħed nirreferi għalihom jien.

MR CHAIRMAN: Onor. Karmenu Mifsud Bonnici.

ONOR.

KARMENU MIFSUD BONNICI: Jekk jiena fhimt sewwa xi jrid ifisser il- Gvern, naħseb li t- tifsira li kien ta l-Ministru tmur kontra l- intendiment kollu li suppost għandu jkun hemm.

Għaliex?

Għaliex din il- kontinġenza li semma' l- Ministru mhux talli mhijiex tiġi evitata imma talli qisu ħloqna l-possibilita' ta' aktar ostakoli għal meta meeting jiġi biex jinżamm f'xi post partikolari.

Qiegħed ngħid hekk għax il-lum il- Kummissarju tal-Pulizija ma jgħatix permess biex il-meeting isir fil-post mitlub jekk kemm-il darba jkun hemm xi ċerimonja jew inkella festa pubblika.

Issa b'din in- new clause qegħdin ngħidu "jew xi attivita pubblika oħra li tkun tinvolvi l-preżenza ta' ħafna nies".

Mela jidher li żidna kontinġenza oħra aktar u aktar meta partit politiku jitlob biex jagħmel il- meetings f'ċertu post, mentri minn żmien qabel jista' jkun hemm ipprenotat xi attivita' pubblika oħra li tkun tinvolvi l-preżenza ta' ħafna nies u allura f'dak il-każ il-permess għal meeting ma jingħatax.

Jiena ħsibt li l-Ministru ried jovvja għaċ-ċirkostanzi li semma meta nqala' dan id- diżgwid fil-każ ta' l- utilizzazzjoni jew użu ta' Marsalforn.

Imma bl-emenda li qed issir se niftħu aktar il- possibbilta' li partit jew xi ħadd jista' jisfratta l-pjan ta' partit politiku li jagħmel meeting f'post f'ġurnata determinata, billi disat ijiem qabel it- tmient ijiem meta l- partit politiku jista' japplika għall-permess tal- meeting, ifassal xi attivita' pubblika u in vista tal-fatt li din l- attivita' pubblika tkun tinvolvi nies, allura l- Kummissarju jkollu ġustifikazzjoni biex ma jagħtix permess għall-meeting.

Jien jidhirli li din il-kontinġenza għandna nevitawha u mhux indaħħluha fil-liġi aħna stess.

THE CHAIRMAN: Il-Ministru Galea.

ONOR.

LOUIS GALEA: Ħalli nkompli niċċara ftit is- sitwazzjoni għaliex il- ħsieb huwa li nipprovaw niffaċilitaw is-sitwazzjoni.

F'dan il-każ partikolari, kif qegħdin igħiduli, il-Qorti diġa' ddeċidiet li fejn il- liġi tgħid "jew festa pubblika" diġa' sostniet li attivita' pubblika bħal dik li rreferejt għaliha jien tinkwadra ruħa fid- definizzjoni ta' festa pubblika.

Li rrid ngħid hu - u l-Onor.

Membru għandu raġun igħid hekk għaliex dan għadu ma jafux - li aktar tard se nressqu emenda biex ikunu jistgħu jsiru regolamenti li bihom jiġi preskritt kif anke f'attivita' pubblika bħal din ikun hemm terminu ta' żmien li jinkwadra ruħu fis-sens ta' l- Ordinanza li tirregola l- Meetings Pubbliċi.

Jekk għall- argument ngħidu li din il- klawsola ġdida 6 tiġi rtirata u allura fil-liġi ma jkunx hemm il-frażi "xi attivita' pubblika oħra li tkun tinvolvi l-preżenza ta' ħafna nies" u mbagħad immorru għall-artiklu oriġinali tal-liġi u naraw il- poter tar-regolamenti, insibu li dawn sal-lum jirrigwardaw meetings pubbliċi jew dimostrazzjonijiet.

Jien aktar tard beħsiebni nressaq emenda għall-artiklu 10 biex il-poter tar-regolamenti jkun jista' jkopri wkoll dawn it-tip ta' attivitajiet u biex ikun hemm regolamenti għal dan il-għan.

Jien ma nsibx diffikulta' li qabel isiru r-regolamenti tiġi konsultata l- Oppożizzjoni dwarha ħalli anke din it-tip ta' attivita' tkun tista' tiġi regolata bi skop li nevitaw dawn it-tip ta' clashes.

Nerġa' ngħid jien m'għandi l- ebda diffikulta'.

Illum hemm sentenza mogħtija mill-Qorti li tgħid li festa mhijiex biss festa reliġjuża imma tista' tkun festa ta' natura oħra.

Din il-klawsola xorta waħda tista' tiġi rtirata u nħallu artiklu 7 kif inhu u nsibu l-formula kif nirregolaw dawn it- tip ta' kontinġenzi billi nagħtu l-poter li jsiru regolamenti mill- Kummissarju tal-Pulizija biex jekk xi ħadd irid jorganizza attivita' jkun hemm perjodu ta' żmien li jikkombaċċja aħjar mal-perjodu ta' żmien meħtieġ fil-każ ta' meetings pubbliċi.

Irrid ngħid - biex nagħmilha ċara - li m'għandi l-ebda pożizzjoni ferma fuq din l-emenda.

Jekk se tinħoloq diffikulta' nista' nirtiraha.

Inżommu quddiem għajnejna li jista' jkun hemm organizzazzjoni li tipprenotalek post fi żmien sew qabel it- terminu massimu li tipprovdi l-Ordinanza dwar meeting pubbliku u allura l-partiti politiċi jistgħu - mhux bilfors għax hija kwestjoni ta' diskrezzjoni f'idejn il- Kummissarju tal-Pulizija - jiġu preklużi milli jżommu l- meeting pubbliku konċernat.

Jien għidt forsi din ta' min wieħed jipprova jara jsibx soluzzjoni għaliha.

Issa nistgħu nsibu soluzzjoni għaliha b'dan il-mod jew inkella meta niġu għal klawsola li se temenda artiklu 10 tal- liġi prinċipali naraw nistgħux fl-għoti tal-poteri lill-Kummissarju tal- Pulizija li jagħmel regolamenti, ninkludu xi ħaġa f'dak ir- rigward, biex ħaġa bħal din tkun tista' tiġi regolata.

THE CHAIRMAN: L-Onor.

Karmenu Mifsud Bonnici.

ONOR.

KARMENU MIFSUD BONNICI: L-intenzjoni li wieħed jirregola attivitajiet pubbliċi, inklużi attivitajiet reliġjużi, hija tajba imma fil- prattika d-diffikulta' hija li ċerti attivitajiet bilfors li trid taħseb fihom u tippjanhom u tipprenotahom numru ta' xhur qabel għax ikunu jirrikorru regolarment kull sena, u jrid xi jrid partit politiku ma jistax fil-ġurnata tal-festa ġewwa post jagħmel meeting pubbliku anke jekk ikun qrib l- elezzjoni, għaliex dik hija xi ħaġa sagrosanta li ma tistax tbiddilha.

Ċerti attivitajiet, sew jekk ikunu sportivi kif ukoll jekk ikunu reliġjużi jiġu ppjanati minn numru ta' xhur qabel u allura ma tistax tagħmel ir-restrizzjoni li hemm bħal fil-każ ta' meeting organizzat minn partit politiku, li ma tistax titlob il-permess aktar minn tmient ijiem qabel.

Dawn huma attivitajiet li min-natura ta' l-organizzazzjoni tagħhom jirrikjedu li jiġu ppjanati, ffissati, prenotati u mħabbra minn ħafna żmien qabel.

Għalhekk hawn din id- diffikulta'.

Jien ma naħsibx li huwa possibbli li wieħed jevita din id-diffikulta' fil- prattika imma din trid tkun biss fuq il-bona fede, l- awtentiċita' u l-verita' tal- prenotazzjoni.

Fil-każ li semma l-Ministru, l-kwestjoni ma kenitx għax il- Partit Nazzjonalista kien ipprenota Marsalforn tmint ijiem qabel ma l-Partit Laburista ħabbar li se jagħmel il-meeting, imma għaliex il- Partit Laburista allega li dik il-prenotazzjoni ma kenitx saret verament, imma b'sotterfugio u b'ċerta kollużjoni mal-Pulizija daħlet wara t-talba tal- Partit Laburista.

Dan kien il-meritu tal-kontestazzjoni.

Wieħed għandu jirrealizza li jekk irid jagħmel festa tas-sajf f'Marsalforn jew fix- Xemxija, ma jistax javża tmint ijiem qabel u jekk javża aktar minn tmint ijiem qabel imbagħad jitlob il-permess within eight days, il-pulizija ma jagħtihx permess u jkun avża għalxejn.

Għalhekk ċerti attivitajiet bilfors jirrikjedu pre-avviż ħafna itwal minn tmint ijiem.

Jien ma naħsibx li minkejja l- intenzjoni tajba li wieħed jista' jkollu, din hija materja li tista' tiġi regolata fil- prattika b'dan li ntqal.

ONOR.

LOUIS GALEA: Jiena nagħti piż għall-argumentazzjoni li qed jagħmel l-Onor.

Mifsud Bonnici.

For the record nixtieq ngħid li ma kien hemm ebda sotterfugio ma' xi awtorita' f'dawk iż-żmenijiet biex seta' jintalab il- permess għall-attivita' pubblika f'Marsalforn tant li l-Qorti kienet iddeċidiet favur it- talba tal-Partit Nazzjonalista wara li eżaminat il- kwestjoni kollha.

Dan qed ngħidu for the record jiġifieri għall-finijiet tad-dibattitu pero' bil-permess tal-Kamra nixtieq nirtira l- emenda ta' klawsola 6 ġdida li ppreżentajt biex l-artiklu 7 jibqa' intatt kif inhu llum.

ONOR.

KARMENU MIFSUD BONNICI: Biex inkunu preċiżi l-Qorti ma laqgħetx it- talba tal-Partit Nazzjonalista.

Ma laqgħetx it- talba tal-Partit Laburista u b'hekk il-kontestazzjoni tal- Kummissarju tal-Pulizija - għax il-kawża ma saritx kontra l-Partit Nazzjonalista imma kontra l-Kummissarju tal- Pulizija - ma ġietx milqugħa.

ONOR.

LOUIS GALEA: Nitlob il-permess tal-Kumitat biex Klawsola Ġdida 6 tiġi rtirata.

THE CHAIRMAN: Hawn qbil?

(Onor. Membri: Iva)

Il-permess ingħata

Bil-permess tal-Kumitat, Klawżola Ġdida 6 ġiet irtirata KLAWSOLA ĠDIDA 7

NEW CLAUSE 7

ONOR.

LOUIS GALEA: Mr Chairman, nitlob il-permess tal-Kumitat biex inressaq Klawżola Ġdida 7 għall-Ewwel Qari.

L-Iskrivan tal-Kamra qara n- nota marġinali u l-klawsola tqieset li nqrat l- Ewwel Darba, skond l-Ordni Permanenti Nru 101.

ONOR.

LOUIS GALEA: Nipproponi t-Tieni Qari ta' Klawżola Ġdida 7, li tgħid:

"G" "Minnufih wara l-klawzola 6 ġdida għandha tiżdied din il-klawżola li ġejja:

"Emenda ta' l-artikolu 8 tal-liġi prinċipali.

L-artikolu 8 tal- liġi prinċipali għandu jiġi emendat kif ġej:-

(a) is-subartikolu (2) tiegħu għandu jitħassar; u

(b) is-subartikolu (1) kif inhu issa għandu jiġi enumerat bħala l- artikolu 8".".

"G" Immediately after new clause 6 there shall be added the following new clause:

"Amendment of section 8 of the principal law.

Section 8 of the principal law shall be amended as follows:

(a) subsection (2) thereof shall be deleted; and

(b) the present subsection (1) shall be renumbered as section 8".".

THE CHAIRMAN: Hemm aktar rimarki?

(Onor. Membri: No) Il-mistoqsija hi li Klawsola Ġdida 7 tiġi moqrija t-Tieni Darba.

Dawk favur?

(Onor. Membri: Aye) Dawk kontra?

Agreed.

Il-mozzjoni għaddiet nem. con. u Klawżola Ġdida 7 ġiet moqrija t-Tieni Darba.

ONOR.

LOUIS GALEA: Nipporponi li Klawżola Ġdida 7 tkun tifforma parti mill-Abbozz ta' Liġi.

THE CHAIRMAN: Rimarki?

L- Onor. Louis Galea.

ONOR.

LOUIS GALEA: Illum subklawsola 8 (2) ta' l- Ordinanza tgħid:

"Ebda meeting fil-beraħ bħal dan ma għandu jissokta wara nżul ix- xemx."

Aħna qegħdin inħassru dan il- provvediment fil-liġi għaliex saret qisha użanza, li ma kellha l-ebda konsegwenzi ħżiena partikolari, li diversi meetings pubbliċi jkomplu anke wara nżul ix-xemx.

Allura m'għandux ikollna provvediment fil-liġi li ma kienx qiegħed jiġi osservat u l-użanza prattika forsi rrendiet dan il- provvediment inutli.

ONOR.

KARMENU MIFSUD BONNICI: Milli jidher dan kien l-iktar provvediment tal-liġi li ma kienx osservat billi jiġi miksur iktar milli mħares għaliex diversi kienu l- meetings ta' kull naħa li fil- fatt baqgħu sejrin wara nżul ix-xemx, anzi jkun hawn ħafna okkażjonijiet, speċjalment f'anniversarji, meta l-meetings pubbliċi jibdew wara nżul ix- xemx.

Issa kif wieħed qiegħed jemenda artiklu 8 tal-liġi prinċipali naħseb illi l-aħħar kliem ta' subartiklu 8 (1) "taħt id-disposizzjonijiet ta' l-aħħar artikolu qabel dan" huma żbaljati.

Qed nitkellmu dwar Artikolu 8(1) fejn jgħid:

"Ebda meeting fil-beraħ ma jista' jsir fi triq pubblika, jew f'post ieħor pubbliku ħlief f'dak speċifikat mill- Kummissarju tal-Pulizija taħt id-disposizzjonijiet ta' l-aħħar artikolu qabel dan."

Naħseb li din qed japplikaha biss għal meta l-Kummissarju jissosstitwixxi post b'ieħor.

Partit jitlob li meeting jinżamm f'post, u l-Kummissarju, minħabba attivita' pubblika, festa jew ċerimonja, jgħid li f'dak il-post ma jistax isir u allura jagħtik post ieħor u jgħidlek fejn trid tagħmel il- meeting.

Jien naħseb li: "Ebda meeting fil- beraħ ma jista' jsir fi triq pubblika, jew f'post ieħor pubbliku ħlief f'dak speċifikat mill-Kummissarju tal- Pulizija ..." tapplika dejjem, ikun xi jkun il-każ, u mhux biss f'okkażjoni meta l- Kummissarju jissosstitwilek il- post fejn tagħmel il- meeting imma anke meta partit politiku jitlob li jagħmel meeting, il- Kummissarju għandu jispeċifika fejn se jsir dan il-meeting.

Fil-fatt hekk isir.

Ladarba partit politiku ma jistax jagħmel il-meeting f'dak il- post li jkun talab, allura ma naħsibx li din għandha tkun limitata biss "taħt id- dispożizzjonijiet ta' l-aħħar artikolu qabel dan".

Fi ftit kliem qed nissuġġerixxi li fl- istess mument kif is- subartikolu (2) ta' l-Artikolu 8 qed jiġi mħassar, issir emenda biex anke l-aħħar kliem li semmejt "taħt id- dispożizzjonijiet ta' l-aħħar artikolu qabel dan" jiġu wkoll imħassra.

THE CHAIRMAN: Il-Ministru.

ONOR.

LOUIS GALEA: Mr Chairman, ma l-ewwel daqqa t'għajn ma jidhirlix li dak li qed isostni l-Onor.

Membru huwa tajjeb.

Dan għaliex l-artikolu 7 jagħti d-diskrezzjoni lill- Kummissarju tal-Pulizija li jbiddel il-post tal- meeting minn dak avżat minn min irid isejjaħ dak il-meeting meta jkun hemm xi ċerimonja jew xi festa pubblika.

Fil-fatt dan jgħid hekk: "Il- Kummissarju tal-Pulizija jista' jordna li l-meeting pubbliku msemmi f'dak l- avviż isir f'post ieħor li ma jkunx dak imsemmi fl-avviż; u jista' jordna wkoll li dak il- meeting ma jsirx f'dik il- ġurnata li fiha, fil-belt jew raħal fejn ikollu jsir il- meeting, għandu jkun hemm xi ċerimonja jew festa pubblika."

Filwaqt li għal dawk ir- raġunijiet il-Kummissarju tal- Pulizija huwa ġustifikat li lill-organizzazzjoni partiko- lari jitlobha li tagħmel il- meeting pubbliku f'post ieħor jew f'ġurnata oħra, m'għandux jitħalla fid- diskrezzjoni tal- Kummissarju li jgħid hu fejn għandu jsir il-meeting.

Jekk inneħħu l-kliem li qed jissuġerixxi l-Onor.

Membru, li jorbot id- diskrezzjoni tal- Kummissarju tal-Pulizija, li ebda meeting fil-beraħ ma jista' jsir fi triq pubblika ħlief f'dik li jgħid hu - u dan hu marbut ma' dak li jgħid l- artiklu preċedenti b'referenza għal ċerimonja jew festa pubblika - wieħed jista' jasal fis-sitwazzjoni fejn mhux il- partit politiku jew l- organizzazzjoni partikolari jgħażlu fejn jagħmlu meeting pubbliku, imma tkun f id- diskrezzjoni tal-Kummissarju, diskrezzjoni li la għandu jkollu u naħseb li lanqas hu ma jkun irid li jkollu.

Hija min-natura ta' l- organizzazzjonijiet li għandhom ikollhom id- dritt li jiddeċiedu fejn iridu jagħmlu meeting pubbliku, dimostrazzjoni jew attivita' pubblika, u dik ix-xewqa għandha tipprevali ħlief f'ċirkostanzi partikolari.

Dawn iċ-ċirkostanzi għandhom ikunu limitati kemm jista' jkun u l-liġi tirrestrinġihom għall-frażi li għandna f'artiklu 7 li tgħid "xi ċerimonja jew festa pubblika".

Jekk inneħħu l-frażi "taħt id- dispożizzjonijiet ta' l-aħħar artiklu qabel dan" li hemm f'artikolu (8) 2 inkunu qed niftħu beraħ id-diskrezzjoni tal- Kummissarju tal-Pulizija li jista' jispeċifika hu f'kull okkazjoni fir- rigward ta' kull avviż li jsirlu f'liema triq jew post pubbliku għandu jsir meeting.

Jiġifieri naħseb li m'għandniex niżganċjaw l- artiklu 8, kif se jkun emendat, mill-provvediment ta' l-artiklu 7.

ONOR.

KARMENU MIFSUD BONNICI: Jien jidhirli li jekk wieħed jaqra sewwa x'igħid subartiklu 7(1) isib li din id-diskrezzjoni hija diġa' vestita fil- Kummissarju.

Minkejja li partit politiku jista' jipprenota post, il- Kummissarju jista' jbiddel dak il-post.

Infatti dan is-subartiklu 7(1) igħid hekk:

"Il-Kummissarju tal- Pulizija jista' jordna li l-meeting pubbliku msemmi f'dak l-avviż ...",

- u hawnhekk qed jirreferi għal artiklu 5 għax hemmhekk hemm stipulat x'għandu jikkontjeni l-avviż -

"... isir f'post ieħor li ma jkunx dak imsemmi fl- avviż;".

Għalhekk id-dritt tal- Kummissarju li ma jaċċettax il- post prenotat jew mixtieq minn partit politiku qiegħed diġa' vestit fil-liġi.

Fil-fatt il- Kummissarju diġa' għandu dak id-dritt li ma jippermettix li dak li ġie mitlub fil-fatt jiġi milqugħ.

ONOR.

LOUIS GALEA: Jien ma nistax naqra artiklu 7 bil-mod kif qed jaqrah l-Onor.

Mifsud Bonnici u ma jidhirlix li huwa korrett li taqra l-ewwel parti ta' artiklu 7 u ma tpoġġihiex f'konnessjoni mat-tieni parti ta' l- istess artiklu.

Dan l- artiklu jgħid żewġ affarijiet; jgħid li l- Kummissarju tal- Pulizija jista' jagħti ordni li jinbidel il-post tal- meeting u jgħid ukoll li l-Kummissarju jista' jordna li tinbidel il- ġurnata tal-meeting.

Dan l- artiklu jkompli hekk:

...fil-belt jew raħal fejn ikollu jsir il-meeting, għandu jkun hemm xi ċerimonja jew festa pubblika.".

Jien ma naħsibx li wieħed għandu jaqbad l-artiklu u jifirdu f'żewġ biċċiet li mhumiex konnessi ma' xulxin.

Il-Kummissarju tal-Pulizija jista' jibdel il-post u l- ġurnata tal-meeting dejjem jekk f'dak il-belt jew raħal, f'dik il-ġurnata u ħin, ikun hemm xi ċerimonja jew festa pubblika.

Dan huwa aċċettabbli f'soċjeta' demokratika.

Jien ma jidhirlix li huwa aċċettabbli li wieħed jaħseb li l-Kummissarju għandu diskrezzjoni li jvarja l-post ta' meeting pubbliku kif jiġri jekk nemendaw l-artiklu 8 u nneħħu l-frażijiet li jorbtu artiklu 8 ma' artiklu 7.

ONOR.

KARMENU MIFSUD BONNICI: Jista' jkun li l-intenzjoni tas-subartiklu 7(1) kienet kif qed jgħid il-Ministru imma l- punteġġjatura teskludi dak li qal għaliex l-ewwel parti ta' subartiklu (1) tispiċċa b'semicolon u għalhekk il- kwalifika li hemm fit-tieni part tas-subartiklu ma japplikax għall-ewwel parti.

L-ewwel parti mhijiex kwalifika u għalhekk trid titneħħa s- semicolon u ssir comma biex il- kwalifika tat-tieni parti tapplika wkoll għall-ewwel part tas-subartiklu.

THE CHAIRMAN: Il-Ministru.

ONOR.

LOUIS GALEA: M'inix ċert li teknikament l-Onor.

Membru għandu raġun, bid- differenza tal-punto e virgola għar-rigward tal-comma.

Pero' l- artiklu 8 kif inhu miktub juri ċar x'kienet l-intenzjoni tal-Leġislatur meta kiteb l- artiklu 7, jiġifieri li jissoġġetta din id-diskrezzjoni tal- Kummissarju tal-Pulizija għal dawk iċ-ċirkostanzi partikolari.

Jien naħseb li wieħed m'għandux ibiddel din is-sitwazzjoni, Mr Chairman.

THE CHAIRMAN: Aktar rimarki?

(Onor. Membri: No)

Il-mistoqsija hi li Klawsola Ġdida 7 tkun tifforma parti mill-Abbozz ta' Liġi.

Dawk favur?

(Onor. Membri: Aye) Dawk kontra?

(Onor. Membri: No) Carried.

Klawsola Ġdida 7 għaddiet u ġiet ordnata biex issir parti mill-Abbozz ta' Liġi.

KLAWSOLA ĠDIDA 8

NEW CLAUSE 8

ONOR.

LOUIS GALEA: Nitlob il-permess tal-Kamra ħalli nressaq Klawsola Ġdida 8 għall- Ewwel Qari.

L-Iskrivan tal-Kamra qara n- nota marġinali u l-klawsola tqieset li nqrat l- Ewwel Darba, skond l-Ordni Permanenti Nru 101.

ONOR.

LOUIS GALEA: Nipproponi t-Tieni Qari ta' Klawsola Ġdida 8, li tgħid:

"Ħ" Minnufih wara l-klawzola 7 ġdida għandha tiżdied din il-klawzola 8 ġdida li ġejja:

"Tħassir ta' l-artikolu 9 tal-liġi prinċipali.

L-artikolu 9 tal-liġi prinċipli għandu jitħassar.".

"Ħ" "Immediately after new clause 7 there shall be added the following new clause 8:

"Deletion of section 9 of the principal law.

Section 9 of the principal law shall be deleted.". ".

THE CHAIRMAN: Aktar rimarki?

(Onor. Membri: No) Il- mistoqsija hi li Klawzola Ġdida 8 tkun moqrija t-Tieni Darba.

Dawk favur?

(Onor. Membri: Aye) Dawk kontra?

Agreed.

Il-mozzjoni għaddiet nem. con. u l-Klawzola Ġdida 8 ġiet moqrija t-Tieni Darba.

ONOR.

LOUIS GALEA: Nipproponi li Klawsola Ġdida 8 issir parti mill- Abbozz ta' Liġi.

THE CHAIRMAN: Rimarki?

L- Onor Louis Galea.

ONOR.

LOUIS GALEA: B'din l- emenda qegħdin inħassru artiklu sħiħ li ilu fl-Ordinanza dwar il-Meetings Pubblċi sa minn meta għaddiet fl-1931.

Dan l- artiklu jgħid:

"(1) Ikun kontra l-liġi min imur lejn xi meeting pubbliku jew jerġa' lura minnu bi proċessjoni kemm- il darba avviż għal dak l- iskop, flimkien mad- dettalji tar-rotta li jkun hemm il-ħsieb li tittieħed, ma jkunx ingħata bil-miktrub lill- Kummissarju tal-Pulizija mhux aktar minn tmient ijiem u mhux anqas minn sitt ijiem qabel ma l- meeting ikun se jsir u kemm- il darba l- Kummissarju tal-Pulizija ma jkunx ta l-approvazzjoni tiegħu bil- miktub:

Iżda, f'kull każ, ikun kontra l-liġi li xi ħadd jimxi fil-proċessjoni kif intqal qabel wara nżul ix- xemx.

Iżda wkoll, meta meeting isir fil-Belt Valletta, ikun kontra l-liġi li xi ħadd imur lejn il-meeting jew jerġa' lura minnu bi proċessjoni, u, meta meeting isir barra l-Belt Valletta, ikun kontra l- liġi li xi ħadd jerġa' lura minnu bi proċessjoni fil-Belt Valletta.

"(2) Kull persuna li tieħu sehem fi proċessjoni kontra dak li hemm dispost fl-aħħar subartikolu qabel dan issir ħatja ta' reat u teħel, meta tinsab hekk ħatja, priġunerija għal żmien ta' mhux iżjed minn tliet xhur.".

Li rrid ngħid hu li fid-dawl tal-bidliet kollha li saru f'din l-Ordinanza, inħossu li dan l-artiklu m'għadx fadallu aktar skop għaliex id- dimostrazzjonijiet li jkunu organizzati - mhux id- dimostrazzjonijiet spontanji - permezz ta' emenda li se nerġgħu niġu għaliha aktar tard meta nerġgħu niddiskutu l- klawsola 2 wara li konna qbilna fuq il-mod kif għandna nemendawha, se jkunu jirrekjedu avviż.

Il-kwestjoni l-oħra ta' jekk wieħed idumx wara nżul ix-xemx għadna kif eliminajniha bl- emenda li l-Kamra għadha kif approvat.

Dwar il-kwestjoni jekk tistax tmur il-Belt wara meeting, jew inkella tistax toħroġ b'dimostrazzjoni mill- Belt wara li jsir meeting - minħabba li saret użanza li jkollna meeting fil-Belt u mbagħad toħroġ b'dimostrazzjoni jew tidħol fil-Belt b'dimostrazzjoni - ma naħsibx li dawn it-tipi ta' provvedimenti jgħinuk biex iżżomm l-ordni pubbliku.

Għalhekk naħseb li l-iskop ta' dan l- artiklu għandu jiġi mibdul billi ma tinħassx aktar il-ħtieġa ta' dawn it- tipi ta' provvedimenti fil-kontest ta' din il-liġi.

THE CHAIRMAN: L-Onor.

Mifsud Bonniċi.

ONOR.

KARMENU MIFSUD BONNICI: Għalkemm wieħed jaqbel li restrizzjonijiet li jidhru żejda kemm jista' jkun ma jibqgħux fil-liġi, jien naħseb li wieħed jista' jiżbalja jekk ma jarax l-utilita' ta' xi mezz ta' preavviz u kontroll.

Aħna ninsistu li dimostrazzjoni spontanja tista' ssir u ma tirrikjedi ebda permess, imma meta niġu għal meeting pubbliku - u speċjalment wara l-meeting pubbliku u mhux qabel il- meeting pubbliku, jiġifieri wara li l-qiegħa tista' tkun imsaħħna minħabba dak li jkun intqal fil-meeting pubbliku - huwa meħtieġ, minħabba l-ordni pubbliku, li l- Pulizija jkollha informazzjoni minn fejn se tgħaddi l-proċessjoni, jekk ikun hemm proċessjoni wara meeting pubbliku.

Allura, l-ewwel irridu naraw il-proċessjoni ta' qabel il- meeting pubbliku li hija xi ħaġa li fil-fatt kienet qed tiġi tollerata, pero' dan il- provvediment tal-liġi mhux qed jiġi applikat.

Għandna wkoll il-famużi proċessjonijiet li saru wara meetings pubbliċi u li taw lok għal ħafna inċidenti.

Jien jidhirli li għalkemm il-proċessjoni ta' qabel meeting pubbliku ma tantx tista' toħloq inċidenti ladarba ħadd ma jkun irid jisfratta l- attivita' prinċipali li tkun għad trid issir jiġifieri l- meeting pubbliku, wara li jispiċċa l-meeting pubbliku, jista' jkun hemm min ikollu interess li l-ħin li jkun baqa' sakemm imur jorqod jutilizzah billi jħabbat lil ħaddieħor.

Għalhekk jien jidhirli li fuq il-proċessjoni ta' wara meeting pubbliku għandu jkun hemm ċerta miżura ta' kontroll.

Jien mhux qed ngħid li din għandha tiġi vietata imma għandu jkun hemm avviż għall-forzi ta' l-ordni pubbliku ħalli dawn ikunu jistgħu jieħdu l- prekawzjonijiet meħtieġa minn fejn tkun se tgħaddi l-proċessjoni ta' wara l- meeting pubbliku biex iż- żamma ta' l-ordni pubbliku tibqa' sħiħa.

Allura jien inħoss li għalkemm artiklu 9 tal-liġi prinċipali għandu jinbidel, ma naħsibx li l- proċessjoni ta' wara meeting pubbliku taqa' taħt it-tifsira ta' dimostrazzjoni.

Għalhekk jien jidhirli li għal din il- proċessjoni, għandu jkun hemm pre-avviż inkella m'għandux ikun hemm proċessjonijiet wara l-meeting pubbliku.

ONOR.

LOUIS GALEA: Jien naħseb li dan li qed igħid l- Onor. Mifsud Bonnici jagħmel ħafna sens u fil-każ inkunu rridu nressqu emenda għall- klawsola ġdida li għadni kif ressaqt.

Jien qed nifhem li ż- żewġ provisos ta' l-artiklu għandhom jitneħħew.

Jekk se nħallu s-sustanza ta' l-ewwel paragrafu ta' l-artiklu, allura s-sustanza tat-tieni paragrafu ta' l- artiklu 9 tkun trid tibqa'.

Għalhekk bil-permess tal-Kamra rrid nitlob iż- żmien biex inkun nista' nerġa' nagħmel wording ta' l-emenda.

Bażikament irridu nneħħu l- ewwel parti tal-paragrafu biex il-liġi tiġi taqra:

"... ikun kontra l-liġi min imur lejn xi meeting pubbliku ..."

jew għal ftit inħallu l-ewwel paragrafu kif inhu u nneħħu biss il-provisos.

ONOR.

KARMENU MIFSUD BONNICI: Le, m'hemmx għalfejn.

ONOR.

LOUIS GALEA: Inkella rridu nneħħu din il-frażi "jekk tmurx bi proċessjoni għal meeting pubbliku ...".

ONOR.

KARMENU MIFSUD BONNICI: U mingħajr ma tkun tajt pre- avviż lill-Pulizija għax tista' tagħmilha, imma l-Pulizija jrid ikollha almenu pre-avviż biex tkun tista' tissalvagwardja postijiet li jistgħu jkunu nevralġiċi jew delikati biex tkun tista' tikkontrollahom.

ONOR.

LOUIS GALEA: Aħna qed nitkellmu dejjem għar-rigward ta' proċessjoni wara meeting pubbliku.

ONOR.

KARMENU MIFSUD BONNICI: Iva.

Din tista' ssir imma bi pre-avviż.

ONOR.

LOUIS GALEA: Mr Chairman, nitlob il-permess tal-Kumitat sabiex Klawsola Ġdida 8 tiġi posposta.

THE CHAIRMAN: Hawn qbil li din il-klawsola tiġi posposta?

(Onor. Membri: Iva)

Il-permess ingħata u Klawsola Ġdida 8 ġiet posposta.

KLAWSOLA ĠDIDA 9

NEW CLAUSE 9

ONOR.

LOUIS GALEA: Nitlob il-Permess tal-Kumitat ħalli nressaq Klawsola Ġdida 9 għall- Ewwel Qari.

Din m'hijiex l- istess waħda li diġa' ċċirkolajt lill-Oppożizzjoni u mbagħad nispjega għaliex.

L-Iskrivan tal-Kamra qara n- nota marġinali u l-klawsola tqieset li nqrat l- Ewwel Darba, skond l-Ordni Permanenti Nru 101.

ONOR.

LOUIS GALEA: Nipproponi t-Tieni Qari ta' Klawzola Ġdida 9, li tgħid:

"I" Minnufih wara l-klawzola 8 ġdida għandha tiżdied din il-Klawzola 9 Gdida li ġejja:- "Emenda ta' l-artikolu 10 tal-liġi prinċipali.

Minflok il-kliem "meetings pubbliċi jew ta' dimostrazzjonijiet" fl- artikolu 10 tal-liġi prinċipali għandhom jidħlu l-kliem "meetings pubbliċi, u sabiex jippreskrivi l-għoti ta' avviż dwar l-attivitajiet imsemmija fl- artikolu 7 ta' din l-Ordinanza, inkluż il-ħin meta u l- post fejn jingħata dak l- avviż.

Regolamenti taħt dan l-artikolu jistgħu jippreskrivu fost ħwejjeġ oħra t-tul ta' żmien li jistgħu jdumu meetings pubbliċi, u l- ħinijiet li fihom meetings pubbliċi ma jistgħux jibdew u jitkomplew fihom"."."I" Immediately after new clause 8 there shall be added the following new clause 9:-

"Amendment of section 10 of the principal law.

For the words "public meeting or demonstration" in section 10 of the principal law, there shall be substituted the words "public meeting, and for prescribing the giving of notice in respect of activities referred to in section 7 of this Ordinance, including the time when and the place where such notice is to be given.

Regulations under this section may prescribe among other things, the length of time that public meetings may take, and the times during which public meetings may commence or continue".".

THE CHAIRMAN: Hemm aktar rimarki?

(Onor. Membri: No) Il-mistoqsija hi li Klawsola Ġdida 9 tiġi moqrija t-Tieni Darba.

Dawk favur?

(Onor. Membri: Aye) Dawk kontra?

Agreed.

Il-mozzjoni għaddiet nem. con. u Klawsola Ġdida 9 ġiet moqrija t-Tieni Darba.

ONOR.

LOUIS GALEA: Nipproponi li Klawsola Ġdida 9 tifforma parti mill- Abbozz ta' Liġi.

THE CHAIRMAN: Rimarki?

L- Onor. Louis Galea.

ONOR.

LOUIS GALEA: Mr Chairman, kif kont qiegħed ngħid, sal-lum l- artiklu 10 jipprovdi li l-Kummissarju tal- Pulizija jista' jagħmel regolamenti u l-liġi tgħid "for the maintenance of good order on the occasion of any public meeting or demonstration".

Tidher li hemm il-ħtieġa li r- regolamenti m'għandhomx ikunu biss ristretti għal "maintenance of good order on the occasion of any public meeting or demonstration".

Veru li l-frażi hija pjuttost ġeneralizzata u tista' tinkludi anke dak li qegħdin ngħidu, imma nħasset il-ħtieġa li jiġi speċifikat li jistgħu jsiru regolamenti li jippreskrivu fuq l-għoti ta' l-avviż dwar l- attivitajiet imsemmija fl- artiklu 7 ta' l-Ordinanza kif ukoll il-ħin u l-post meta dan l-avviż jista' jsir.

Qed nieħdu l-okkażjoni wkoll biex ngħidu li r- regolamenti jistgħu jippreskrivu kemm jista' jdum għaddej meeting pubbliku.

Veru li neħħejna l-limitu ta' nżul ix-xemx imma jidhrilna li min hu responsabbli għall-ordni pubbliku - f'dan ir-rigward huwa l-Korp tal- Pulizija - għandu jkollu xi forma ta' possibilita' li jirregola - u mhux jirregola b'mod diskrezzjonali f'kull każ ad hoc imma permezz ta' regolamenti - dawn it-tipi ta' attivitajiet.

Aħna jidhrilna li meta qegħdin inwessgħu l- possibilita' li jsiru dawn ir- regolamenti, ladarba qegħdin nagħtu din il-ħarsa ġenerali lejn il-liġi li tirregola l- meetings pubbliċi, huwa sewwa li jkun hemm ukoll din il- possibilita'.

ONOR.

KARMENU MIFSUD BONNICI: Jien ma nafx jekk il-Ministru hux qed ifisser li din l-emenda - għal dak li huwa ħin u post li jistgħu jiġu preskritti fir- regolamenti - tapplika biss għall-avviż taħt l-artiklu 7.

L-avviż taħt l-artiklu 7 mhux l-avviż normali tal-meeting imma huwa l-każ eċċezzjonali meta l-Kummissarju jbiddel il- post. Allura, permezz tar- regolamenti, se jkun possibbli li jippreskrivu l-ħin u l-post li jibda u jispiċċa l-meeting f'każ li l-Kummissarju jbiddel il-post oriġinarjament mitlub, imma r-regolamenti ma jistgħux jippreskrivu l-ħin tal-bidu u t- tmiem tal-meeting, li jiġi oriġinarjament mitlub taħt l- artiklu 5.

Il- Gvern dan qed jintendi?

L-artiklu 10 kif mibdul jiġi jgħid hekk:

"Il-Kummissarju tal- Pulizija jista', bl- awtorita' tal-Ministru responsabbli għall- Pulizija, jagħmel regola- menti għall-manteniment tal- bon ordni fl-okkazjoni ta' meetings pubbliċi u sabiex jippreskrivi l- għoti ta' avviż dwar l- attivitajiet imsemmija f'artiklu 7 ta' din l- Ordinanza, inkluż il-ħin, meta u l-post fejn għandu jingħata dak l-avviż ..."

Allura dak l-avviż jaqa' taħt artiklu 7 u mhux taħt artiklu 5.

Jiena ma nafx għaliex is- setgħa li l-Kummissarju tal- Pulizija għandu bl-awtorita' tal-Ministru jiġifieri li jista' jagħmel regolamenti dwar dimostrazzjonijiet, se titneħħa.

ONOR.

LOUIS GALEA: Din hija nkluża fid-defintion ta' meetings pubbliċi.

ONOR.

KARMENU MIFSUD BONNICI: Mela l-ispjegazzjoni hija li meeting pubbliku jinkludi dimostrazzjoni u allura meta tagħmel ir-regolamenti tkun qed tagħmilhom għad-dimostrazzjoni wkoll.

Dan huwa l-intendiment tal- Gvern li l-ħin ta' meta jibda u jispiċċa , jista' jiġi preskritt biss fil- każ ta' taħt artiklu 7 u mhux taħt artiklu 5?

THE CHAIRMAN: Il-Ministru.

ONOR.

LOUIS GALEA: Mr Chairman, il-parir li qed niġi mogħti huwa li l- preskrizzjoni ta' l-għoti ta' l-avviż dwar l- attivitajiet, qed tirreferi għal dawk l-attivitajiet imsemmija f'artiklu 7, li huma ċerimonja jew festa.

Qegħdin ngħidu li l-Kummissajru tal- Pulizija jista' jagħmel regolamenti li bihom jippreskrivi l-għoti ta' avviż dwar ċerimonja jew festa, stante li l-Qorti ddeċidiet li festa tinkludi anke t-tip ta' attivita' li tista' tiġi organizzata minn xi assoċjazzjoni li mhijiex il- Knisja, għax normalment b'festa naħseb li hawnhekk kienu qegħdin jifhmu festi reliġjużi u qed tinħass il-ħtieġa li dawn it-tip ta' attivitajiet ikunu regolati u jkun hemm għoti ta' avviż.

ONOR.

KARMENU MIFSUD BONNICI: Ma naħsibx li wieħed jista' jinterpretaha b'din il-manjiera għax l-artiklu 7 jsemmi avviż wieħed u l-avviż mhuwiex taċ- ċerimonja jew tal-festa imma tal-meeting.

Infatti jinqara hekk:

"Il-Kummissarju tal- Pulizija jista' jordna li meeting pubbliku msemmi f'dak l-avviż isir f'post ieħor li ma jkunx dak imsemmi fl-avviż; u jista' jordna wkoll li dak il- meeting ma jsirx f'dik il- ġurnata li fiha, fil- belt jew raħal fejn ikollu jsir il-meeting, għandu jkun hemm xi ċerimonja jew festa pubblika.".

Hawn mhux qed jissemma l-avviż għaċ-ċerimonja jew festa pubblika, imma qed jissemma l- avviż għall-meeting pubbliku.

Allura meta fl-artiklu 10 tagħmel referenza għall-avviż imsemmi taħt l-artiklu 7, tkun qed tirreferi għall-avviż tal- meeting pubbliku u mhux taċ- ċerimonja jew festa.

Jekk irridu nagħmluh għaċ-ċerimonja jew festa jew xi attivita' pubblika oħra kif kienet l- emenda, trid tispeċifika "u jista' jagħmel regolamenti dwar avviż ta' ċerimonja jew festa pubblika".

ONOR.

LOUIS GALEA: L- intendiment huwa dan li qed jirreferi għalih l- Onor. Membru fl-aħħar parti ta' l-intervent tiegħu, pero' anke jekk taqra fil-kontest tal-liġi huwa diffiċli li ma tifhimx għalxiex qegħdin ngħidu, fis-sens li żgur li m'aħniex qed nirreferu għall-avviż ta' meeting pubbliku.

M'aħniex qegħdin ngħidu li se jkun hemm regolamenti li jippreskrivu l- għoti ta' avviż dwar meeting pubbliku jew dimonstrazzjoni inkluż il-ħin, meta u l-post fejn jingħata dak l-avviż.

Għaliex?

Għax il- liġi stess diġa' qegħda tirregola l-ħin meta jista' jingħata l-avviż ta' meeting pubbliku jew ta' dimostrazzjoni.

Qegħdin ngħidu mhux aktar qabel minn tmint ijiem u mhux inqas minn 48 siegħa qabel.

Rigward il-post fejn jingħata dan l-avviż il- liġi diġa' tgħid li fil-każ ta' Malta jrid jingħata fil- Headquarters tal-Pulizija u fil-każ ta' Għawdex irid jingħata fil-Victoria Police Station.

Jien ngħid b'implikazzjoni, allura bilfors qed nirreferu għal avviżi dwar dawk l-attivitajiet.

M'għandi l-ebda diffikulta' li nispeċifikawhom biex il-wording tal-liġi jkun iktar ċar.

ONOR.

KARMENU MIFSUD BONNICI: Jidhirli li dan li qal issa l- Ministru jiċċara l-pożizzjoni u jannulla dak kollu li ntqal qabel, kemm minn naħa u kemm minn oħra għaliex tippreskrivi l-ħin u l-post ta' fejn tagħmel avviż għal festa pubblika jew għal ċerimonja u mhux il-ħin li jibda jew jispiċċa l-meeting.

Hemm ġejna żvijjati għax issemma li għalkemm se nneħħu l- obbligu li l-meeting jispiċċa ma nżul ix-xemx, xorta waħda jkun indikat li l-Kummissarju jista' jiffissa x'ħin jibda u x'ħin jispiċċa l-meeting pubbliku.

Mhux talli hekk, talli m'hawnx ħin dwar meeting pubbliku.

Il- ħin u l-post huma dwar l-avviż li wieħed irid jagħti lill-Kummissarju għaċ- ċerimonja jew għal festa pubblika, u mhux għal meeting pubbliku.

THE CHAIRMAN: Il-Ministru.

ONOR.

LOUIS GALEA: Mr Chairman, lill-Onor.

Membru ma nlumux għax m'għandux quddiemu t-tieni emenda li ressaqt li qed temenda l-klawsola l- ġdida.

Il-klawsola l-ġdida li qed inressqu qed tgħid żewġ affarijiet.

L- ewwel qed tgħid li jistgħu jsiru regolamenti biex jippreskrivu l-għoti ta' avviż dwar l-attivitajiet imsemmija fl-artikolu 7 ta' din l-Ordinanza inkluż il-ħin, meta u l-post fejn jingħata dak l- avviż.

B'dan irridu nifhmu ċ- ċerimonji u l-festi pubbliċi.

Wara l-"fullstop" qed inżid sentenza oħra li tgħid:

"Regolamenti taħt dan l- artikolu jistgħu jippreskrivu fost ħwejjeġ oħra, it-tul ta' żmien li jistgħu jdumu meetings pubbliċi u l-ħinijiet li fihom meetings pubbliċi ma jistgħux jibdew u jitkomplew fihom".

Din hija parti ġdida li mhix inkluża fl-emenda li kellu quddiemu l-Onor.

Membru.

ONOR.

KARMENU MIFSUD BONNICI: Jiġifieri ż-żieda ta' dak l- artikolu se tannulla li meeting pubbliku ma jistax idum wara nżul ix-xemx?

ONOR.

LOUIS GALEA: Le.

ONOR.

KARMENU MIFSUD BONNICI: Għax jekk il-Kummissarju jgħid hekk, hekk isir.

Għaliex inħasset il-ħtieġa li wieħed ma jistax jagħmel, per eżempju, sit-in f'meeting pubbliku u jdum 24 siegħa fl-istess post?

ONOR.

LOUIS GALEA: Mr Chairman, l-argument huwa li filwaqt li m'għandux ikollok provvediment li jgħid li meeting pubbliku jrid jispiċċa bilfors qabel inżul ix-xemx, ma tistax tħalli s-sitwazzjoni fluwida li tmur biex torganizza attivita' partikolari.

Allura meta tagħti dan l-avviż tkun qed tagħti ċ-ċans lil min hu responsabbli għall-ordni pubbliku u għall- organizzazzjoni ġenerali tal-pajjiż, jiffaċilta' dik l-attivita' u jirregola s-sitwazzjoni kollha in ġenerali.

Imbagħad isib ruħu ffaċċat b'sitwazzjoni kompletament ġdida.

Jiġifieri huwa importanti li jkun hemm ċertu regolamentazzjoni li toħroġ minn regolamenti pubbliċi u mhux minn regolamenti diskrezzjonali.

Wara kollox, kieku kellna nħallu s-sitwazzjoni kif inhi, mhuwiex eskluż li l-Kummissarju tal-Pulizija fl-avviż jista' jgħidilek li l-meeting irid jibda f'ċertu ħin u jrid jispiċċa f'ċertu ħin ieħor.

Aħna m'aħniex qegħdin ngħidu li meeting irid jispiċċa bilfors qabel inżul ix-xemx, imma l- liġi f'partijiet oħra tagħti ċertu diskrezzjoni lill- Kummissarju tal-Pulizija.

Mela x'qegħdin ngħidu?

Aħna qegħdin ngħidu li din id-diskrezzjoni m'għandhiex tintuża f'kull każ ad hoc , imma għandu jkun hemm regolamenti pubbliċi.

Huwa aħjar li l-Kummissarju tal- Pulizija javża, b'regolamenti pubblikati fil-Gazzetta tal- Gvern, b'ċertu parametri ta' dawn l-attivitajiet milli wieħed iħallih fid-diskrezzjoni kompleta li jista' jvarjaha - anke jekk għal raġunijiet validi - minn attivita' għal oħra u minn assoċjazzjoni għal oħra.

L-iskop ta' dan huwa li filwaqt li wieħed jiftaħ kemm jista' l-qafas legali li fihom dawn l-attivitajiet jistgħu jiġu organizzati, ikun tajjeb li dan isir b'mod trasparenti permezz ta' regolamenti.

B'dan il-mod fl- istess ħin, ma jkunx hawn is-sitwazzjoni - sitwazzjoni li l-Kamra kollha donnha tixtieq li ma tevolvix u dan rajnih anke mid- diskussjoni li kellna meta konna qegħdin niddiskutu klawsola preċedenti - li meta jispiċċa meeting pubbliku wieħed jeħodha b'sorpriża li l- forza ta' l-ordni - billi minn dak il-meeting tevolvi dimostrazzjoni li ħadd ma jaf fejn se tispiċċa - ...

Aħna ħassejna l-ħtieġa li ngħidu li ma jiġri xejn jekk wieħed imur għal meeting b'dimostrazzjoni, imma jekk wieħed irid jispiċċa l-meeting bi proċessjoni jew b'dimostrazzjoni, irid jagħti avviż, u allura qegħdin nippreskrivu l-għoti ta' avviż għal dan l-iskop.

Aħna qegħdin ngħidu li m'għandiex nibqgħu nippreskrivu li meetings pubbliċi jew attivitajiet pubbliċi jispiċċaw qabel inżul ix-xemx, imma lanqas għandna nħallu sitwazzjoni legali miftuħa beraħ b'mod li m'għandek l-ebda metodu kif tista' tassigura drittijiet importanti ta' ordni pubbliku li naħseb li huma aċċettati bl- iktar mod naturali fi kwalunkwe soċjeta' demokratika.

Aħna qegħdin naraw li din id- diskrezzjoni ma tiġix abbużata billi fil- każ in partikolari dan ma jsirx b'ordni tal- Kummissarju tal-Pulizija imma billi - dejjem jekk iħoss il- ħtieġa - jippreskrivi regolamenti x'ħin tista' tibda u x'ħin tista' tispiċċa l- attivita' u wara liema ħin m'għandhiex tkompli.

Per eżempju, jista' jippreskrivi li ma tistax tkompli wara s-2.00 a.m. pero' naturalment wieħed irid jipprova jara l- opinjonijiet ta' kull min jista' jkun involut f'dawn l- affarijiet.

B'din il-klawsola aħna l-ewwelenett nixtiequ nissottomettu l-għoti ta' l- avviż għaċ-ċerimonji u għal festi pubbliċi għal regolamentazzjoni legali għaliex b'hekk inkunu nistgħu nsolvu l- problema b'regolamenti li eventwalment jistgħu jiġu pubblikati fejn ngħidu li wieħed ma jistax jaqbad u jipprenota post fi żmien kmieni ż-żejjed.

Kif qal l-Onor.

Membru aktar kmieni, nifhem li jekk se torganizza ċertu attivita' trid iktar minn tmient ijiem biex tagħti avviż, imma naħseb li anke dak il-perjodu ta' avviż għandu jkun regolat.

It-tieni nett, filwaqt li għandna nneħħu l-provvediment tassattiv li ma kienx qed jiġi osservat fi kwalunkwe każ, jiġifieri l- provvediment li l-meetings jridu jispiċċaw wara nżul ix- xemx, irid ikun hemm qafas ta' regolamenti magħrufa minn kulħadd li fihom wieħed ikun jista' jistabbilixxi dawn iċ- ċirkostanzi li qegħdin isemmu, jiġifieri t-tul ta' ħin li l- attivita' tista' tieħu u l- ħinijiet li ma jistgħux jinqabżu.

THE CHAIRMAN: L-Onor.

Mifsud Bonnici.

ONOR.

KARMENU MIFSUD BONNICI: Aktar milli tagħti setgħa lill- Kummissarju li bis-saħħa tar- regolamenti jista' jiffisa l- ħin li meetings pubbliċi jistgħu jdumu, jidhrili li l- obbligu għandu jkun li min se jagħti avviż għal meeting pubbliku jispeċifika meta hu maħsub li l-meeting għandu jibda u x'ħin hu maħsub li għandu jispiċċa.

B'hekk il- pulizija jkollhom il-faċilita' li jorganizzaw ruħhom b'mod li jistgħu jkopru l-ħin ta' dik l- attivita' pubblika.

Pero' ma naħsibx li hija ħaġa tajba li l-Kummissarju jingħata s-setgħa minn qabel li jiffissa l-ħin ta' meeting pubbliku għaliex ladarba neħħejna l-kliem "inżul ix-xemx" jew nestendu siegħa jew sagħtejn wara nżul ix-xemx jew inkella ma nagħmlux ħinijiet.

Biex nagħti eżempju, kien hawn żmiem fejn iċ- ċerimonji tal-31 ta' Marzu u ta' l-Indipendenza kienu jibdew fl-10.00 p.m. u jispiċċaw ma' nofs il-lejl.

Jekk il-Kummiss- arju se jippreskrivi l-ħin, jew irid jagħmel eċċezzjonijiet għal dawn iż- żewġ ċerimonji jew inkella irid jagħmel li meeting pubbliku - għax wara kollox dawk huma meetings pubbliċi - jistgħu ikomplu anke sa nofs il-lejl ...

THE CHAIRMAN: Il-Ministru.

ONOR.

LOUIS GALEA: Kieku kellna nippruvaw inkunu preċiżi u ngħidu sagħtejn wara nżul ix- xemx, jew kwalunkwe ħin li wieħed jaqbel li jista' jiffissa, naħseb li ma nkunux qegħdin nipprevedu is- sistwazzjonijiet kollha.

Meta qegħdin ngħidu li l-Kummissarju jista' jagħmel dawn ir- regolamenti jiena nifhem li wieħed mir-regolamenti jkun igħid preċiżament dak li qal l- Onor. Mifsud Bonnici, jiġifieri li meta wieħed jagħti l- avviż jindika l-ħin meta se jibda u l-ħin meta se jispiċċa, pero' jien naħseb li għandna nħallu għar-regolamentazzjoni l- attivitajiet.

Aħna ma nistgħux ngħidu minn issa li r- regolamenti se jippreskrivu żgur ċertu ħin partikolari.

Jiġifieri jien nifhem li l- Kummissarju tal-Pulizija, meta jagħmel ir-regolamenti u jgħid liema ħinijiet m'għandhomx jiġu maqbuża fl- organizzazzjoni ta' dawn l-attivitajiet, se tinżamm in konsiderazzjoni il- prattika li segwejna sal-lum, u allura wieħed evidentement jagħmel regolamenti li jinkorporaw dawn is-sitwazzjonijiet li qegħdin nirreferu għalihom.

Jekk inħarsu lejn l-aħħar kwart ta' seklu ta' attivita' politika f'Malta insibu li kien hemm l- okkażżjonijiet li semma l-Onor.

Mifsud Bonnici u l- okkażżjonijiet li jiġu lejn l- aħħar fażi tal-kampanja elettorali, fejn l-attivitajiet idumu ftit pero' normalment sa nofs il- lejl jew is-1.00 a.m. dejjem ikunu spiċċaw.

Mela jekk il-Kummissarju tal- Pulizija fis-sagru ġudizzju tiegħu jieħu dak bħala kriterju u jgħid li sas- 1.00 a.m. l- attivita' għandha tispiċċa, naħseb li jkun qed jagħżel kriterju li jkun aċċettabbli għal kulħadd.

Naturalmet jista' jkollok xi ħaddieħor li jqis li dak mhux aċċettabbli u jgħid li hu jippretendi li għandu jdum sa l-4.00a.m.

Immaġina xi ħadd irid jagħmel xi attivita' pubblika - kif ġieli jsiru - f'xi triq mill- iktar residenzjali u ma jkun hemm limiti ta' xejn!

Naħseb li huwa sewwa li aħna ma nirristrinġux tassattivament fil-liġi, pero' għandna nagħtu l-possibilita' lill- Kummissarju tal-Pulizija li permezz ta' regolamenti jkun jista' jirregola dawn it-tip ta' attivitajiet.

Naturalment wieħed dejjem jista' jimmaġina li jista' jkollok lil xi ħadd li jagħmel regolamenti li jkunu restrittivi b'mod li ma jkunux aċċettabbli demokratikament.

Imma għal dan l-abbuż li jista' jiġi kommess fil-futur, ma nistgħux nabbandunaw il- possibilita' tar-regolamentazzjoni b'dan il- mod.

L-użu tar- regolamenti jeżisti f'ħafna postijiet u ma naħsibx li għaliex qed nagħtu dan il-poter għandna għalfejn naħsbu li dan bilfors se jiġi wżat ħażin.

Jien ma nafx li kemm ilha teżisti din il-klawsola il- Kummissarju tal-Pulizija qattx għamel xi regolamenti biex jassigura l-ordni pubbliku fil- meetings.

Safejn naf jien dawn ir-regolamenti ma jeżistux, allavolja kien hemm dan il- poter u dejjem irrikorrew għal sitwazzjonijiet u għal atti differenti.

Pero' jien naħseb li dawn l-affarijiet għandhom jiġu regolati u sakemm jispetta lili - għaliex naturalment jien għalija nista' nitkellem u naħseb li nista' nitkellem anke għall-Gvern tal- ġurnata - nimpenja ruħi li jekk ikunu se jsiru xi regolamenti, nikkonsulta mingħajr ebda diffikulta' lill-Oppożizzjoni.

Ma naħsibx li qed inbiddlu ħafna l-ispirtu la ta' l- artiklu kif inhu u lanqas tad- diskussjoni kollha li konna qed nagħmlu s'issa.

THE CHAIRMAN: L-Onor.

Karmenu Mifsud Bonnici.

ONOR.

KARMENU MIFSUD BONNICI: Naħseb li taħt l-attivitajiet li jirrikjedu l-pre-avviż u l- permessi tal-Pulizija, jidħlu wkoll il-festi reliġjużi u l- festi ċivili konnessi mal-festi reliġjużi.

Naħseb li, per eżempju, marċ tal-banda jikkwalifika bħala dimostrazzjoni, speċjalment fil- festi, u l-ħinijiet ta' ċerti marċi f'ċerti postijiet, huma inkontrollabbli għaliex sas- 3.30 p.m. damu u sas-1.30 a.m. damu wkoll.

Naħseb li f'okkażjonijiet bħal dawn il- Pulizija għandha tingħata mezzi biex tikkontrolla dawn l- attivitajiet pubbliċi kemm għall-ħoss li jagħmlu - allavolja jġibu ferħ ukoll - u l-inkomudu li jikkawżaw, kif ukoll għaliex dawn jistgħu jkunu okkażżjonijiet ta' diżgiwid jekk mhux anke ġlied fil- post fejn isiru.

Allura jien naħseb li f'attivitajiet bħal dawn huwa indikat li l- Pulizija għandha tingħata s- setgħa biex tikkontrolla.

Jekk il-Gvern mhux se jbiddel il- ħsieb tiegħu dwar il-kunsilli lokali, huwa veru li se jkollna inċidenza ta' attivitajiet politiċi li jirrekjedu li jkunu regolati ħafna aktar minn qabel għaliex dawn se jkunu aktar frekwenti minn ħames snin u se jkunu fi 63 post ieħor fil- pajjiż.

Pero' jien ma naħsibx li ladarba neħħejna l-kliem "inżul ix-xemx" wieħed għandu jagħti s- setgħa lill- Kummissarju tal-Pulizija li jippreskrivi l-ħin meta l- attivita' politika tispiċċa.

THE CHAIRMAN: Il-Ministru.

ONOR.

LOUIS GALEA: L- ewwelnett, dwar marċi u affarijiet bħal dawn il- pożizzjoni hija li marċ tal- banda ma jirrikjedix li jsir avviż bħal meeting imma jrid il-permess tal-Kummissarju tal- Pulizija.

(Interruzzjonijiet) Le, teknikament marċ tal-banda ma jaqax fid- definizzjoni ta' dimostrazzjoni.

Jiġifieri jekk wieħed irid jorganizza marċ tal-banda puro e semplice irid jitlob il-permess tal- Kummissarju u mhux sempliċement jagħti avviż.

Jien naħseb li din hija kwestjoni ta' ftit apprezzament tal-fatti u naħseb li m'hemmx raġuni għaliex l-emenda kif proposta, li tagħti din il-possibbilta' ta' regolamenti min-naħa tal- Kummissarju, għandna nibdluha.

Jien nifhem li l-Oppożizzjoni għandha dawn il-ħsibijiet u dawn żgur li jittieħdu in konsiderazzjoni meta r- regolamenti jkunu qegħdin jiġu mfasslin mill-Kummissarju.

Imma li l- Kummissarju jkollu l- possibbilta' li jagħmel dawn ir-regolamenti, naħseb li hija xi ħaġa li hija tajba u li, fil-fehma tiegħi, tinkwardra ruħha fil- kwadru ġenerali tad- diskussjoni li qegħdin nagħmlu.

THE CHAIRMAN: Aktar rimarki?

(Onor. Membri: No)

Il-mistoqsija hi li Klawsola Ġdida 9 tkun tifforma parti mill-Abbozz ta' Liġi.

Dawk favur?

(Onor. Membri: Aye) Dawk kontra?

Agreed.

Klawsola Ġdida 9 għaddiet nem. con. u ġiet ordnata biex issir parti milll- Abbozz ta' Liġi.

KLAWSOLA ĠDIDA 10

NEW CLAUSE 10

ONOR.

LOUIS GALEA: Nitlob il-permess tal-Kamra ħalli nressaq Klawsola Ġdida 10 għall-Ewwel Qari.

L-Iskrivan tal-Kamra qara n- nota marġinali u l-klawsola tqieset li nqrat l- Ewwel Darba, skond l-Ordni Permanenti Nru 101.

ONOR.

LOUIS GALEA: Nipproponi t-Tieni Qari ta' Klawsola Ġdida 10, li tgħid:

"J" Minnufih wara l-klawsola 9 ġdida għandha tiżdied din il-klawsola 10 ġdida li ġejja:

"Emenda ta' l-artikolu 12 tal-liġi prinċipali.

L-artikolu 12 tal- liġi prinċipali għandu jiġi emendat kif ġej: (a) is-subartikolu (2) tieġu għandu jitħassar; u (b) is-subartikolu (1) tiegħu għandu jiġi enumerat mill-ġdid bħala l- artikolu 12.".

"J" "Immediately after new clause 9 there shall be added the following new clause 10:

"Amendment of section 12 of the principal law.

Section 12 of the principal law shall be amended as follows:

(a) subsection (2) thereof shall be deleted; and (b) subsection (1) thereof shall be renumbered as section 12.".".

THE CHAIRMAN: Hawn rimarki?

(Onor. Membri: No)

Il-mistoqsija hija li Klawsola Ġdida 10 tiġi moqrija t-Tieni Darba.

Dawk favur?

(Onor. Membri: Aye) Dawk kontra?

Agreed.

Il-mozzjoni għaddiet nem. con. u Klawsola Ġdida 10 ġiet moqrija t-Tieni Darba

ONOR.

LOUIS GALEA: Nipproponi li Klawsola Ġdida 10 tkun tifforma parti mill-Abbozz ta' Liġi.

THE CHAIRMAN: Hawn rimarki?

Il-Ministru.

ONOR.

LOUIS GALEA: Fl- Ordinanza kif inhi sal-lum, is- subartiklu 12(2) jipprovdi li kull persuna li tagħmel meeting pubbliku, f'liema meeting il- Kummissarju tal-Pulizija jibgħat shorthand writers, ikollha aċċess għal dak it- transcript tad-diskors tagħha u jkollha d-dritt għal kopja fi żmien raġonevoli ta' dak it- transcript jew parti minnu wara li tkun ħallset il- fee meħtieġa.

Aħna jidhrilna li dan huwa anakroniżmu u allura qed inneħħuha mill-Ordinanza.

Jien ma niftakarx li xi Kummissarju tal-Pulizija - almenu fi żmieni - bagħat stenografu f'meeting pubbliku biex joqgħod jieħu d-diskors tal-kelliemi partikolari biex imbagħad dak il-kelliemi jkollu d-dritt għall-istenografija wara li jħallas il-fees meħtieġa.

Jien naħseb li dan iż-żmien spiċċa u għaldaqstant bl-emenda li qed inressqu, qed inneħħu dan il-paragrafu mil- liġi.

THE CHAIRMAN: L-Onor.

Mifsud Bonnici.

ONOR.

KARMENU MIFSUD BONNICI: Huwa veru li m'għadhiex id- drawwa li l- pulizija tibgħat stenografu imma dan ma jfissirx li l-pulizija ma jkollhiex record ta' dak li jintqal fil- meetings.

Jien jidhirli li hija drawwa tal- pulizija li tieħu taperecording ta' dak li jintqal.

ONOR.

LOUIS GALEA: Jien naħseb li din kienet drawwa imma ma jidhirlix li għadha.

Lili ma jirriżultalix li l- pulizija qed tirrekordja d- diskors tal-meetings - kemm ta' naħa kif ukoll ta' naħa oħra - li qegħdin isiru.

L- ewwelnett illum is-sitwazzjoni nbidlet radikalment, fis-sens li għandek diversi stazzjonijiet tar-radju li jkunu preżenti u ħafna drabi jxandru direttament meetings jew attivitajiet sħaħ jew partijiet minnhom, u almenu f'dawn l-aħħar sena u xahrejn li ili Ministru responsabbli mill- Pulizija, qatt ma rriżultali li l- Pulizija rrekordjat xi attivita' jew xi diskors waqt xi attivita' politika.

Naħseb li l-Kummissarju tal- Pulizija għandu ħafna aktar x'jagħmel milli joqgħod jgħaddi l-ħin jirrekordja d-diskorsi tal- politiċi waqt meetings pubbliċi.

THE CHAIRMAN: Aktar rimarki?

L-Onor.

Karmenu Mifsud Bonnici.

ONOR.

KARMENU MIFSUD BONNICI: Nixtieq nistaqsi lill-Ministru għaliex l- artiklu Nru 11 li jagħti s-setgħa lir- rappreżentant tal-Kummissarju li jagħżel postu f'dak il- meeting, m'attiralux l- attenzjoni.

Għandu dritt jattendi u jagħżel fejn joqgħod ukoll.

Jista' jitla' fuq il- palk!

ONOR.

LOUIS GALEA: Naħseb li huwa sewwa li l-Kummissarju jkollu d-dritt li jibgħat lil xi ħadd biex ikun preżenti u li jagħżel huwa stess il-post fejn joqgħod.

Ma naħseb li ebda Kummissarju se jeżerċita dan il-privileġġ daqstant spiss!

THE CHAIRMAN: Hemm aktar rimarki?

(Onor. Membri: No.)

Il-mistoqsija hija li Klawsola Ġdida 10 tifforma parti mill-Abbozz ta' Liġi.

Dawk favur?

(Onor. Membri: Aye) Dawk Kontra?

Agreed.

Il-mozzjoni għaddiet nem.con u Klawsola Ġdida 10 kienet ordnata biex issir parti mill- Abbozz ta' Liġi.

KLAWSOLA ĠDIDA 11

NEW CLAUSE 11

ONOR.

LOUIS GALEA: Nitlob il-Permess tal-Kumitat ħalli nressaq Klawsola Ġdida 11 għall-Ewwel Qari.

L-Iskrivan tal-Kamra qara n- nota marġinali u l-klawsola tqieset li nqrat l- Ewwel Darba, skond l-Ordni Permanenti Nru 101.

ONOR.

LOUIS GALEA: Nipproponi t-Tieni Qari ta' Klawsola Ġdida 11, li tgħid:

"K" Minnufih wara l-klawsola 10 ġdida għandha tidħol din il-klawżola ġdida li ġejja:-

"Emenda ta' l-artikolu 14 tal-liġi prinċipali.

Fil-paragrafu (a) ta' l-artikolu 14 tal-liġi prinċipali, minflok il- kliem "il-persuna awtorizzata li tagħmel il- meeting" għandhom jidħlu l- kliem "il-persuna li tat l-avviż".".

"K" Immediately after new clause 10 there shall be added the following new clause:-

"Amendment of section 14 of the principal law.

In paragraph (a) of section 14 of the principal law, for the words "allowed to hold the meeting" there shall be substituted the words "the person who has given the notice.".".

THE CHAIRMAN: Hemm aktar rimarki?

(Onor. Membri: No)

Il-mistoqsija hija li Klawsola Ġdida 11 tinqara t- Tieni Darba.

Dawk favur?

(Onor. Membri: Aye) Dawk kontra?

Agreed.

Il-mozzjoni għaddiet nem.con u l-Klawżola Ġdida 11 inqrat it- Tieni Darba.

ONOR.

LOUIS GALEA: Nipproponi li Klawsola Ġdida 11 tkun tifforma parti mill-Abbozz ta' Liġi.

THE CHAIRMAN: Rimarki?

L- Onor. Louis Galea.

ONOR.

LOUIS GALEA: Mr Chairman, din ukoll hija emenda biex nirregolaw ftit it-test li għandna.

Sal-lum aħna qegħdin ngħidu illi:

"The police may disperse a public meeting in each of the following cases:

(a) if the person allowed to hold the meeting under section 3 does not present himself; ...".

Aħna qegħdin nibdluha billi ngħidu hekk:

"(a) if the person who has given the notice does not present himself ...".

Jiġifieri taħt artiklu 3 aħna qegħdin ngħidu li almenu l- persuna li tat l- avviż li se jsir meeting għandha tkun preżenti.

THE CHAIRMAN: L-Onor.

Mifsud Bonnici.

ONOR.

KARMENU MIFSUD BONNICI: Ma jidhirx li wieħed għandu jsostni hekk imma għandu jkun iktar prattiku.

Min jagħti l- avviż jista' jagħmel dan jew biex jagħmel meeting pubbliku hu stess jew inkella għax ikun qed jokkupa xi kariga.

Issa immaġina lis-Segretarju Ġenerali tal-Partit Nazzjonalista li jrid ikun preżenti f'kull meeting li jitlob il- permess għalih jew fil-meetings tal-kunsilli lokali.

Meta wieħed jagħti avviż ta' meeting, jekk dan ikun qed jagħmlu għan-nom ta' partit, il-partit ikun qed jagħmel il- meeting u mhux l-individwu.

Għalfejn bilfors irridu ngħidu li l-persuna trid tkun hemm u trid tkun hemm proprju mill- bidu sa l-aħħar.

Din mhix prattikabbli u m'hemmx skop għaliha.

Jiġifieri jien ma narax ir- raġuni la għaliex kienet fil-liġi u iktar u iktar għaliex issa rridu nbiddluha fil-persuna li tkun tat l- avviż.

THE CHAIRMAN: L-Onor.

Louis Galea.

ONOR.

LOUIS GALEA: Nifhem li l-Onor.

Membru qiegħed iqis li lanqas hi meħtieġa kif inhi?

ONOR.

KARMENU MIFSUD BONNICI: Lanqas kif inhi.

Jien jidhirli li min jagħti l-avviż jista' jagħtih jew għalih personali, jekk irid jagħmel meeting pubbliku, jew għan-nom ta' organizzazzjoni li hu jirrappreżenta.

Jekk l- organizzazzjoni tkun preżenti permezz ta' nies oħra, min talab l- avviż jew favur min ħareġ l-avviż - sija favur il- Partit Laburista u sija l- Partit Nazzjonalista - ikun preżenti għal meeting u m'hemmx għalfejn ikun preżenti l- individwu li talab l-avviż.

ONOR.

LOUIS GALEA: Jiena naqbel miegħek li m'hemm l-ebda skop għaliex għandha tibqa' anke kif inhi.

Pero' nitlob li nikkonsulta ftit ruħi.

Mr Chairman, il-liġi sal-lum tipprovdi li l-Pulizija tista' tiżbanda meeting pubbliku f'diversi każijiet.

Wieħed minnhom huwa jekk il-persuna awtorizzata li tagħmel il- meeting ma tippreżentax ruħha.

Fiċ-ċirkostanzi li nafu aħna fir-realta', din wieħed jismagħha ddoqq stramba.

Minflok il- persuna awtorizzata, issa bil-liġi qegħdin ngħidu li l-assoċjazzjoni tista' tkun awtorizzata.

Huwa sewwa jew ħażin jekk il-persuna awtorizzata ma tkunx preżenti?

Min għandu d-dritt jagħmel il- meeting, ir- rappreżentant ta' dik il-persuna jew inkella ta' dik l-assoċjazzjoni u m'għandux ikun hemm xi ħadd preżenti?

Min se jassumi r-responsabilita' ta' l-attivita' li se ssir?

Allura biex wieħed jilqa' għad- diffikultajiet li tqanqlu, jista' jgħid illi l-Pulizija tista' tiżbanda meeting pubbliku jekk il-persuna jew assoċjazzjoni awtorizzata jew ir-rappreżentant tagħha, li jkun identifikat mill-Pulizija, ma jippreżentax ruħu.

Jien naħseb li min jitlob li jagħmel meeting jew dimostrazzjoni, huwa stess jew inkella r- rappreżentant tiegħu għandu jkun preżenti fuq il-post għaliex il-Pulizija għandha jkollha punt ta' referenza lil min tistaqsi dwar x'se jiġri jew ma jiġrix.

Allura jien naħseb li l-emenda trid issir biex nippermettu l- possibilita' tar-rappreżentant li jkun identifikat mill-Pulizija.

U allura nipproponi emenda f'dan is-sens illi għadu kemm ipprepara l-Avukat Ġenerali.

"L" Minnufih wara l-klawsola 10 ġdida għandha tidħol din il-klawsola ġdida li ġejja:

"Emenda ta' l-artikolu 14 tal-liġi prinċipali.

Fil-paragrafu (a) ta' l-artikolu 14 tal-liġi prinċipali, minflok il- kliem "il persuna awtorizzata li tagħmel il- meeting" għandhom jidħlu l- kliem "il-persuna, jew ir-rappreżentant ta' l- assoċjazzjoni, awtorizzata li tagħmel il-meeting".".

"L" Immediately after new clause 10 there shall be added the following new clause:-

"Amendment of section 14 of the principal law.

In paragraph (a) of section 14 of the principal law for the words "allowed to hold the meeting" there shall be substituted the words "the person, or the representative of the association allowed to hold the meeting."."

THE CHAIRMAN: Rimarki?

L- Onor. Louis Galea.

ONOR.

LOUIS GALEA: Mr Chairman, naħseb li dak li kellna xi ngħidu biex infissru din it-tibdila għidnieh, almenu minn din in-naħa.

THE CHAIRMAN: Il-mistoqsija hi l-emenda għal Klawsola Ġdida 11 kif imressqa mill-Ministru.

Dawk favur?

(Onor. Membri: Aye) Dawk kontra?

Agreed.

L-emenda għal Klawsola Ġdida 11 għaddiet nem. con.

THE CHAIRMAN: Il- mistoqsija hi Klawsola Ġdida 11, kif emendata.

Dawk favur?

(Onor. Membri: Aye) Dawk kontra?

Agreed.

Klawsola Ġdida 11 għaddiet nem. con. u ġiet ordnata biex issir parti mill- Abbozz ta' Liġi.

KLAWSOLA ĠDIDA 12

NEW CLAUSE 12

ONOR.

LOUIS GALEA: Nitlob il-Permess tal-Kumitat ħalli nressaq Klawsola Ġdida 12 għall-Ewwel Qari.

L-iskrivan tal-Kamra qara n- nota marġinali u l-klawsola tqieset li nqrat l- Ewwel Darba, skond l-Ordni Permanenti Nru 101.

ONOR.

LOUIS GALEA: Nipproponi t-Tieni Qari ta' Klawsola Ġdida 12, li tgħid:

Minnufih wara l-klawżola 11 ġdida għandha tiżdied din il-klawżola ġdida li ġejja:

"Emenda ta' l-artikolu 15 tal-liġi prinċipali.

Minflok is-subartikolu (1) ta' l-artikolu 15 tal- liġi prinċipali għandu jidħol dan li ġej:

"(1) L-ordni sabiex il- meeting jiġi żbandat jingħata b'ordnijiet formali distinti li jingħataw f'dak il-mod li l-aktar membru anzjan tal- Korp tal-Pulizija hemm preżenti jista' jqis li jkun suffiċjenti.

Biex jingħata dak l-ordni kull membru tal-Korp tal- Pulizija jista' juża kull loud speaker li jkun qed jintuża waqt il- meetings."."

Immediately after new clause 11 there shall be added the following new clause:- "Amendment of section 15 of the principal law.

For subsection (1) of section 15 of the principal law there shall be substituted the following:

(1) the order to disperse shall be given by distinct formal intimations given by such means as the senior member of the Police Force present may deem adequate.

For the purpose of giving such intimation any member of the Police Force may use any loud-speaking apparatus which may be in use at the meeting.".".

THE CHAIRMAN: Hemm aktar rimarki?

(Onor. Membri: No) Il-mistoqsija hi li Klawsola Ġdida 12 tiġi moqrija t-Tieni Darba.

Dawk favur?

(Onor. Membri: Aye) Dawk kontra?

Agreed

Il-mozzjoni għaddiet nem. con. u Klawsola Ġdida 12 ġiet moqrija t-Tieni Darba.

ONOR.

LOUIS GALEA: Nipproponi li Klawsola Ġdida 12 tkun tifforma parti mill-Abbozz ta' Liġi.

THE CHAIRMAN: Rimarki?

L- Onor. Louis Galea.

ONOR.

LOUIS GALEA: Illum Subklawsola 15 (1) ta' l- Ordinanza tgħid:

"L-Ordni sabiex il-meeting jiġi żbandat jingħata bi tliet ordnijiet formali, kull wieħed għalih, billi qabel kull ordni tindaqq trumbetta jew bi tliet tisfiriet b'suffara tal- Pulizija ..."

Jiġifieri evidentement qegħdin nipprovaw naġġornaw ftit u qed ngħidu li dawn il-metodi huma sorpassati.

ONOR.

KARMENU MIFSUD BONNICI: L-ewwelnett is-sistema li hawn illum biex tiżbanda meeting hija iktar pittoreska milli dan li se nagħmlu, u forsi hija iktar folkloristika u tista' titħalla.

Imma mbagħad hawn il- kwestjoni tal-loudspeaker.

Il- loudspeaker hija t-tromba u jien naħseb li hawnhekk irridu ngħidu microphone.

Jiena nifhem li ngħidu loud hailer imma l-uffiċjal tal-Pulizija ma jinstemax billi jkollu loudspeaker.

THE CHAIRMAN: Il-Ministru Galea.

ONOR.

LOUIS GALEA: Mr Chairman, jien naħseb li nistgħu naqblu li l- kliem "loudspeaker" fit-test Malti u "loud-speaking apparatus" fit- test Ingliż tal-Klawsola Ġdida 12 għandhom jinbidlu bil-kliem "public address system".

Għalhekk Mr Chairman, klawsola ġdida 12 tiġi taqra hekk:

"M" Minnufih wara l-klawsola 11 ġdida għandha tiżdied din il-klawsola ġdida li ġejja:-

"Emenda ta' l-artiklu 15 tal-liġi prinċipali.

Minflok is-subartikolu (1) ta' l-artikolu 15 tal- liġi prinċipali għandu jidħol dan li ġej:

"(1) L-ordini sabiex il- meeting jiġi żbandat jingħata b'ordnijiet formali distinti li jingħataw b'dak il-mod li l-aktar membru anzjan tal- Korp tal-Pulizija hemm preżenti jista' jqis li jkun suffiċjenti.

Biex jingħatat dak l-ordni kull membru tal-Korp tal- Pulizija jista' juża kull Public Address system li jkun qed jintuża waqt il- meetings."."

"M" Immediately after new clause 11 there shall be added the following new clause:-

"Amendment of section 15 of the principal law.

For subsection (1) of section 15 of the principal law there shall be substituted the following:

(1) the order to disperse shall be given by distinct formal intimations given by such means as the senior member of the Police Force present may deem adequate.

For the prupose of giving such intimation any member of the Police Force may use any Public Address system which may be in use at the meeting."."

THE CHAIRMAN: Aktar rimarki?

(Onor. Membri: No) Il- mistoqsija hi li Klawsola Ġdida 12 kif moqrija t-tieni darba mill-Ministru tkun tifforma parti mill-Abbozz ta' Liġi.

Dawk favur?

(Onor. Membri: Aye) Dawk kontra?

Agreed.

Klawsola Ġdida 12 għaddiet nem. con. u ġiet ordnata biex issir parti mill- Abbozz ta' Liġi.

KLAWSOLA ĠDIDA 2

NEW CLAUSE 2

(Posposta fis-seduta tal-5 ta' Mejju, 1993)

ONOR.

LOUIS GALEA: Mr Chairman, meta konna qegħdin niddiskutu fl-aħħar seduta b'konsultazzjoni bejnietna qbilna dwar id-definizzjoni ta' "dimostrazzjoni spontanea" u konna qbilna li nressaq il- klawsola formalment illum.

Għaldaqstant nipproponi din l- emenda:

"N" Minflok it-tifsira ta' "demostrazzjoni spontanea" fil-klawsola 2 kif proposta li tiġi sostitwita fl-emenda "A" għandu jidħol li ġej:

""demostrazzjoni spont- anea" tfisser demostrazzjoni li ma tkunx organizzata jew reklamata minn qabel;".

"N" For the definitiion of "spontaneous demonstration" in clause 2 as it is proposed to be substituted in amendment "A", there shall be substituted the following:

""spontaneous demonstration" means a demostration which is not organised or advertised beforehand.".".

Din hija d-definizzjoni li ż- żewġ naħat tal-Kamra, anke wara konsultazzjoni ma' l-Avukat Ġenerali, qbilna magħha.

THE CHAIRMAN: Aktar rimarki?

(Onor. Membri: No)

Il-mistoqsija hi l-emenda "N" kif imressqa u moqrija mill- Ministru.

Dawk favur?

(Onor. Membri: Aye) Dawk kontra?

Agreed.

L-emenda "N" għaddiet nem. con.

THE CHAIRMAN: Il-mistoqsija hi l-emenda "A" kif imressqa u moqrija mill- Ministru.

Dawk favur?

(Onor. Membri: Aye) Dawk kontra?

Agreed.

L-emenda "A" għaddiet nem. con.

THE CHAIRMAN: Il-mistoqaija hija klawsola 2 kif emendata.

Dawk favur?

(Onor. Membri: Aye) Dawk kontra?

Agreed.

Klawsola 2 kif emendata għaddiet nem. con. u ġiet ordnata biex issir parti mill- Abbozz ta' Liġi.

KLAWSOLA ĠDIDA 8

NEW CLAUSE 8

(Posposta aktar kmieni fil- Kumitat)

ONOR.

LOUIS GALEA: Nipproponi emenda għal Klawsola Ġdida 8:

"O" Minnufih wara l-klawżola ġdida numru 7 għadha tidħol il-klawżola ġdida li ġejja:-

"Emenda ta' l-artikolu 9 tal-liġi prinċipali.

Is-subartikolu (1) ta' l-artikolu 9 tal-liġi prinċipali għandu jiġi emendat kif ġej:-

(a) il-kliem "imur lejn xi meeting pubbliku jew jerġa' lura minnu" għandhom jiġi mħassra u sostitwiti bil-kliem "jerġa' lura minn meeting pubbliku";

(b) il-provisos għalih għandhom jitħassru."."

"O" Immediately after New Clause 7 there whall be added the following new clause:-

Amendment of section 9 of the principal law.

Subsection (1) of section 9 of the principal law shall be amended as follows:-

(a) the words "to proceed to a public meeting or return therefrom" shall be deleted and substituted by the words "to return from a public meeting"; and (b) the proviso thereto shall be deleted.".

THE CHAIRMAN: Hemm rimarki?

(Onor. Membri: No)

Il-mistoqsija hija l-emenda għall-Klawsola Ġdida 8.

Dawk favur?

(Onor. Membri: Aye) Dawk kontra?

Agreed.

L-emenda "O" għaddiet nem. con.

THE CHAIRMAN: Il-mistoqsija hija Klawsola Ġdida 8 kif emendata.

Dawk favur?

(Onor. Membri: Aye) Dawk kontra?

Agreed

Klawsola Ġdida 8 kif emendata għaddiet nem. con. u ġiet ordnata biex issir parti mill- Abbozz ta' Liġi.

Klawsola 1 - Titolu fil-qosor u bidu fis-seħħ

Clause 1 - Short title and commencement

ONOR.

LOUIS GALEA: Nipproponi emenda għall- klawsola Nru. 1.

"P" Minflok il-figura "1992" fil-klawsola 1, għandha tidħol il-figura "1993.

"P" For the figure "1992" in clause 1, there shall be substituted the figure "1993".

THE CHAIRMAN: Hemm rimarki?

(Onor. Membri: No)

Il-mistoqsija hija l-emenda għall-klawsola 1.

Dawk favur?

(Onor. Membri: Aye) Dawk kontra?

Agreed.

L-emenda "P" għaddiet nem. con.

THE CHAIRMAN: Il-mistoqsija hija klawsola 1 kif emendata.

Dawk favur?

(Onor. Membri: Aye) Dawk kontra?

Agreed.

Klawsola 1 kif emendata għaddiet nem. con. u ġiet ordnata biex issir parti mill- Abbozz ta' Liġi.

It-Titolu għadda nem. con. u ġie ordnat biex isir parti mill-Abbozz ta' Liġi.

ONOR.

LOUIS GALEA: Nitlob il- permess biex il-Kumitat jawtorizza lill- Clerk of the House jagħmel ir-renumbering ta' dan l-Abbozz ta' Liġi u jikkorreġi l-iżbalji ta' l- ortografija fejn ikun hemm bżonn.

THE CHAIRMAN: Hawn permess?

(Onor. Membri: Iva)

Il-permess ingħata

Il-Kamra rriżumiet u l- President tal-Kumitati rrapporta l-Abbozz ta' Liġi mgħoddi b'emendi.

ABBOZZ TA' LIĠI DWAR IR-RATIFIKA TAL-LIĠI TAL-BAĦAR

LAW OF THE SEA (RATIFICATION) BILL

L-ordni għal Kumitat ġie moqri.

FIL-KUMITAT

L-Onor.

Charles Mangion, President tal-Kumitati, jippresjedi.

Klawsola 2 - Tifsir

Clause 2 - Interpretation

THE CHAIRMAN: Il-Viċi Prim Ministru.

ONOR.

GUIDO DE MARCO: Għal dak li jirrigwarda klawsola 2 ma tantx għandi xi ngħid, pero' naħseb li nkun korrett jekk ngħaddi lill-kollega tiegħi, l- Onor. Karmenu Mifsud Bonnici ...

ONOR.

KARMENU MIFSUD BONNICI: Se nergħu niġu għall-kwestjoni tas-soltu, jiġifieri jekk il- Konvenzjoni għandhiex tiġi annessa mal-Liġi tar- Ratifika.

ONOR.

GUIDO DE MARCO: Ma naħsibx li hemm għalfejn tiġi annessa, din hija notata internazzjonalment u ma naħsibx li hija essenzjali li titqiegħed hawnhekk.

Jien kont se nitkellem fuq ħaġa oħra.

Kif taf, jien kelli abbokkamenti mal-kollega tiegħek, l-Onor.

George Vella u wasalna f'arranġament, pero' issa nixtieq inbiddel xi kelma għaliex naħseb li hija aħjar kif se nagħmilha.

ONOR.

KARMENU MIFSUD BONNICI: Pero' niddiskutu iktar fid- dettall.

F'paġna 2, fit-tielet paragrafu, il-kliem "moral or otherwise" kienu maqtugħin, pero' reġgħu daħlu.

ONOR.

GUIDO DEMARCO: Dawk erġajna daħħalnihom għaliex qabel is- suġġeriment kien ta' moral obbligation.

Hawnhekk qed nitkellmu fuq dikjarazzjoni li se nagħmlu mal-Konvenzjoni għax fuq il-liġi ma tantx hemm xi tgħid.

Ma naħsibx l-istadju ta' Kumitat ta' dan l-Abbozz ta' Liġi nistgħu neħilsuh f'ħames minuti.

Jien diġa' qed nagħmel xi konsultazzjonijiet mal-kollegi tiegħi ta' l- Oppożizzjoni li ssuġġerew xi kambjamenti u jien naħseb li dawn il-kambjamenti għandhom jiġu mdaħħla.

Issuġġerewli wkoll li għandu jidħol il-kliem "does not exonerate the State from the moral obligation to accept responsibility".

Għall- mument konna qed ngħidu "from such obligations as may arise in accepting responsibility and liability".

Aħna għidna li din aħjar inħalluha "moral or otherwise" ħalli ma nagħlqux il-bieb għal xi obbligi li mhux neċessarjament ikunu morali kif kien hemm fl-Abbozz oriġinali tal-kollega tiegħi.

ONOR.

KARMENU MIFSUD BONNICI: Jiġifieri fl-istess paragrafu żdied il- kliem "furthermore no such ships shall be allowed within Maltese internal waters without the necessary authorisation".

Il-kliem "without the necessary authorisation" huma meħtieġa għaliex il-prinċipju huwa "nuclear- powered ships or ships carrying nuclear or other inherently dangerous or noxious substances".

Aħna mhux qed nirreferu għal "nuclear - powered" imma għal "ships carrying nuclear armaments" u qed ngħidu li dawn m'għandhomx jingħataw awtorizzazzjoni.

ONOR.

GUIDO DEMARCO: Aħna ħallejniha f'dan il- kontest għax jekk il-Parlament ikun irid jagħti l- awtorizzazzjoni ...

ONOR.

KARMENU MIFSUD BONNICI: Imma llum ma jistax jagħtiha.

ONOR.

GUIDO DEMARCO: Għalhekk jien erġajt għamilt il-wording tagħha u niżżilt "without the necessary authorisation".

B'hekk nimxu konformament ma' dik ir- riżoluzzjoni li ikkoreġejniha indirettament minħabba li d- diċitura tagħha ma kenitx għal kollox preċiża.

ONOR.

KARMENU MIFSUD BONNICI: Hawnhekk qed nitkellmu fuq ir- riżoluzzjoni li kien għadda dan il-Parlament fejn għidna li l- Parlament Malti ma jaqbilx li fit-territorju Malti għandu jkun hemm armamenti nukleari jew li xi ħadd jista' jdaħħal armamenti nukleari.

Intqal ukoll li fil-liġi internazzjonali t-territorju Malti ma jfissirx biss l-art imma l- limiti tal-baħar li jifformaw it-territorju Malti.

Allura jekk wieħed jasserixxi dak il- prinċipju ikun qiegħed imur kontra l-prinċipju ta' l- innocent passage skond il-liġi internazzjonali.

Jidhirli li l-prinċipju ta' l-innocent passage għandu jkun sottomess għall-prinċipju superjuri.

Fosthom hemm il-prinċipju li pajjiż jista' ma jaċċettax, għax iħossha moralment repunjanti, li jeżistu armamenti nukleari.

Allura jidhirli li għandna nkunu ċari u tondi u ngħidu li dak il- prinċipju ta' l-innocent passage mhux sagrosant u li huwa aqwa u ikbar mill- prinċipju l-ieħor li m'għandux ikun hawn armamenti nukleari.

ONOR.

GUIDO DE MARCO: Jien naħseb li għandna niddistingwu bejn innocent passage fl-ibħra mhux interni, jiġifieri fl- ibħra territorjali li dwarhom diġa' tkellimna, u l-ibħra interni fejn is-sitwazzjoni hija differenti.

ONOR.

KARMENU MIFSUD BONNICI: Jien naċċetta li s-sitwazzjoni hija differenti bejn ibħra interni u ibħra territorjali.

Pero' xorta ninsisti li l-Gvern għandu dritt anke fl-ibħra territorjali - li kulħadd jaċċetta li jifformaw parti mit-territorju ta' l-istat - li jgħid li minkejja li hawn il- prinċipju ta' l-innocent passage dak il-prinċipju huwa sottomess għal prinċipju li huwa aqwa, li huwa dak li m'għandux ikun hawn armamenti nukleari.

Allura m'għandniex nibżgħu li f'fora internazzjonali noħolqu l- kuxjenza li din il-kwestjoni mhijiex se tkun aċċettata li pajjiżi jibqgħu jippretendu li jistgħu jgħaddu b'armamenti nukleari mill-ibħra territorjali taħt l-iskuża jew bil-ġustifikazzjoni tar-right of innocent passage.

Meta ġie aċċettat ir-right of innocent passage fil-liġi internazzjonali, ħadd ma kien jipprospetta l-eżistenza jew il-possiblita' li jkun hawn armamenti nukleari.

Jien ċert, li kieku dak iż-żmien, meta dan il- prinċipju ta' l- innocent passage kien diskuss u aċċettat mill-komunita' internazzjonali kien jeżisti wkoll il-konċett ta' l-armamenti nukleari, dan kien jiġi kwalifikat minn diversi pajjiżi.

Malta għandha tkun minn ta' l-ewwel illi tikkwalifika dan il-prinċipju ta' l-innocent passage billi ma tapplikahx iktar għall- armamenti nukleari.

ONOR.

GUIDO DE MARCO: Sur President, jien imxejt anke a bażi ta' abbozz li bagħtuli n- naħa l-oħra.

Dan ma jingħadx f'dak l-abbozz.

ONOR.

KARMENU MIFSUD BONNICI: Kif ma jingħadx!

L-emenda li l- Oppożizzjoni xtaqet tagħmel kienet tgħid hekk:

"... in respect of nuclear-powered ships and ships carrying nuclear or other inherently dangerous and noxious susbstances, Malta reaffirms the stand taken by the House of Representatives on the 23rd June, 1988 to the effect that nuclear armament should not be allowed on Maltese territory.".

ONOR.

GUIDO DE MARCO: Sewwa.

Imma din m'għandhiex x'taqsam ma' dak li qed tgħid int.

ONOR.

KARMENU MIFSUD BONNICI: Jiena qed ngħid li "Maltese territory" għandha tiftiehem ukoll territorial waters.

Dan imur kontra l-prinċipju ta' l- innocent passage mat- territorial waters u allura rristrenġejnih għall-internal waters.

Jiena naf u naċċetta din ir-restrizzjoni imma jidhirli li Malta m'għandha ssib ebda diffikulta' jekk fil- fora internazzjonali għandha tgħid li l-prinċipju ta' l- innocent passage huwa soġġett u sottomess għal prinċipju ieħor li pajjiż li jopponi l- armamenti nukleari għandu dritt mit-territorial waters ...

ONOR.

GUIDO DE MARCO: Hemm differenza bejn id-dikjarazzjoni li għandha x'taqsam ma' din il-liġi u x'linja jista' jieħu l-Gvern Malti.

Id- dikjarazzjoni li qed jagħmel il-Gvern Malti għal dak li jirrigwarda din il- liġi ma tistax tiddisposta ruħha minn dak li qed nagħmel hawn.

Dan huwa l- massimu li nista' nagħmel jien, Sur President.

ONOR.

KARMENU MIFSUD BONNICI: Il-Gvern jaf li din il-liġi għadhom irratifikawha 55 pajjiż.

ONOR.

GUIDO DE MARCO: Issa jekk Alla jrid se nkunu 56 pajjiż.

ONOR.

KARMENU MIFSUD BONNICI: L-ebda pajjiż kbir marittimu għadu ma rratifikaha.

ONOR.

GUIDO DE MARCO: U r- raġuni għal din tafha wkoll.

ONOR.

KARMENU MIFSUD BONNICI: Jekk wieħed jaqra' dak li ħareġ ħmistax ilu mill-Istate Department Amerikan isib li hemm ċar u tond li l-Gvern Amerikan ma jistax jaċċetta proprju dik il-parti li l-Gvern Malti jsostni l- iktar fuqha.

ONOR.

GUIDO DE MARCO: Jiena nirrispetta lill-Gvern Amerikan pero' nagħmel dak li nħoss li huwa fl-interess ta' Malta.

ONOR.

KARMENU MIFSUD BONNICI: Iva imma l-Gvern Amerikan jirrispetta lilu nnifsu, l- interessi tiegħu, u l-prinċipji tiegħu ma jċedihomx.

Anke l- Gvern Malti għandu jirrispetta lilu nnifsu u minkejja dak li trid il- Konvenzjoni, prinċipji tiegħu ma jirrinunzjax għalihom.

Dak li qed ngħidu.

Jien qed niċċita lill-Gvern Amerikan mhux biex infaħħru.

Jien qed ngħid li kull gvern li għandu l-prinċipji tiegħu, ma jċedihomx.

THE CHAIRMAN: Il-Ministru.

ONOR.

GUIDO DE MARCO: Dak li qegħdin nosservaw aħna.

Pero', li hemm interessanti f'dan il- kontest huwa, li donnu kien hemm shift żgħira fil- pożizzjoni tal-Gvern Amerikan.

Ma nafx rajtx il-press release li ħarġet fis-27 ta' April wara l-istatement li għamlet ir- Rappreżentanta Permanenti ta' l-Amerika fin-Nazzjonijiet Uniti.

ONOR.

KARMENU MIFSUD BONNICI: Jien ma naħsibx li hemm shift fit-tieni paragrafu ta' dik il- paġna għax tgħid ċar u tond x'inhi.

Xi trid tfisser hemm shift?

ONOR.

GUIDO DE MARCO: Inti qrajtha l-press release?

ONOR.

KARMENU MIFSUD BONNICI: Iva qrajtaha.

ONOR.

GUIDO DE MARCO: F'dan l-istatement l-Ambaxxatriċi qed tgħid hekk:

" ... has a special appreciation of the significance of this balance and difficulty of maintaining the phase of competing demand.

We owe a great debt of gratitude to those who laboured long and hard at the Third U.N. Conference on the Law of the Sea to produce the Convention, some of whom are present amongst us today."

Jien għidt shift żgħira għax fejn qabel kienu ħadu atteġġjament negattiv sostanzjalment, illum hemm moviment iżjed pożittiv.

Naturalment wieħed m'għandux jimla rasu li saret xi bidla kbira ħafna, pero' diġa' jidher li hemm bidla fil-mentalita'.

ONOR.

KARMENU MIFSUD BONNICI: Din tkompli tirribadixxi l- pożizzjoni ta' l-oppożizzjoni tal-Gvern Amerikan.

ONOR.

GUIDO DE MARCO: Sur President, hawnhekk aħna għamilna dikjarazzjoni li biddilniha fuq suġġeriment li sar l-għada.

Naħseb dak huwa l-massimu li wieħed jista' jagħmel u kif għamilniha qegħdin korretti.

THE CHAIRMAN: L-Onor.

Karmenu Mifsud Bonnici.

ONOR.

KARMENU MIFSUD BONNICI: Ladarba l-Konvenzjoni mhijiex se tiġi annessa ma' l-Abbozz ta' Liġi, almenu d-dikjarazzjoni fil-fatt se tiġi annessa għax se nagħmlu referenza għal xi ħaġa li mhijiex?

ONOR.

GUIDO DE MARCO: Din mhijiex se tiġi annessa.

Pero' meta jien tkellimt, kont għidt x'inhi d-dikjarazzjoni li jista' jagħmel il-Gvern Malti.

Wara li ħadt in konsiderazzjoni is-suġġerimenti mill-kollegi tiegħi tan-naħa l-oħra, ikkonsultajt ruħi anke man-nies li għandna fil-Ministeru li huma esperti f'din il-materja u deherli li l-korrettezza tirrikjedi li meta qed nikkonsulta ruħi mal-kollegi tiegħi nuri fejn inkun wasalt.

Ħafna mill-affarijiet li ssuġġerewli ġew inseriti b'mod li huma kompatibbli mal- finijiet u l-finalitajiet tal- Gvern u effettivament dik hija l-aħħar verżjoni li tirrapreżenta kemm is- suġġerimenti tal-parti l-oħra kif ukoll dak li jidhirlu l- Gvern.

Allavolja din ma tifformax parti mill-Abbozz ta' Liġi li l-Kamra għandha quddiemha dejjem nemmen li hemm bżonn li jsiru l- konsultazzjonijiet ma' kull naħa.

Effettivament illum id- dikjarazzjoni biddilniha b'mod tali li tirrispetta ħafna mill- fehmiet anke tan-naħa l- oħra.

THE CHAIRMAN: Il-Kap ta' l- Oppożizzjoni.

ONOR.

ALFRED SANT: Sur President, ara jekk hux qed nifhem tajjeb?

Aħna qegħdin ngħidu li fil-mument tal-firma tal-Konvenzjoni din id- dikjarazzjoni se tiġi depositata, jiġifieri l-firma tal-Konvenzjoni se tkun akkompanjata minn din id- dikjarazzjoni.

Allura din id- dikjarazzjoni tikkwalifika u torbot lill-Gvern Malti bl- istess mod li qed torbotna l- Konvenzjoni?

ONOR.

GUIDO DE MARCO: Biex inkunu preċiżi u ma jkollniex ħsebijiet li ma jkunux korretti għal kollox, dawn huma dikjarazzjonijiet tal-Gvern kif saru minn diversi gvernijiet oħrajn li ffirmaw jew irratifikaw.

Inti taf ukoll li l-ebda dikjarazzjoni ma tista' tkun intiża bħala modifika għat-trattat.

ONOR.

ALFRED SANT: Bħala modifika għat-trattat ma tistax issir imma bħala mod kif il- parti li qed tiffirma se tinterpreta l-adeżjoni tagħha, hija mod kif se tiddefenixxi dik l-adeżjoni.

Issa jien personalment qed inħoss li l- problema li qed tinqala' hija preċiżament fuq dan il-punt "without the necessary authorisation of the Government of Malta".

Eżattament sa fejn se naslu b'dik it-tip ta' stqarrija u b'dik it-tip ta' diċitura?

Jien ma nistax nifhem kif ma nistgħux insibu l-ebda forma ta' kompromess fuqha, fis-sens li minn din in- naħa qed insostnu li r- Riżoluzzjoni li għamlet din il- Kamra fuq in-nukleari għandha tkun enshrined b'mod ċar f'dan id-Draft Declaration u allura d-diċitura li tinstab għandha b'xi mod jew ieħor turi li dik ir-rabta qegħda tkun hemm fil- mod kif qed niddefinixxu l- adeżjoni tagħna ma' dik il- Konvenzjoni għax id-diċitura li hawn hawnhekk, b'mod jew ieħor qed tħalli s-sentiment li dik ir-riżoluzzjoni effettivament mhix daqshekk binding u formali.

Jiena naħseb li din hija kwestjoni ta' diċitura.

ONOR.

KARMENU MIFSUD BONNICI: X'inhu dan id-difett fir- Riżoluzzjoni?

Id-difett fir- Riżoluzzjoni huwa li jekk wieħed jinterpreta territorju Malti, kif għandu jinterpretah skond il-liġi, irid jinkludi t- territorial waters.

Jekk allura wieħed jopponi li armamenti nukleari jgħaddu mit- territorial water, ikun qed jikkozza kontra l-prinċipju ta' l-innocent passage.

Aħna rriduh li jsir dan għax qed ngħidu li nifhmu li dak il- prinċipju ta' l-innocent passage huwa soġġett għal prinċipju aqwa, li hu l- oppożizzjoni li wieħed għandu jkollu għall-armamenti nukleari.

Jiena naħseb li fuq din il-kwestjoni, ladarba f'dawn id-dikjarazzjonijiet intqal li meta jiġi ffirmat ...

Din il-Konvenzjoni diġa' ġiet sottoskritta mill- Gvern Malti, jiġifieri r-ratifika biss se ssir.

Id-dikjarazzjoni normalment mar-ratifika jew mas-signing issir?

THE CHAIRMAN: Il-Viċi Prim Ministru.

ONOR.

GUIDO DE MARCO: Kif jaf il-firma kienet saret fi żmien il-kollega tiegħi.

Sur President, aħna kellna għażla u din l-għażla kienet li jew għandna ratifika tal-Parlament u ma nagħmlu l-ebda dikjarazzjoni - u kont nimxi ma' l-istess preċedent li kien hemm mal-firma - jew inkella wieħed ikun iktar għaqli, iktar espliċitu u korrett u jagħmel dikjarazzjoni.

U għalhekk aħna għamilna dikjarazzjoni li tagħti l-linja tal-ħsieb tal- Gvern, li effettivament huwa rifless tal-ħsieb tad- diskussjonijiet li wara kellna fil-Kamra.

Dan għaliex qed ngħidu?

Bħala Gvern stajt nitlob ir- ratifika tal- Parlament u ma nidħol xejn fil- kamp ta' dikjarazzjoni u wara r-ratifika tal-Parlament, jekk ridt, stajt nagħmel xi dikjarazzjoni.

Dan il-metodu kien ikun korrett, imma għażilt metodu li naħseb li hu aħjar.

Avżajt minn qabel x'inhi d- dikjarazzjoni li kelli ħsieb nagħmel.

Effettivament id- dibattitu f'din il-Kamra kien sostanzjalment ibbażat fuq id- dikjarazzjoni li ddistribwejt qabel.

Wara li kelli suġġerimenti mill- kollegi tiegħi ta' l-Oppożizzjoni, tista' tgħid inserejt is- sustanza ta' dak li kelli f'dawk is-suġġerimenti u jiena u nagħmel dan, sostanzjalment qed nirrifletti l-ħsieb unit tal-Kamra.

Ma stajtx nagħmel referenza għal dik ir- Riżoluzzjoni għar-raġuniet li jafhom ukoll l-Onor.

Karmenu Mifsud Bonnici.

Mela allura jiena ridt nieħu s-sens ta' dik ir-Riżoluzzjoni fil- partijiet pożittivi tagħha mingħajr ma nagħmel xi referenza li forsi tista' tkun skorretta fil- kontenut veru ta' dak li rridu ngħidu.

Jien tajt l-aħħar verżjoni ta' dan il-kontest, wara konsultazzjoni li kelli ma' l- Onor. George Vella ftit ġranet qabel ma siefer, u ġibtha l- istess kif inhi.

Din ma tifformax parti minn dan l- Abbozz ta' Liġi, pero' jiena nemmen li Gvern għandu jkun trasparenti kemm jista' jkun u fir- relazzjonijiet tiegħu ma' l-Oppożizzjoni għandu jara kif jispira ruħu mill- fehmiet tagħhom.

Naħseb li hekk ikun aħjar għaż-żewġ naħat tal- Kamra.

THE CHAIRMAN: Il-Kap ta' l- Oppożizzjoni.

ONOR.

ALFRED SANT: Jien naqbel ma' l-Onor.

De Marco li huwa tajjeb li jkun hawn qbil totali f'dan it-text anke bħala draft declaration, bħala dikjarazzjoni li tiġi annessa mal-firma jew mar-ratfika, pero' jien nixtieq li nkunu aktar konkreti.

Jien qed nifhem li l-oġġezzjoni li qed tintqanqal hija għat-tieni sentenza tat-tieni paragrafu ta' page 2 tad-dikjarazzjoni, jiġfieri s-sentenza li taqra hekk:

"Furthermore no such ships shall be allowed within the Maltese internal waters without the nec- essary authorization.".

Issa jekk is-sentenza taqra hekk x'se tkun l-oġġezzjoni tal-Ministru?

ONOR.

GUIDO DE MARCO: Hawnhekk wieħed irid joqgħod attent u nispjega għaliex, Sur President.

Din tkopri wkoll noxious substances u kif jaf il- Kap ta' l-Oppożizzjoni kien hemm vapur li għal xi raġunijiet kellu xi noxious substance u kien se jidħol hawn.

Jista' jkollok xi sitwazzjoni fejn tkun trid, jew ikun għaqli jew inkella jkun hemm bżonn li tawtorizza, imma trid iżżomm il-prinċipju sħiħ bil-mod kif qed inqiegħed apposta l- kliem jien.

Hekk għamiltha b'mod tant assolut li jista' jkollok każijiet fejn ikun għaqli li jingħata jew ikun hemm ċirkostanzi li jikkostrinġuk li jingħata ...

Per eżempju, jista' jkollok vapur Malti li jkun f'dawn iċ- ċirkostanzi.

Allura jien qed nipprova nagħmilha b'mod li qed ninterpreta l- ħsieb tal-Gvern u anke qed insaħħaħ il-ħsieb tal- Gvern fl-isfond tad- dibattitu li kellna, pero' mbagħad ma tistax torbot lilek innifsek b'tali mod li anke meta jista' jkun fl-interess tiegħek, dan ma tagħmlux.

Voldieri jien naħseb li apposta pprovajt inkun daqstant espliċitu mingħajr ma nkun tant esklussiv li forsi mhux għaqli li tkun.

ONOR.

ALFRED SANT: Nixtieq nagħmel żewġ osservazzjonijiet.

L-ewwelnett ma naqbilx li meta twaqqa' "without the necessary authorisation" tkun qed torbot lilek innifsek b'dak il-mod assolut, pero' jekk ikun hemm bżonn niġi iktar tard għal din ir-rimarka.

Imma jekk qed nifhem tajjeb dak li qed jispjega l-Ministru, hu qed jagħmel distinzjoni f'moħħu bejn vapuri tat-tip nukleari u vapuri li qed iġorru "other inherently dangerous or noxious substances" u fil-każ tat-tieni tip jixtieq iżomm b'mod espliċitu l- possibilita' li jagħti l-awtorizzazzjoni li dawn jidħlu.

Jiġifieri hu qed igħid li fejn hemm vapuri nukleari u fejn hemm vapuri li qed iġorru "inherently dangerous or noxious substances" qed iżomm żewġ kategoriji differenti għaliex jixtieq iżomm il-possibilita' li jagħti dik l- awtorizzazzjoni fil-każ tat-tieni tip.

Imma jaqbel li jeskludi dik il- possibilita' għall-vapuri nukleari?

ONOR.

GUIDO DE MARCO: Sur President, il-linja tal-Gvern għal dak li jirrigwarda n- nukleari kif toħroġ minn dik ir-Riżoluzzjoni diġa' ġiet diskussa minn din il-Kamra.

(Interruzzjonijiet) Jien qed nimxi fuq l- abbozz li rċevejt min-naħa l-oħra.

ONOR.

ALFRED SANT: Aħjar nibqgħu fuq il-paragrafu li għandna quddiemna.

ONOR.

GUIDO DE MARCO: Jien qed nipprova ngħin biex nuri għaliex wasalt għal dik is- soluzzjoni.

L-abbozz li jgħid li:

"In respect of nuclear- powered ships or ships carrying nuclear or other inherently dangerous or noxious substances, Malta reaffirms the stand taken by the House of Representatives on the 23rd June, 1988 to the effect that nuclear armour should not be allowed on Maltese territory.".

Issa jien qed nipprova nimxi billi "necessary authorisation" ħallejtha hemm għaliex jien naf li teżisti dik ir-riżoluzzjoni wkoll.

ONOR.

ALFRED SANT: Jekk tippermettuli nixtieq li nżommu fuq il-paragrafu li għandna quddiemna għax inkella se jkollna nduru kollox.

Personalment jien ma jinteressanix aktar x'qalet ir- Riżoluzzjoni għax b'dan li qed ngħidu qed tiġi incastrata.

Jien qed inħares lejn l- oġġezzjoni li tqanqlet fuq it- tieni sentenza tat-tieni paragrafu "without the necessary authoristation".

Jekk fhimt tajjeb, il-Ministru qal li jixtieq li din iżommha fil-każ ta' "inherently dangerous or noxious substances" mhux fil- każ ta' "nuclear-powered ships".

ONOR.

GUIDO DE MARCO: F'dan il-kontest fhimtni tajjeb.

Jien ma nistax nipprevedi s- sitwazzjonijiet kollha li jistgħu jeżistu fl-interess ta' artna pero' bħala bażi jien ma nixtieqx nara nukleari hawn Malta.

Lanqas nistgħu neskludu bl-aktar mod assolut għax ma nafux x'se jkunu l- bżonnijiet ta' artna.

Jien nixtieq nispira ruħi minn dik ir- riżoluzzjoni.

Il-messaġġ li l- Gvern Malti ma jixtieqx jara u ma jawtorizzax li jara, armamenti nukleari jew kif qed jingħad hawn ġew, huwa ċar pero' meta tagħlaq il-bibien kollha fil-ħajja m'hemm għaqal għal ħadd u l-ventilatur għalhekk tagħmlu.

ONOR.

ALFRED SANT: Irridu naraw nistgħux naslu għal kompromess li naħseb li huwa kompletament raġonevoli, ċivili u qiegħed fil-linja ta' dak li qed jissuġġerixxi l- Ministru.

L-aħħar sentenza tat-tieni paragrafu tgħid hekk:

"Furthermore in the latter case, no such ships shall be allowed within Maltese internal waters without the necessary authorisation.".

Jien qed nipprova ndaħħal parti li turi li "necessary authorisation" hija relatata biss ma' "other inherently dangerous or noxious substances".

It- text irid ikun aktar preċiż minn dan li nissuġġerixxi bħalissa.

Jekk dan huwa l-punt, hawn qed naqblu.

Jekk inti trid il- flessibilita' ta' authorisation fil-każ ta' "inherently dangerous or noxious substances" hemm qbil.

THE CHAIRMAN: L-Onor.

Guido De Marco.

ONOR.

GUIDO DE MARCO: Jekk jiġu xi bastimenti aħna niġbdulhom l- attenzjoni għar- Riżoluzzjoni tal-Kamra.

Dan huwa l-metodu li qed insegwu u naħseb li l-Kap ta' l- Oppożizzjoni jaf li qed nosservawh b'ċertu preċiżjoni.

Għalhekk għidt din għax hawnhekk il-kelma "awtorizzazzjoni" hija akbar milli effettivament kienet miktuba.

ONOR.

ALFRED SANT: Mhux qed nifhem.

THE CHAIRMAN: L-Onor.

Karmenu Mifsud Bonnici.

ONOR.

KARMENU MIFSUD BONNICI: Ir-Riżoluzzjoni kienet tgħid li meta l- Gvern Malti jġib a konjizzjoni ta' min jitlob il- permess biex jidħol fil- portijiet tagħna u dak jibqa' jinsisti fuq it-talba dik għandha tiftihem li huwa konformi mar-Riżoluzzjoni, imma issa l-Gvern qed juża l-kelma "authorisation", allura l- Ministru qiegħed jgħid li din tmur aktar 'il bogħod milli hemm fir-Riżoluzzjoni.

Issa "expressed authorisation" mhijiex "implied acceptance" tar-Riżoluzzjoni.

Ma naħsibx li jidher li se jkun hemm soluzzjoni għaliha.

Din hija dikjarazzjoni li se jagħmel il- Gvern u naħseb li jkun hemm lok li l-Oppożizzjoni tagħmel dikjarazzjoni f'sens ieħor, ħalli nkunu espliċiti fid- dikjarazzjoni.

Jien jidhirli li d- dikjarazzjoni li qed tinterpreta l-Oppożizzjoni hija ċara u turi li l- prinċipju ta' l-innocent passage huwa soġġett għall-prinċipju superjuri li m'għandux ikun hawn armamenti nukleari - mhux nuclear-powered ships għax nuclear-powered ships bħal nuclear power stations.

Dik hija kwestjoni oħra, imma armamenti nukleari li huma għad-distruzzjoni u għal xejn aktar mhumiex bħal nuclear- powered ships.

Allura l- Oppożizzjoni ma tittollerahomx, mhumiex moralment aċċettabbli.

Żgur li mhumiex aċċettabli fl- ibħra territorjali tagħna, barra l-internal waters.

U d- dikjarazzjoni ta' l- Oppożizzjoni tista' ssir f'dak is-sens.

Kulma qiegħed isir hawnhekk huwa li l-Gvern qed jagħmel att tal-fidi imma dan ma jorbot xejn għaliex m'hu se jbiddel ebda virgola tal-Konvenzjoni u għalhekk aħna nagħmlu l-att tal-fidi tagħna wkoll.

ONOR.

ALFRED SANT: Ħalli nipprova nagħmel attentat ieħor.

Aħna qegħdin nissuġġer- ixxu li jingħad:

"Furthermore, no such ships shall be allowed within Maltese internal waters, except in the case of inherently dangerous or noxious substances when they may be allowed with the necessary authorisation.".

THE CHAIRMAN: Aktar rimarki għal klawsola 2?

(Onor. Membri: No)

Il-mistoqsija hi klawsola 2.

Dawk favur?

(Onor. Membri: Aye) Dawk kontra?

(Onor. Membri: No) Carried.

Klawsola 2 għaddiet u ġiet ordnata biex issir parti mill- Abbozz ta' Liġi.

Klawsola 3 - Il-Gvern awtorizzat jirratifika l- Konvenzjoni.

Clause 3 - Government autorised to ratify the Convention.

ONOR.

KARMENU MIFSUD BONNICI: Mr Chairman, jien naħseb li jekk għandhom isiru xi dikjarazzjonijiet, dawn għandhom isiru f'dan il-mument meta qegħdin napprovaw il- klawsola li tirratifika l- Konvenzjoni.

L- Oppożizzjoni qegħda taqbel mar-ratifika tal- Konvenzjoni u qed taqbel ukoll ma' dak li l-Gvern qal li hi l- intenzjoni tiegħu.

Imma rigward il- paragrafu fid- dikjarazzjoni li jitkellem fuq armamenti nukleari, il- pożizzjoni ta' l-Oppożizzjoni hija f'dan is-sens u r-ratifika ta' l- Oppożizzjoni qegħda tingħata kondizzjonata għal dik id-dikjarazzjoni li qed tagħmel.

Din in-naħa taqbel fis-sustanza tad-dikjarazzjoni li se jagħmel il-Gvern ħlief għar-rigward ta' l-armamenti nukleari.

Il-kunsens għar- ratifika l-Oppożizzjoni qed tagħtih bil-kondizzjoni li fil- fatt id-dritt ta' l-innocent passage huwa soġġett għall- prinċipju li f'għajnejn l- Oppożizzjoni huwa ħafna iktar superjuri, illi armamenti nukleari m'għandhomx jintużaw, jiġu manifatturati, jiġu miżmuma u m'għandhomx lanqas jeżistu.

Allura ladarba l- Oppożizzjoni temmen f'dan il- prinċipju ma tistax tittollera li fit-territorju Malti jkun hawn xi ħadd li jdaħħal armamenti nukleari, allavolja fid-dritt internazzjonali hawn id-dritt ta' l- innocent passage.

Xorta waħda dak il- passaġġ m'huwiex konsidrat bħala passaġġ innoċenti jekk min juża dak il-passaġġ ikollu armamenti nukleari.

F'dak il- każ il-passaġġ ma jkunx iktar innoċenti għax ikun qed jikkozza ma' dak li l- Oppożizzjoni temmen fermament fih, li l-armamenti nukleari huma immorali u għandhom jinqerdu mill-aktar fis.

THE CHAIRMAN: Hemm aktar kummenti fuq klawsola 3?

(Onor. Membri: No)

Il-mistoqsija hija klawsola 3.

Dawk favur?

(Onor. Membri: Aye) Dawk kontra?

Agreed.

Klawsola 3 għaddiet nem. con. u ġiet ordnata biex issir parti mill-Abbozz ta' Liġi

Klawsola 1 u t-Titolu għaddew nem. con. u kienu ordnati jsiru parti mill- Abbozz ta' Liġi.

Fit-8.58 p.m. il-Kamra rriżumiet u l-President tal- Kumitati rrapporta l- Abbozz ta' Liġi mgħoddi mingħajr emendi.

PERMESS TAL-KAMRA

MR SPEAKER: Il-Viċi Prim Ministru.

ONOR.

GUIDO DE MARCO: Nitlob il-permess tal-Kamra biex inkun nista' nressaq it-Third Reading.

MR SPEAKER: Hemm il-permess tal-Kamra?

(Onor. Membri: Aye)

Il-permess ingħata.

ONOR.

GUIDO DE MARCO: Nipproponi t-Tielet Qari ta' l- Abbozz ta' Liġi msejjaħ "Att biex jawtorizza r-ratifika tal- Konvenzjoni tan-Nazzjonijiet Uniti dwar il-Liġi tal-Baħar.

MR SPEAKER: Min jissekonda?

ONOR.

MICHAEL BONNICI: Nissekonda.

MR SPEAKER: Il-mistoqsija hija li l-Abbozz ta' Liġi msejjaħ "Att dwar ir- Ratifika tal-Liġi tal-Baħar" ikun moqri t-Tielet Darba.

Dawk favur?

(Onor. Membri: Aye) Dawk kontra?

Agreed.

Il-mozzjoni għaddiet nem. con. u l-Abbozz ta' Liġi ġie moqri t-Tielet Darba.

MR SPEAKER: Sar il-ħin.

Aġġornament.

AĠĠORNAMENT

ONOR.

GUIDO DE MARCO: nipproponi l-Aġġornament tal- Kamra għal għada, 11 ta' Mejju fis-6.00 p.m. b'din l-agenda:

Mozzjonijiet

L-Ewwel Qari ta' Abbozz ta' Liġi li jemenda l-Att ta' l- 1991 dwar ix- Xandir.

Ordnijiet tal-Ġurnata

Abbozz ta' Liġi li jemenda l- Ordinanza dwar il-Meetings Pubbliċi - it- Tielet Qari;

Abbozz ta' Liġi dwar Kunsilli Lokali - it-Tieni Qari;

Abbozz ta' Liġi li jemenda l- Att dwar l-Edukazzjoni - Kumitat;

Abbozz ta' Liġi li jemenda l- Kodiċi Ċivili (Emenda Nru 2) - It-Tieni Qari;

Abbozz ta' Liġi biex jemenda l- Att dwar iż-Żwieġ - it-Tielet Qari;

Abbozz ta' Liġi li jemenda l- Kostituzzjoni ta' Malta - it- Tieni Qari;

Abbozz ta' Liġi dwar Kummiss- joni għall-Amministrazzjoni tal-Ġustizzja - it-Tieni Qari;

Abbozz ta' Liġi li Jħassar l- Att dwar it-Taxxa tal-Mewt u tad-Donazzjoni - it-Tieni Qari

Abbozz ta' Liġi li jemenda l- Att dwar l-Impriża ta' l- Assigurazzjoni - it- Tieni Qari.

MR SPEAKER: Aktar rimarki, jekk jogħġobkom?

L-Onor.

Joe Mizzi.

ONOR.

JOE MIZZI: Kif jaf kulħadd bħalissa qed isiru laqgħat bit-tema "Il- Birgu abbandunat mis-sema 'l isfel".

Naċċertak li għalkemm hemm min ma qabilx ma' dan it-titolu ta' dawn il-laqgħat, pero' żgur li ġibdu ċertu attenzjoni mill- pubbliku in ġenerali u lil dawk in-nies ta' dawk l-akwati biex jinteressaw ruħhom fuq is- suġġett ta' dawn il-laqgħat li qed isiru.

Jien se jmissni nieħu sehem f'waħda minn dawn il-laqgħat.

Nixtieq li nagħmel kummenti dwar ċerta kitba li dehret fil-ġurnali lokali.

Jien naqbel ma' dawk li qalu li kienu dehru ċerti kummenti li kienu barra minn lokhom.

Intqal li kien hemm xi ħadd li pprova juri li fil-Birgu jeżistu problemi iktar milli jeżistu f'postijiet oħra f'Malta u Għawdex.

U dan mhuwiex sewwa.

Veru li fil- Kottonera jeżistu problemi ħafna iktar milli jeżistu f'postijiet oħra, imma mhux fil-Birgu.

Allura hawnhekk wieħed irid joqgħod attent għax fl-opinjoni tiegħi kien hemm ċerti kummenti li kienu esaġerati.

Per eżempju, kien hemm kumment f'gazzetta lokali minn xi ħadd li qal li wara l- Elezzjoni n-nies t'hemm ma jarawhomx lid-deputati u li dawn kważi lanqas isellmulhom.

Jien naċċertak li meta ngħaddi minn hemm idejja naqlagħha biex insellem u nista' ngħid li ngħaddi kuljum mill- Kottonera.

Jiġifieri dan huwa kumment barra minn loku.

Rigward il- problemi ta' din l-area niftakar li kien hemm forum li sar f'Bormla u fih kont tajt statistika ta' ċerti problemi li jeżistu fil-Kottonera inkluż il- Birgu.

Naċċertakom li dak inhar qamet kuxjenza fost il- poplu tal- Kottonera għax għand- na ċerti problemi.

Nixtieq li wara li l-poplu tal- Kottonera - speċjalment tal-Birgu meta qed isiru dawn il-laqgħat hemmhekk - sar jaf bil-problemi li jeżistu, wasal il-mument li naraw x'hemm bżonn isir u ma noqogħdux nitkellmu iktar fuq il-problemi li jeżistu għax issa hemm bżonn li nieħdu azzjoni.

Fl-opinjoni tiegħi personali ngħid li rridu nkunu aħna, n-nies ta' dawk l-akwati, biex insolvu dawn il-problemi.

Ħadd m'hu se jsolvihomlna għax aħna rridu nkunu biex insolvuhom.

Jiddispjaċini ngħid illi wara li l-Gvern preżenti ta x'jifhem li se jagħti spinta lin-naħa t'isfel ta' Malta u se jagħti attenzjoni speċjali lill- Kottonera, nista' ngħid li milli se nuri f'dawn il- mistoqsijiet li se nsemmi, jidher li l- Gvern preżenti qed jipprova jirredikola l- intelliġenza tan-nies tal- Kottonera u se ngħid għaliex.

Jekk nieħdu mistoqsija parlamentari Nru 8805 fejn staqsejt minn min hu kompost il-Kumitat għar-Riabilitazzjoni tal-Kottonera, il-Ministru għall- Ambjent irrispondieni li m'għandu xejn xi jżid mar- risposta li kien tani għad- domanda Nru 4576.

Dan ifisser li l-kumitat kien għadu ma ġiex ifformat.

Imbagħad erġajt għamilt mistoqsija oħra Nru 8981 fejn erġajt staqsejt lill- Ministru biex jgħidli meta hemm il-ħsieb li se jinħatar il- Kumitat għar-Riabilitazzjoni tal-Kottonera u staqsejtu wkoll min huma n- nies responsabbli fil-preżent, fl-assenza ta' dan il-kumitat.

Hu reġa' qalli li dan għadu mhux ifformat u li qed jieħu ħsieb id-Direttur tal-Bini u Inġinerija fi ħdan id-Diviżjoni tax-Xogħlijiet.

Jiġifieri bl-attenzjoni kollha li qal li se jagħtina l- Ministru, il-kumitat għadu mhux ifformat.

Mela tista' taħseb x'attenzjoni se nieħdu!

Rigward dan l-istess kumitat jien staqsejt kemm hu stmat li se jiswa t- twessiegħ tal-moll ta' l-Isla u Xatt ir-Risq u rrispondieni li ta' l-Isla se jiġi jiswa mal-Lm200,000 u tal- Birgu Lm120,000.

Imbagħad jien erġajt staqsejtu kemm intnefaq s'issa fix-Xatt ta' l-Isla u qalli li ntnefqu Lm144,000 u li huwa stmat li jkomplu jintnefqu Lm55,000 oħra biex jitlesta f'Novembru li ġej.

Wieħed jinnota li għar-riabilitazzjoni tal-Kottonera hemm ivvotati Lm200,000.

Mela allura l-flus għar-riabilitazzjoni tal- Kottonera se jintnefqu kollha fit-twessiegħ tal-Moll ta' l- Isla.

Dawn x'affarijiet huma?!

Lill-Ministru ta' l-Ambjent jien kont staqsejtu hekk:

"Jista' l-Ministru jgħid minn liema fondi ħarġu l- ispejjeż f'dawn l- aħħar sentejn biex jiġu rranġati l-mollijiet f'Malta u Għawdex?".

Il-Ministru rrispondini hekk:

"It-tiswijiet fuq il- mollijiet f'Malta u Għawdex f'dawn l-aħħar sentejn saru mill-fondi allokati lid-Dipartimenti tal-Port, Agrikolutra u Sajd u Sports u Ambjent."

Mela f'Malta u Għawdex, il- fondi ħarġu mid-Dipartimenti tal-Port, Agrikoltura u Sajd uSports u Ambjent u għall- Kottonera l-flus li ġew ivvotati biex forsi jirranġaw xi ħaġa intnefqu biex jitwessa' l-moll.

Barra minn hekk, biex twessa' moll ta' x'imkien ieħor, ħarġu l-flus mill- fondi normali minn postijiet oħra.

Filli qalulna li se jagħtuna attenzjoni speċjali u bdew jiftaħru li għandhom fondi vvotati għalina u f'daqqa waħda sibna li l-flus ġew ivvotati biex iwessgħu l- moll, meta f'postijiet oħra wessagħulhom id-Dipartimenti tal-Port, Agrikoltura u Sajd u Sports u Ambjent.

Dawn l- affarijiet ma jitwemnux.

Dawn qed jipprovaw jidħku bl- intelliġenza tal-poplu tal- Kottonera.

Imbagħad xi ngħidu għal Xatt ir-Risq?

Ingħatajna x'nifhmu li Xatt ir- Risq se jiġi allokat għal-laneċ b'konnessjoni mas- settur turistiku jew għal skop ta' trasport ta' passiġġieri.

Issa nispera li wara li tgħaddi l- boat show, dan ma jsirx scrapyard.

Problema oħra li hemm fil- Kottonera hija l-problema ta' trasport.

Per eżempju, m'ilux jien għamilt mistoqsija parlamentari u għidt li n-nies tal-Fgura għadhom qed ibatu mit-trasport.

Għalkemm il- Ministru weġibni u qalli li l- affarijiet tranġaw fuq il- gazzetti qed jidhru ittri ta' nies li għadhom qed jipprotestaw.

Jien ma nistax nifhem kif wara li saru ilmenti u ġie approvat li fil-Fgura jsir bus terminus ma sar xejn.

Jien nitlob lill-Gvern biex jieħu passi immedjati.

Per eżempju, fi Pjazza Gavino Gulia f'Bormla, ddum għomor tistenna karozza tal-linja .

Il-Public Transport Authority ma tarahomx dawn l-affarijiet?

Per eżempju, l-karozza tal-linja ta' l-Isla għadha tgħaddi mill- Fgura meta jistgħu jagħmlu servizz ieħor l-karozzi tal- linja tal-Kalkara jieqfu l- Birgu.

Imbagħad l- Awtorita' tat-Trasport Pubbliku tiġi tiftaħar li qed tirranġa l- affarijiet.

Dan l-aħħar bdiet tara kemm hemm bus shelters.

Jiena lill- Public Transport Authority ngħidilha biex tiċċekkja li għalkemm iktar minn sena ilu ġie approvat li fil-Kalkara jsir bus shelter, dan għadu lanqas inbeda.

In- nies ta' dawk l-akwati huma stmati bħall-annimali għaliex iħalluhom jistennew għall- karozza tal-linja fix-xita u fix-xemx allavolja l-bus shelter ġie approvat.

Dwar it-tindif tat-toroq ngħid li m'għandiex kenniesa biżżejjed, u riżultat ta' dan huwa, li hemm ħmieġ ma' kullimkien; dan barra t-toroq u l- bankini kollha mħaffrin li għandna.

Il-bini li hemm ta' Santa Liena dejjem igħidu li se jwaqqgħuh u sal-lum dan għadu ma twaqqax u qed isiru l- abbużi.

Jekk tara l-gazzetti tara li kulħadd jikkomplejnja u xorta jibqgħu ma jitteħdux passi.

Dwar il-welfare officer irrid ngħid li dan ikun hemm bil- ġranet u mhux il-ġimgħa kollha u dan meta kulħadd jaf li hemmhekk għandna problemi soċjali u għandna bżonn l- għajnuna ta' din il-persuna.

Hekk huma stmati hemmhekk in- nies u jien kont għamilt mistoqsija parlmanetari biex niġbed l- attenzjoni ta' min għandu l-awtorita' u kif konna bqajna.

Problema oħra li tinħass ħafna f'din l-area hija dik tal-qagħad.

F'mistoqsija parlamentari Nru. 9498 il- Ministru kien qalilna li fil- Kottonera hemm kważi l-ikbar numru ta' nies qegħda.

Jien niftakar lill- Ministru jgħid, li n-nies ta' dawn l-akwati qed isibu diffikulta biex isibu x- xogħol, għaliex meta jistaqsuhom minn fejn huma u jgħidulhom li huma mill- Kottonera iħarsu bl-ikraħ lejhom u ma jimpjegawhomx.

Allura jiena nistaqsih x'għamel biex isolvi din il-problema għaliex minn dak inhar li qal dan id-diskors il-qagħad fost in-nies tal-Kottonera żdied mhux naqas.

Xtaqt nagħmel ukoll kumment dwar il-polyclinic li għandna fil-Kottonera.

Din mhijiex equipped biżżejjed speċjalment meta tqis li hemmhekk hemm ċertu mard li, minħabba f'hekk speċjalizzati.

Hemm bżonn li jingħata ċertu servizz fil- polyclinic ta' Bormla għal dawn in-nies ta' dawn l-akwati.

Din mhux qed ngħidha bi kritika imma qed ngħid x'hemm bżonn li jsir u nispera li dan isir mill-iktar fis possibbli għaliex jekk mhux se ssir xi ħaġa biex il-poliklinika tikkejterja għal dawn in-nies b'dawn il-problemi se nispiċċaw bi problema ikbar.

Punt ieħor li xtaqt insemmi huwa l-bżonn li jkollna dar għall-anzjani.

Fil-Kottonera, l-iktar area li jgħidu li hemm anzjani, m'għanhiex dar għal dan il-għan għalkemm ilhom igħidu ħafna li se ssir waħda.

Allura jekk il- Gvern jaf li l- iktar area li għandha anzjani hija l-Kottonera allura jħalliha għall-aħħar?

Kien missu beda minn hemm mhux dejjem igħidu li se jagħmluha u s'issa għadu ma sar xejn.

Peress li sarli l-ħin, se jkolli nħalli barra ħafna problemi li xtaqt insemmi u nsemmi biss il-problema tas- swar.

Jekk wieħed joħroġ barra l- port u jħares lejn is-swar, jirrealizza li dawn qegħdin fi stat tal-biki għaliex kollha qed jaqgħu u nappella lill- Gvern biex kemm jista' jkun malajr jieħu passi biex is-swar tagħna ma jkomplux jiġġarrfu.

Se nispiċċaw li l-Fortizza ta' Rikasoli, kemm minn ġewwa kif ukoll minn barra, fi ftit snin oħra se tispiċċa.

Nappella lill-Gvern biex jieħu ħsieb anke l-Forti ta' Sant'Anġlu għaliex hija ħasra li nitilfu l-wirt storiku tagħna minħabba nuqqas ta' manutenzjoni.

Pero' l-affarijiet iridu jsiru bis-serjeta' u nieħdu passi bil-fatti u mhux bil-paroli biss.

Grazzi, Mr Speaker.

MR SPEAKER: Aktar rimarki?

L-Onor.

Anton Refalo.

ONOR.

ANTON REFALO: Mr Speaker, għal kull partit politiku, iż-żmien li jagħmel fl-Oppożizzjoni għandu jservi bħala żmien ta' studju u riflessjoni sabiex jeżamina sewwa l-problemi tal-pajjiż ħalli meta jkun fil-gvern faċilment ikun jista' jittekkiljahom u jsolvihom.

Illum il-Partit Demokristjan Nazzjonalista qed jieħu falza stikka waħda wara l-oħra u fost dawn insibu l-ħrafa tal-Common Market.

Barra minn hekk, il- Partit Nazzjonalista ma jaċċettax kritika kostruttiva u eżempju ta' dan huwa meta l-Kap tiegħu għamel kawża ta' libell kontra l-Kap ta' l-Oppożizzjoni u tilifiha.

Issa wasal iż- żmien li l-poplu jkun jaf kif l-Oppożizzjoni beħsiebha taħdem meta fi ftit taż-żmien ieħor tkun fil-gvern.

Naturalment lili jinteressani Għawdex u tajjeb li l-Għawdxin ikunu jafu kif il-Partit Laburista meta jitla' fil-gvern beħsiebu jittekkilja u jsolvi ċerti problemi li jeżistu.

Dan se nagħmlu fid-dawl tar-rapport li ħareġ il- Ministru Tabone dwar ix-xogħol, li skond hu, sar fil-Ministeru għal Għawdex fis- sena li għaddiet.

Mr Speaker, żgur li l-ewwel problema ta' l- Għawdxin hija l- amministrazzjoni tal-ġustizzja li taħtha jaqgħu l-qrati u l- Pulizija.

Huwa fatt skandaluż li meta l-Għawdxin ikollhom xi appell bilfors iridu jiġu Malta.

Dan mhuwiex sewwa l- ewwelnett għax jinvolvi lill- Għawdxin ħafna spejjeż bla bżonn u t-tieni nett għax huwa hardship kbir għalihom.

Mhux sewwa li minħabba xi kawża, l- Għawdxin iridu joqogħdu jiġu Malta.

Ħafna drabi minħabba din it-tbatija, l-Għawdxin ma jappellawx.

Għalhekk il-Partit Laburista qiegħed jaħseb biex meta jkun fil- gvern, filwaqt li jnaqqas in-numru ta' maġistrati li hemm Għawdex, billi minn tlieta jagħmilhom tnejn, jagħmel ukoll imħallef sedenti biex dan jiddeċiedi appelli kriminali u appelli ċivili li l-kompetenza tagħhom ma tkunx teċċedi ċertu valur jew meta, permezz ta' nota, l-partijiet jaqblu li jeċċedi dak il-valur.

B'hekk il-ġustizzja ta' l- Għawdxin issir f'Għawdex stess.

Punt ieħor importanti huwa li għalkemm dan il-Gvern ftaħar ħafna li fetaħ ħafna uffiċini f'Għawdex, fir-realta' wieħed isib li dawn ma jieħdu ebda deċiżjoni u jagħmlu biss id- donkey work għax id- deċiżjonijiet kollha jittieħdu Malta.

F'Għawdex l-uffiċini huma biss sembianza u realment dawn ma jagħmlu l-ebda xogħol.

Il-Partit Laburista jassigura lill-poplu Għawdxi li meta jitla' fil-gvern jiftaħ uffiċċju ta' l-Avukat Ġenerali.

Mhux sewwa li meta wieħed ikollu l-kors tal-liberta' proviżorja li jeċċedi ċertu valur dan bilfors irid isir b'rikors u jkollu jinnotifika l-Avukat Ġenerali fi żmien jumejn.

Wara, l-individwu konċernat jeħduh fil-ħabs f'Malta sakemm jingħata l- liberta' proviżorja għaliex f'Għawdex m'għandniex ħabs.

Għalhekk il-Partit Laburista qiegħed jaħseb bis-sħiħ li f'Għawdex ikun hemm uffiċċju ta' l-Avukat Ġenerali li jieħu ħsieb il-kwestjonijiet kollha li jinqalgħu u li dwarhom ikun konċernat il-Gvern, jimla l- formoli tat-taxxa u affarijiet konnessi bħalma huma per eżempju d-defence bonds.

Huwa fatt magħruf li għalkemm dan il-Gvern kien wiegħed li se jiftaħ l- għases kollha ta' Għawdex, sal-lum ma fetaħ l- ebda għassa fl-irħula.

Dawn kollha jiftħu għal ftit siegħat u jerġgħu jgħalqu.

Il-Partit Laburista jwiegħed lill-poplu Għawdxi li meta jkun hu fil- Gvern dawn l-għases jiftaħhom serjament, jara li fil-Korp tal-Pulizija jkun hemm id- dixxiplina u jara wkoll li l- pulizija ma jitħallewx jagħmlu xogħol li mhux suppost jagħmlu.

Dan l-aħħar, per eżempju, fl- istrike tal-buses rajna lill- pulizija jagħmluha ta' kundutturi u ta' drivers tal- buses b'riżultat li x- xogħol utli li suppost jagħmlu għal dak li jirrigwarda l-qagħdi ta' dmirijithom ma jagħmluhx.

Mhux sewwa li l-pulizija nħalluhom jagħmlu dan ix-xogħol.

Punt ieħor importanti dwar il-Pulizija f'Għawdex huwa li Gvern Laburista jara illi jkun hemm uffiċċju b'nies kompetenti li jkunu jistgħu jagħmlu t- testijiet tal-laboratorju, tal- fingerprints, tad-demm u affarijiet oħra.

Ma jistax ikun li f'Għawdex inkomplu niddependu minn Malta għal dawn it- testijiet.

Dawn l- affarijiet huma żgħar u għandna nittrejnjaw nies kompetenti Għawdxin.

Safejn naf jien l- intelliġenza ta' l-Għawdxin hija daqs dik tal-Maltin u f'dan il-qasam lill-Għawdxin għandna nagħtuhom esperjenza sabiex f'dawn l-affarijiet ma jibqgħux iktar jiddependu mill- gżira ta' Malta.

Mr Speaker, punt ieħor importanti rigward x'beħsiebu jagħmel il-Partit Laburista għal Għawdex, żgur li huwa, li kemm jista' jkun possibbli l- ħaddiema kollha Għawdxin li jaħdmu Malta jtellagħhom jaħdmu Għawdex.

Din kienet il-policy tal-Partit Laburista meta kien fil-Gvern.

Kien fetaħ iċ- ċentru tar-rikonċiljazzjoni fejn ix-xogħol kollu f'dan ir- rigward beda jsir fil-gżira ta' Għawdex u kien diġa' beda jtella' ħafna ħaddiema jaħdmu Għawdex biex jimla dawn il- postijiet.

Imma meta tela' l- Gvern preżenti lil dawn il- ħaddiema reġa' ħadhom Malta.

Għalhekk il-Partit Laburista qiegħed bis-serjeta' jara kif jista' jsolvi din il-problema kbira ta' l- Għawdxin illi ħafna minnhom kuljum, kull filgħodu kmieni, jitilgħu Malta u jerġgħu jinżlu fil-għaxija u jaslu fid-dlam.

Ma jistax ikun illi l- Għawdxin inkomplu nħalluhom ibgħatu dan il- hardship hekk kbir.

Anke dan il-Gvern li jgħid illi waħda, per eżempju, mill-għanijiet tal-Ministeru t'Għawdex hija illi fejn hu possibbli, jara illi l-Għawdxin isibulhom jobs ġewwa Għawdex.

Lill-Ministru ta' l-Edukazzjoni ili ħafna ngħidlu biex lil dawk it-tfal li qegħdin fit-tieni sena fl- iskola tas-snajja tal-bini "Ġirolamo Cassar" iġibhom biex ix-xogħol tal-prattika jagħmluh Għawdex.

Nammetti li x-xogħol tat-teorija jridu jiġu jagħmluh Malta, imma tal- prattika wkoll?

Mela fl-iskola tal-bini ta' Għawdex m'hemmx xogħol ta' prattika?

Għaliex qed iġibu l-istudenti ta' din l-iskola hawn Malta, jaslu fid-9.00 a.m. u fil-3.00 p.m. jerġgħu jmmorru Għawdex?

Ma jkunx aħjar li lil dawn it-tfal inħalluhom jagħmlu l-prattika f'Għawdex stess nhar ta' Tlieta u nhar ta' Ħamis?

Naħseb li jkun aktar utli għal gżira ta' Għawdex għaliex isir ix-xogħol u jkun aktar utli wkoll għall-istudenti stess li fil- preżent m'huma qed jagħmlu prattika xejn.

Il-Ministru ta' Għawdex jaqbel miegħi li l- prattika għandna nagħmluhielhom f'Għawdex, pero' għaliex il- Ministru ta' l-Edukazzjoni ma jridx li jsir hekk, dawn l- istudenti ta' l- ewwel u t- tieni sena qegħdin jittellgħu Malta bl-isperanza li fit- tielet sena l-prattika jagħmluha Għawdex kif wiegħed il-Ministru ta' l- Edukazzjoni.

Dan mhux sewwa u l-Gvern għandu jara - u Partit Laburista fil- gvern jieħu ħsieb dwar dan - li kemm jista' jkun l-Għawdxin jitħallew jaħdmu fil-gżira ta' Għawdex.

Mr Speaker, Partit Laburista fil-gvern iwiegħed, li lil dawk li minħabba studju jew kwalita' ta ' xogħol ma jkunux jistgħu jitħallew jaħdmu fil- gżira ta' Għawdex, jipprovdilhom akkomodazzjoni hu.

Fil- preżent, għandna sitwazzjoni li l-Għawdxin li jaħdmu ġo Malta jridu jfittxu akkomodazzjoni huma.

Dawn ħafna drabi joqgħodu ġo flat fiċ-ċentru ta' Malta, ikollhom iħallsu madwar Lm25 fix-xahar għal din l- akkomodazzjoni u ħafna drabi jkunu madwar 35 persuna ġo flat wieħed.

Dawn l-affarijiet mhux sewwa l- istess kif mhuwiex sewwa li lil xi Malti li jmur jaħdem f'Għawdex, nipprovdulu flus għall-ikel, għat-trasport u nipprovdulu wkoll flat f'Ta' Ċawla imbagħad lill-Għawdxin li jiġu jaħdmu Malta ma nagħtuhom xejn.

Għalhekk minn hawnhekk f'isem il-Gvern Laburista nwiegħed lill-Għawdxin kollha li meta nkunu fil-gvern nipprovdu akkomodazzjoni lil dawk kollha li minħabba l- istudju jew ix-xogħol tagħhom ikunu jridu jiġu hawn Malta.

Kien pass tajjeb li għamel dan il-Gvern - għaliex it-tajjeb trid tgħidlu tajjeb - li jiftaħ courses ta' l-Universita' f'Għawdex, pero' ma nafx għaliex ix-xogħol segretarjali fl-uffiċċju universitajru fil- courses ta' filgħaxija, li fih qed jattendu 50 student, qed isir minn persuna li diġa' hija impjegata ġo l-iskola.

Attwalment hemm uffiċjal li qed jagħmel ix- xogħol segretarjarjali f'uffiċċju ta' l-iskola post-sekondarja Michelanġ Refalo, fir-Rabat.

Dan mhuwiex biżżejjed u aħna ma nistgħux nibqgħu nixxaħħu mal-poplu Għawdxi f'dawn l-affarijiet.

Fil-belt kapitali ta' Għawdex hemm bżonn ta' ċentru fejn jibdew isiru dawn il-korsijiet għall- istudenti Għawdxin u aħna nittamaw ukoll li dawn il- korsijiet fil-futur anke jitwessgħu.

Punt li qiegħed jinkwieta ħafna lill-Għawdxin huwa l-fatt li dan il-Gvern - jien naħseb li minħabba nuqqas ta' finanzi - fir-rigward ta' xogħlijiet pubbliċi donnu mhuwiex qiegħed iforni l- materja prima lill- ħaddiema.

Allura x'inhu jiġri?

Dan l- aħħar kelli każ quddiem il-Bord tad- Dixxiplina fejn ċerti ħaddiema ġew miġjuba quddiem il-Bord għaiex telqu qabel il- ħin tax-xogħol.

U x'irriżulta quddiem dan il-Bord?

Dawn il- ħaddiema kienu qegħdin jaħdmu fiċ-Ċittadella pero' l-Gvern lanqas kien jipprovdilhom is- siment u jew kienu jixtruh huma jew inkella jiddubbawh mingħand ħaddieħor.

Issa minħabba li ċ-Ċittadella qegħda f'post li huwa għal għajn in- nies u fejn imorru ħafna nies, biex in-nies ma jindunawx li dawn mhumiex jaħdmu għaliex ma kellhomx biex jaħdmu, min kien inkarigat kien jibagħthom lejn id-dar.

Imbagħad bil-wiċċ tost kollu ġabuhom quddiem il-Bord tad-Dixxiplina għaliex telqu qabel il-ħin tax-xogħol!

Hemm ħafna lantijiet tax-xogħol f'Għawdex fejn il-Gvern mhuwiex qiegħed iforni l- materja prima.

Per eżempju, jibdew xi xogħol fuq xi bankini u ma jkollhomx madum, jibda xi xogħol ieħor u ma jkollhomx qatran u lanqas żrar.

Illum il- Public Works Department f'Għawdex m'għandu materjal ta' xejn u ma jistax jaħdem.

Għalhekk hemm bżonn li jkun hemm riorganizzazzjoni kompleta fid- Dipartiment tax- Xogħol.

Il-Gvern irid jara li l-ħaddiema kollha jingħataw il- materja prima biex jaħdmu.

Punt ieħor importanti huwa dwar l-iskola tal-Vajrinġa.

Ilna ngħidu ħafna li mhuwiex sewwa li l-iskola tal-Vajrinġa ġiet maqsuma, parti ntefgħat ma' l-iskola sekondarja fejn Kennedy Square u l-oħra tħalliet il-Vajrinġa, bir- riżultat li hemm tfal ta' Class 6 li la jgħidu l-prayers ma' sħabhom u lanqas jiltaqgħu mas- surmast tagħhom imma qegħdin imwarrbin f'parti oħra tal- gżira u li dawn qatt ma jiltaqgħu ma' sħabhom sempliċement għaliex m'hemmx post fl-iskola tal-Vajrinġa.

Dan juri n-nuqqas ta' ppjanar ta' dan il-Gvern għaliex fil- waqt li qiegħed jgħid li jrid sistema ta' diċentralizzazzjoni tal-poter u li l-poter miċ- ċentru jmur għand iċ- ċittadin, min-naħa l-oħra ma nafx għaliex il-Ministru nefaq eluf kbar ta' liri biex l-uffiċċji kollha tal-Gvern ġabhom taħt idejh fi pjazza San Franġisk.

Dawn għall-Oppożizzjoni huma spejjeż inutli għaliex ma kellux għalfejn jitfa' dawn id- dipartimenti tal-Gvern fl- ispazju kollu li kien hemm fi pjazza San Franġisk għax dawn kienu f'post tajjeb.

Dan l- ispazju seta' faċilment ġie utilizzat għal dawn it-tfal ta' l-iskola tas-sitt klassi biex b'hekk l-iskola tal-Vajrinġa fl-aħħar terġa' ssir ħaġa waħda.

Mr Speaker, ma nafx għaliex dan il-Gvern ma jippjanax.

Dan il-Gvern miexi lura u qed jieħu falza stikka waħda wara l-oħra.

Mr Speaker, biex nagħlaq irrid ngħid li l-poplu jrid ikun jaf xi jfisser il-Partit Demokristjan Nazzjonalista għall-gżejjer tagħna.

MR SPEAKER: Grazzi, sar il- ħin.

Il-Kamra hija aġġornata għal għada t- Tlieta, 11 ta' Mejju, fis-6.00 p.m. bl-aġenda kif kommunikata mill-Viċi Prim Ministru.

Fid-9.30 p.m. il-Kamra aġġornat mingħajr ma saret il- mistoqsija.

MISTOQSIJIET IMWIEĠBA BIL-MIKTUB

Ricasoli,Qasam Industrijali calr,Ricasoli,Qasam Industrijali bong,Ricasoli,Qasam Industrijali RICASOLI - QASAM INDUSTRIJALI

L-ONOR.

RENO CALLEJA staqsa lill-Ministru għas- Servizzi Ekonomiċi: Jista' l- Ministru jagħti ordni lill-MDC biex l-Industrial Estate tar- Ricasoli jingħata face lift suret in-nies?

Jaf li hemm ħmieġ kbir f'dan l- Estate?

Jaf li ħafna mill-fabbriki li jipproducu affarijiet li jinħtieġu provvista kontinwa ta' ilma, qatt ma' jkollhom ilma?

Jista' jagħmel rappreżentazzjonijiet lill- Gvern biex dawn il-problemi li qed jiffaccjaw l- industrijalisti f'dan l-estate, jiġu riżolti?

ONOR.

GEORGE BONELLO DU PUIS: Ninforma l-Onor Membru li malli jigu pprocessati u awarded it- tenders tal-manutenzjoni, se jibda mmedjatament ix-xoghol sabiex jinksew it-toroq bit- tarmac tal-qasam industrijali ta' Ricasoli.

Jiena nformat mill-Water Services Corporation li l- provvista ta' l-ilma tittranga malli jkun lest il-pipeline tan-Nofs Inhar ta' Malta.

Toroq,Asfaltar calr,Toroq,Asfaltar falm,Toroq,Asfaltar ASFALTAR TA' TOROQ

L-ONOR.

RENO CALLEJA staqsa lill-Ministru għall- Ambjent: Jista' l- Ministru jordna biex jiġu asfaltati t- toroq kollha li jagħtu mill- Qrendi għas-Siġġiewi, bħal ngħidu aħna Siġġiewi Road, peress li bix-xita dawn it- toroq huma kollha ħofor kbar?

Jista' l-Ministru jordna biex jimtlew it-toqob kbar li hemm fit-toroq li jagħtu mill- Imqabba għas-Siġġiewi?

ONOR.

MICHAEL FALZON: Jien informat li t-triq li taghti mill-Qrendi ghas- Siggiewi se ssirilha manutenzjoni fi zmien qasir.

Fir-rigward tat-triq li taghti mill-Imqabba ghas- Siggiewi jien informat li d- Dipartiment tad-Distretti tat- Taqsima tax-Xoghlijiet ghamel xoghol ta' manutenzjoni bejn l- 22 u 24 ta' Marzu.

Teatru Manoel,Artisti barranin bare,Teatru Manoel,Artisti barranin frem,Teatru Manoel,Artisti barranin TEATRU MANOEL - ARTISTI BARRANIN

L-ONOR.

EVARIST BARTOLO staqsa lill-Ministru għaż- Żgħażagħ u Kultura: Jista' l- Ministru jgħid kemm intnefqu flus fuq il-ħlasijiet ta' artisti barranin matul dan l- istaġun korrenti fit-Teatru Manoel?

X'kienu l-figuri għall- istaġun li għadda?

X'kien it-telf globali li sofra t-Teatru Manoel minn dawn il-proġetti barranin?

Min kienu l- kumpanniji/artisti li nġabu Malta f'dan l-istaġun?

ONOR.

MICHAEL FRENDO: Il- flus intnefqu fuq il-ħlasijiet ta' artisti barranin matul dan l-istaġun korrenti fit-Teatru Manoel jammontaw għal Lm22,625.

Filwaqt li l-figuri għall-istaġun li għadda telgħu għal Lm23,846.

It-telf globali tat-Teatru matul l-istaġun li għadda laħaq is-somma ta' Lm26,500 u dak ta' l-istaġun korrenti s-somma globali ta' Lm28,781.

Il-kumpanniji/artisti li ġew Malta f'dan l-istaġun kienu:

Kantanti operistiċi minn Plovdiv (Bulgaria)

Quintette Magnifica

Duo Christopher Hyde Smith (flute) Jane Dodd (piano)

Klarinettista Alex Allen

Schubert Ensemble ta' Londra

Grupp Balalaika mir-Russja

Kumpannija taz-zfin Jalco minn Spanja

Alexander Roy London Ballet

Duo Russo Valeri Kulebnikov (obeo), Yuro Shiskin (flute li sellmu flimkien ma' l-arpista Taljana Donata Mattei

Grupp kantanti operistiċi mill- Ingilterra

Il-pjanista Angela Brownridge

Kwartett ta' Kantanti liriċi mill-Italja

Maria kliegel violinċell Nerschu Kristin (piano)

Trio Shostkovich ta' Pariġi

Those Beautiful Ballad Years (MC Productions/BBC)

Teatru Manoel bare,Teatru Manoel frem,Teatru Manoel TEATRU MANOEL

L-ONOR.

EVARIST BARTOLO staqsa lill-Ministru għaż- Żgħażagħ u Kultura: Jista' l- Ministru jgħid kemm hemm studenti bħalissa fil-Manoel Theatre Academy of Dramatic Art (MTADA)?

X'inhu n-numru ta' staff f'din l-Akkademja?

Kemm hi l-ispiża annwali biex jitħallas dan l-istaff?

X'feeding qed jkun hemm lit- teatru statali wara li dawn l- istudenti li l-kors tagħhom hu mħallas minn fondi pubblici jikkwalifikaw?

Għaliex waqfu r- rappreżentazzjonijiet pubblici u fuq bażi kummercjali li kienu jagħtu l-istudenti tal-MTADA?

ONOR.

MICHAEL FRENDO: Bħalissa n-numru ta' studenti fl-MTADA huma ta' 78

Minbarra l-Prinċipal u d- Deputy tiegħi, n-numru ta' staff huma 10 li jgħallmu l- ispeċjalizazzjoni tagħhom skond l-iskeda ir-rati stipulati mill- Gvern.

L-ispiża annwali biex jitħallas l-istaff kollu ta' 12-il ruħ jammonta għal Lm4,800.

Aktar min 65% ta' l-istudenti li jispiċċaw il-kors tal-MTADA jsibu posthom ma' kumpanniji fl-istaġun ta' wara filwaqt li disgħa minn kull għaxra ta' dawn l-atturi huma midħla tal- Manoel.

Ir-rappreżentazzjonijiet pubbliċi qatt ma waqfu u l- istudenti huma mġegħla jżommu kuntatt ma' l-pubbliku permezz ta' l-End of Term productions li huma erbgħa f'kull staġun, flimkien ma okkażjonijiet oħra bħal Shakespeare Celebrations, it-Theatre-In-Education fl- iskejjel, il- Christmas Show tal-Community Chest Fund etc. Hemm ukoll ir- rappreżentazzjoni finali li jiggradwaw biha fit- Teatru u li din is-sena se ssir fl-ewwel ġimgħa ta' Ġunju.

Skejjel,Kampanja kontra d-droga bare,Skejjel,Kampanja kontra d-droga mifu,Skejjel,Kampanja kontra d-droga SKEJJEL - KAMPANJA KONTRA D- DROGA

L-ONOR.

EVARIST BARTOLO staqsa lill-Ministru ta' l- Edukazzjoni u Riżorsi Umani: Fl-iskejjel statali minn Jannar 1993 'il hawn, saru attivitajiet specifici biex l-istudenti jingħataw pariri siewja u jirrealizzaw il-perikli tad- droga, alkoħol, tabakk u logħob ta' l-ażżar, eċċ?

F'liema skejjel saru?

X'hemm ippjanat għall-bqija tas-sena?

X'kollaborazzjoni hemm bejn il-Ministeru tiegħek u dak taż- Żgħażagħ biex dawn l- attivitajiet jilħqu aktar l- istudenti żgħażagħ?

Isiru programmi bejn iż-żewġ ministeri?

Liema saru s'issa u x'hemm ippjanat bejn it-tnejn fil- futur?

ONOR.

UGO MIFSUD BONNICI: Nixtieq ninforma lill-Onor.

Interpellant li għal dawn l- aħħar snin, id-Dipartiment ta' l-Edukazzjoni - permezz tal- Guidance and Counselling Services - ilu jorganizza programm speċifiku fuq dawn is- suġġetti għall-istudenti koollha li qegħdin fir-Raba' Klassi ta' l- iskejjel sekondarji u Junior Lyceums, u ukoll, il-klassijiet ekwivalenti fl- iskejjel tas- snajja'.

Dan il-programm edukattiv, il-Ministeru taż- Żgħażagħ ma jidħolx fih.

Iżda dan il-programm edukattiv hu komplimentari mal-ħidma li jwettaq il-Ministeru taż- Żgħażagħ f'dawn l-oqsma.

Nixtieq ngħarraf ukoll lill- Onor. Interpellant li dawn is- suġġetti jidħlu wkoll fil- kurrikulu tal-Personal and Social Education (Life Skills) li ġie introdott reċentement mill-ewwel klassijiet 'il fuq.

Zghazagh,Kampanja kontra l-vizzji bare,Zghazagh,Kampanja kontra l-vizzji frem,Zghazagh,Kampanja kontra l-vizzji ŻGĦAŻAGĦ - KAMPANJA KONTRA L- VIZZJI

L-ONOR.

EVARIST BARTOLO staqsa lill-Ministru għaż- Żgħażagħ u Kultura: Matul din is-sena finanzjarja xi programmi ta' attivitajiet saru s'issa bħala prevenzjoni biex iż-żgħażagħ jkunu aktar konxji mill-perklu tas-sigaretti, alkoħol, drogi, logħob ta' l- ażżar, eċċ?

Kemm intnefaq s'issa?

Xi programmi ta' prevenzjoni hemm ippjanati għall-bqija ta' din is-sena?

Jeżistu, u liema huma dawk l- attivitajiet li jsiru b'kollaborazzjoni mall- Ministeru ta' l-Edukazzjoni?

Isiru follow-ups biex jiġu studjati l-effetti ta' dawn il- programmi fuq iż-żgħażagħ?

ONOR.

MICHAEL FRENDO: Il- Ministeru taż-Żgħażagħ u tal- Kultura huwa mpenjat f'kampanja ta' informazzjoni fost iż- żgħażagħ li taħseb biex toħloq fosthom kultura kontra d-droga.

Permezz tal-Kampanja Żgħażagħ kontra d-droga din is-sena saret kompetizzjoni nazzjonali fost iż-żgħażagħ biex intgħażlu Slogan u Logo ġodda għal din il-kampanja.

Ingħatat mejda tal- billiards/snooker lir-residenti ta' l-Isptar Santa Maria kif ukoll materjal sportiv lir- residenti ta' Santa Maria u ta' San Blas u fi ftit jiem oħra se jitqassmu ma' l-20,000 sticker bis-slogan u logo ġodda.

Ġie prodott l-ewwel video clip minn sensiela li se jintwerew fuq it-televiżjoni lokali.

Is-somma li ntefqet s'issa għal dawn l-attivitajiet hija ta' ftit aktar minn Lm2,460.00.

Fost l-attivitajiet ippjanati hemm aktar video clips, kunċert għaż- żgħażagħ b'tema kontra d- droga u fora dwar din il- problema.

B'kollaborazzjoni mal- Ministeru ta' l-Edukazzjoni ġew stampati eluf ta' pitazzi bis- Slogan u Logo tal-Kampanja kontra d-droga li tqassmu fl- iskejjel kollha tal-Gvern.

Hemm-il ħsieb li jsir studju estensiv fost iż-żgħażagħ dwar diversi aspetti soċjali u nifhem li l-effett ta' programmi kontra d-droga u vizzji oħra fuq iż-żgħażagħ ikun inkluż f'dan l-istudju.

Sptarijiet,Programm ghall-kura tad-drogati bare,Sptarijiet,Programm ghall-kura tad-drogati gall,Sptarijiet,Programm ghall-kura tad-drogati SPTARIJIET - PROGRAMM GĦALL- KURA TAD-DROGATI

L-ONOR.

EVARIST BARTOLO staqsa lill-Ministru ta' l- Intern u Żvilupp Soċjali: Meta l-Ministru wieġeb il-mistoqsija parlamentari tiegħi numru 7343 tal-11 ta' Jannar qal li għajnuna lill-għaqdiet li jaħdmu fil-qasam tad-droga u f'dik tal-familja tibda tiġi garantita b'financial agreement.

F'liema stadju wasal dan il- process?

Liema huma dawk l-għaqdiet li matul din is-sena finanzjarja qed jibbenefikaw mill-għajnuna ta' l-Istat?

Kemm qed tingħata kull għaqda?

Ma' liema għaqdiet sar s'issa dan il-financial agreement?

ONOR.

LOUIS GALEA: Billi l- informazzjoni mitluba tikkoncerna process li ghadu fl-ewwel stadju ta' implementazzjoni, minix se naghti aktar dettalji fuq dak li tajt ghall- Mistoqsija Parlamentari 7343.

Drittijiet tat-transesswali bare,Drittijiet tat-transesswali fenj,Drittijiet tat-transesswali DRITTIJIET TAT-TRANSESSWALI

L-ONOR.

EVARIST BARTOLO staqsa lill-Ministru tal- Ġustizzja: Bejn l- 14 u s-16 ta' April, 1993 f'laqgħa organizzata mill-Kunsill ta' l- Ewropa f'Amsterdam iltaqgħu tobba u esperti legali biex jiddiskutu d-drittijiet tat- transesswali.

Ipproponew li f'kull pajjiż tal-Kunsill ta' l-Ewropa jinbidlu l-liġijiet li hemm bżonn biex persuni ittransesswali jkunu jistgħu jieħdu isem ġdid skond kif iħossu li huwa s-sess tagħhom u li dan għandu jkollu konsegwenza civili, inkluż iż-żwieġ.

Malta kienet rappreżentata fil-laqgħa ta' Amsterdam f'April, u fil-każ minn min?

X'pożizzjoni ħadu r- rappreżentanti Maltin?

X'passi qed jieħu l-Gvern biex ibiddel il-liġijiet lokali kif propost minn din il-laqgħa tal-Kunsill ta' l-Ewropa?

ONOR.

JOE FENECH: Malta ma kenitx rappreżentata fil-laqgħa ta' Amsterdam imsemmija mill- Onor. Interpellant peress illi l-persuna li kienet se tattendi kellha xi ostakoli fl-aħħar minuti li minħabba fihom ma attenditx.

Il-proposti li saru f'din il- laqgħa qed jiġu studjati mill- Gvern Malti u jittieħdu in konsiderazzjoni fl-istudju li qed isir dwar il-problema tat- transesswali f'Malta.

Park Nazzjonali,Hlas lill-haddiema farn,Park Nazzjonali,Hlas lill-haddiema falm,Park Nazzjonali,Hlas lill-haddiema PARK NAZZJONALI - ĦLAS LILL- ĦADDIEMA

L-ONOR.

NOEL FARRUGIA staqsa lill-Ministru għall- Ambjent: Jista' l- Ministru jgħid meta se jitħallsu l- ħaddiema tan-National Park għall-ġranet tal-ħdud u l-festi li ħadmu?

X'qed jikkawża dan id-dewmien fil-ħlas lil dawn il-ħaddiema?

Din hija miżura temporanja jew irriżulta li hemm kondizzjonijiet mhux daqstant cari?

ONOR.

MICHAEL FALZON: Jien informat li l-ħaddiema tan- National Park se jitħallsu matul Mejju għall-ġranet tal- Ħdud u festi li huma ħadmu.

Din kienet miżura temporanja u l-ħlas tagħhom issa se jibda jsir regolari.

Mtarfa,Trasport pubbliku farn,Mtarfa,Trasport pubbliku falm,Mtarfa,Trasport pubbliku MTARFA - BUS SHELTER

L-ONOR.

NOEL FARRUGIA staqsa lill-Ministru għall- Ambjent: Il-bus shelter li ricentement tpoġġa ħdejn Blk Q fl-Imtarfa qed joħloq inkonvenjenza lir-residenti ta' dan il-blokk.

Billi ftit 'l isfel minn dan il-bus shelter hemm area aktar adattata għal dan is-servizz, jista' l-Ministru jara li dan il-bus shelter jitneħħa mill- post eżistenti u jitpoġġa f'din il-parti?

ONOR.

MICHAEL FALZON: L-Onor.

Interpellant hu mitlub jaghmel din il- mistoqsija lill-Ministru responsabbli mill-Awtorita' tad-Djar peress li din qed tiehu hsieb il-progett ta' l- Imtarfa minn kull lat.

Rabat,Dawl fit-toroq farn,Rabat,Dawl fit-toroq falm,Rabat,Dawl fit-toroq RABAT - DAWL FIT-TOROQ

L-ONOR.

NOEL FARRUGIA staqsa lill-Ministru għall- Ambjent: Residenti fi Triq ir- Repubblika r-Rabat u Triq il-Kbira (Main Str) ir-Rabat qed jilmentaw li huma diversi dawk l-inħawi mudlama f'dawn it- toroq liema inħawi issa ilhom ġimgħat f'dan l-istadju.

Billi dawn it-toroq huma wkoll frekwentati mill-bqija tal-poplu Rabti, jista' l- Ministru jara li ssir il- manutenzjoni li hemm bżonn ħalli l- inkonvenjenza li qed jikkawża d-dlam tispicca?

ONOR.

MICHAEL FALZON: Jien informat li ma kienx hemm rapporti ta' lampi ma jixghelux fi Triq ir-Repubblika u Triq il-Kbira (Main Street) r-Rabat.

Mill-manutenzjoni li saret f'dawn it-toroq irrizulta li lampa wahda ma kenitx tixghel u din giet irrangata.

Mellieha,Restawr tat-torri farn,Mellieha,Restawr tat-torri falm,Mellieha,Restawr tat-torri MELLIEĦA: TAT-TOMNA - RESTAWR TAT-TORRI

L-ONOR.

NOEL FARRUGIA staqsa lill-Ministru għall- Ambjent: Jista' l- Ministru jgħid x'sar mid-Dipartiment ta' l-Ambjent biex jiġu mħarsa l- inħawi tat-Tomna, fil-Mellieħa u jiġi restawrat it-torri li hemm f'dawn l- inħawi?

Kemm hemm flus ivvotati għal dan il-proġett u meta se jinbeda x-xogħol?

Jista' l-Ministru jara li jpoġġi fuq il-Mejda tal-Kamra pjanta ta kif id- dipartiment se jiżviluppa dawn l-inħawi?

Jikkonsidra l-Ministru li jiżviluppa proġett f'dawn l- inħawi flimkien maż-Żgħażagħ tal-Kampanja?

Jekk iva, jista' jara li f'din it-tweġiba jipproponi ġurnata meta r- rappreżentanti ta' din l-għaqda jkunu jistgħu jiltaqgħu miegħu?

ONOR.

MICHAEL FALZON: Sal-lum ghad m'hemmx pjan dwar l-inhawi tat-Tomna fil-Mellieha.

Izda s-Segretarjat ghall-Ambjent lest li jikkonsidra kull proposta ghall-harsien ta' dawk l-inhawi.

Is-Segretarju Parlamentari ghall-Ambjent, bhalma diga ltaqa' maz-Zghazagh tal- Kampanja, ikun dejjem lest li jiltaqa' maghhom.

Kulma ghandhom jaghmlu hu li jcemplu fuq 247538 u jitolbu appuntament.

Mgarr,Tharis ta' l-ambjent Mgarr,Tharis ta' l-ambjent Mgarr,Tharis ta' l-ambjent MĠARR - TĦARIS TA' L-AMBJENT

L-ONOR.

NOEL FARRUGIA staqsa lill-Ministru għall- Ambjent: Jista' l- Ministru jgħid lill-Kamra jekk għandux pjan biex jiġu mħarsa l-inħawi magħrufa taż-Żebbuġ tal-Gvern limiti ta' l-Imġarr li huma qrib il-barriera tal-Ballut limiti tal-Manikata?

Jista' jgħid lill-Kamra xi żviluppi kien hemm dwar it- talba li Żgħażagħ tal-Kampanja għamlet dwar dawn l-inħawi?

ONOR.

MICHAEL FALZON: Is- Segretarjat ghall-Ambjent qed jipprepara pjan ta' kif ikunu mharsa l-inhawi maghrufa taz- Zebbug tal-Gvern, limiti ta' l- Imgarr.

Is-Segretarju Parlamentari ghall-Ambjent hu lest li jiddiskuti t-talba li Zghazagh tal-Kampanja ghamlu dwar dawn l-inhawi.Buskett,Razzett tal-Baghal farn,Buskett,Razzett tal-Baghal gatl,Buskett,Razzett tal-Baghal BUKSETT: RAZZETT TAL-BAGĦAL

L-ONOR.

NOEL FARRUGIA staqsa lill-Ministru għall- Ikel, Agrikoltura u Sajd: Jista' l-Ministru jgħid lill- Kamra x'ġara mit-talba li Żgħażagħ tal- Kampanja għamlu biex jingħataw ir-razzett tal- Bagħal fil-Buskett biex jużawh bħala kwartieri tagħhom?

Jista' l-Ministru jgħid lill- Kamra għaliex matul dawn l- aħħar snin ma ġiet organizzata ebda manutenzjoni f'dan ir- razzett b'detriment li llum iġġarraf kompletament?

Jista' wkoll ipoġġi fuq il- Mejda tal-Kamra pjanta ta kif se jiġi żviluppat dan ir- razzett u jgħid jekk japprovax li dan il-post jkun il- kwartieri ta' l-Għaqda Żgħażagħ tal-Kampanja?

ONOR.

LAWRENCE GATT: Ma jidhirlix li r-Razzett tal- Baghal ghandu jinghata lil xi ghaqda jew lill-privat ghax dan hu bini storiku u jifforma parti integrali mill-identita' tal-Buskett.

Ta' min isemmi li dan ir- razzett ilu mitluq ghal hafna snin b'detriment kbir ghall- istrutturi tal-bini nnifsu.

Manutenzjoni saret imma minhabba l- hsara li saret irid isir xoghol fl-istrutturi.

Dan jiswa l-flus u jitlob iz-zmien.

B'danakollu l-Ministeru se jaghti priorita' biex dak li hemm bzonn isir fl-iqsar zmien possibbli.

Dan ma jinvolvix xoghol ta' zvilupp imma xoghol ta' restawrar minn nies tal- mestier.

Buleben,Tindif Pubbliku cilj,Buleben,Tindif Pubbliku falm,Buleben,Tindif Pubbliku BULEBEN - TINDIF PUBBLIKU

L-ONOR.

JOE CILIA staqsa lill-Ministru għall-Ambjent: Jista' l- Ministru jara li titneħħa r-rubbish dump mit- triq li tagħti mit-Triq tal- Barrani limiti ta' Buleben safejn Zejtun Exchange ta' Telemalta, li telgħet madwar l- iskips li hemm?

X'inhi r-raġuni li dawn l- iskips mhux qed jitbattlu regolarment b'mod li ma jlaħqux mad-dumping li qed isir?

Kemm-il darba fil-ġimgħa qed jitbattlu dawn l-iskips partikolari?

Għalfejn skips li ġew maħruqa tħallew fil-post u ma ġewx replaced b'mod li jkompli jkabbar il-ħmieġ?

ONOR.

MICHAEL FALZON: Jien informat li l-iskips li kienu tpoggew fit- triq li taghti mit- Triq tal-Barrani limiti ta' Bulebel sa hdejn iz-Zejtun Exchange tat-Telemalta tnehhew xi gimghat ilu.

Dan ghax l- iskips kienu qed jigu abbuzati minn xi ndustriji fil-vicin.

Gew identifikati xi whud minn dawn l-industriji u l-pulizija hadet passi legali kontra taghhom.

Sakemm l-iskips kienu ghadhom f'din it-triq dawn kienu jigu mbattla regolarment - gieli izjed minn hames darbiet kuljum.

Biex il-pubbliku jkun moqdi, dawn l-open skips issa tpoggew f'postijiet alternattivi, kif intqal fi Press Release mahruga mis-Segretarjat ghall- Ambjent nhar l-Erbgha 21 ta' April dawn l-iskips issa tpoggew vicin id- depot tat-Taqsima Indafa Pubblika fil-Marsa, hdejn id- dahla tal-mizbla tal- Fulija fiz-Zurrieq u hdejn id-dahla tal-mizbla tal-Maghtab f'Bahar ic- Caghaq.

It-triq imsemmija titnaddaf regolarment minn haddiema tat- Taqsima Indafa Pubblika.

Minn meta tnehhew l-iskips u twahhlu numru ta' avvizi li mhux permess rimi ta' skart, din l- area qed tkun mghassa minn spetturi ta' l- ambjent u pulizija biex ma jintremiex skart fiha.

Sa l-ahhar ta' April inqabdu 40 persuna jarmu skart fl- inhawi u dawn se jittellghu l- Qorti.

Dip tat-Taxxi Interni, Capital Gains Tax cilj,Dip tat-Taxxi Interni, Capital Gains Tax dalj,Dip tat-Taxxi Interni, Capital Gains Tax DIPARTIMENT TAT-TAXXI INTERNI - CAPITAL GAINS TAX

L-ONOR.

JOE CILIA staqsa lill-Ministru tal-Finanzi: Kemm inġabret provisional capital gains tax minn Nutara li tħallset lill-Kummissarji tat- Taxxi Interni xahar b'xahar minn l-aħħar budget sal-lum u li ma kienux eżenti mill-ġbir ta' l-istess taxxa?

Kemm inġabret taxxa tal-boll mingħand minn xtara proprjeta' matul l- istess perjodu ta' żmien xahar b'xahar?

ONOR.

JOHN DALLI: Ġejt informat mid-Dipartiment tat- Taxxi Interni li l- ammont ta' Provisional Capital Gains Tax imħallas min-Nutara Pubbliċi minn l-aħħar budget sal-lum u li ma kenux eżenti mill-istess taxxa huwa hekk:-

1992 1993 Diċembru Jannar Frar Marzu April Total Lm Lm Lm Lm Lm Lm

Malta 15,691 79,354 136,922 172,620 149,691 554,278 Għawdex2,258 7,917 10,366 10.891 15,992 47,424 Total:17,949 87,271 147,288 183,511 165,683 601,702

It-taxxa fuq dokumenti (jew taxxa tal-Boll) fuq kuntratti ta' bejgħ ta' proprjeta' li nġabret mill-Budget sal-lum, miġbura xahar b'xahar tammonta kif se jingħad:-

XAHAR TAXXA TOTALI LEVY TA' L-AIP LM LM

1992 Diċembru 468,161 (Dan jinkludi taxxa ulevy ta' 10% fuq kuntratti ta' bejgħ ta' proprjeta' lill-barranin fl-ammont ta' 45,220

1993 Jannar 569,857 - do - 110,678 Frar 599,924 - do - 91,271 Marzu 536,320 - do - 89,797 April (sas-27 tax- xahar) 492,130 - do - 52,189

Dip tas-Successjoni,Formoli cilj,Dip tas-Successjoni,Formoli dalj,Dip tas-Successjoni,Formoli DIPARTIMENT TAS-SUĊĊESSJONI - FORMOLI

L-ONOR.

JOE CILIA staqsa lill-Ministru tal-Finanzi: X'inhi r-raġuni li ma jeżistux biżżejjed formoli tal-Gvern fid-Dipartiment tas-Suċċessjoni għat-trasferiment ta' proprjeta' causa mortis, liema formoli ġew introdotti b'riżultat tal-miżuri li ntroduċa l-Gvern fl-aħħar Budget?

X'inhi r-raġuni li l-Nutara u l-pubbliku in ġenerali ripetutament qed jieħdu photocopies ta' dawn il-formoli tal-Gvern biex ikollhom biex jinqdew?

ONOR.

JOHN DALLI: Huwa veru li għalkemm id-Dipartiment tat- Taxxi Interni ħaseb minn kmieni biex jipprovdi l-formoli tat- trasferimenti causa mortis li ġew introdotti b'effett ta' miżuri mħabbra fl-aħħar Budget, għal xi żmien, l-istess Dipartiment kien kostrett li jagħmel photocopies ta' dawn il-formoli biex ilaħħaq mad- domanda tal-pubbliku.

Dan kellu jsir biex jingħata żmien raġjonevoli lill- istamperija tal- Gvern biex tistampa dawn il-formoli li issa jinsabu fi kwantita' adegwata għad-dispożizzjoni tal-pubbliku fl-istess dipartiment.

Pulizija,Ghases cilj,Pulizija,Ghases gall,Pulizija,Ghases GĦASES TAL-PULIZIJA

L-ONOR.

JOE CILIA staqsa lill-Ministru ta' l- Intern u Żvilupp Soċjali: Liema huma dawk l-14-il għases f'Malta u l-għaxar għases f'Għawdex li mhumiex qed jinfetħu regolari minkejja l- wegħda tal-Partit Nazzjonalista seba' snin ilu li l-għases ikunu miftuħin kollha 24 siegħa kuljum?

ONOR.

LOUIS GALEA: Ninsab informat li l-Ghases tal- Pulizija li bhalissa mhux qed jigu miftuha fuq bazi regolari ta' 24 siegha kuljum izda jinfethu skond l-ezigenzi tas- servizz huma kif ser nghid:

MALTA

Lapsi, Gudja, Ghaxaq, M'Xlokk, Safi, Kirkop, Qrendi, Mqabba, San Gwann, Gzira, Attard, Balzan, Gharghur u Mgarr.

GĦAWDEX

Gharb, Qala, Sannat, Zebbug, Ghajnsielem, Kercem, Ramla, San Lawrenz, Għasri ta' Pinu u Fontana.

Taxxa fuq il-bini cilj,Taxxa fuq il-bini falm,Taxxa fuq il-bini TAXXA FUQ IL-BINI

L-ONOR.

JOE CILIA staqsa lill-Ministru għall-Ambjent: Kemm inġabru flus sena b'sena sal-lum bħala levy in konnessjoni mal-bini u skond it-tip ta' bini mindu din ġiet introdotta mill-gvern preżenti?

Jista' l-Ministru jgħid kemm inġabru mill-bini jew talbiet ta' bini ta':

(1) Bungalows; (2) Villas; (3) Terraced houses; (4) Garaxxijiet; u (5) Oħrajn separatament matul l-istess perjodu?

ONOR.

MICHAEL FALZON: Minn mindu hargu r-regolamenti dwar id-drittijiet ghall-permessi tal-bini fl-24 ta' Dicembru 1987 u d-Development Planning Act 1993 is-somma globali migbura bhala Levy kull sena hi hekk:

SENA AMMONT ------ -------- 1988 Lm 242,727.17.9 1989 Lm 540,837.92.2 1990 Lm 645,065.60.3 1991 Lm 715,687.17.2 1992 Lm 617,825.55.0 1993 Jannar/Marzu Lm 174,630.00.0 ---------------- TOTAL Lm2,936,773.42.6 ----------------

Ma tinzammx statistika ta' hlasijiet relattivi mat-tipi differenti ta' bini.

Toroq,Asfaltar cilj,Toroq,Asfaltar falm,Toroq,Asfaltar ASFALTAR TA' TOROQ

L-ONOR.

JOE CILIA staqsa lill-Ministru għall-Ambjent: Kemm jeżistu f'Malta u Għawdex separatament talbiet għal:-

(1) asfaltar ta' toroq; u (2) mogħdija tad-drenaġġ tal- Gvern fit-toroq bħalissa?

Kemm ilhom pendenti l-eqdem fost dawn it-talbiet?

Kemm inġabru flus mill-Gvern għall-asfaltar/formazzjoni tat- toroq u /jew l-mogħdija tal- mains tad-drenaġġ tal-Gvern separatament mingħand applikanti għall-permess tal- bini mill-1987 sal-lum?

ONOR.

MICHAEL FALZON: Jien informat li n-numru ta' talbiet ghad-drenagg f'Malta u Ghawdex huwa ta' 710 li whud minnhom ilhom madwar sentejn filwaqt li ohrajn ilhom aktar.

Dan minhabba li f'certi nhawi s- sistema tad- drenagg hija difficli biex titwassal.

Rigward talbiet ghal asfaltar ta' toroq din l-informazzjoni qed tingabar u risposta tinghata f'xi seduta ohra.

Minn 1987 sa Marzu 1993 il- flus migbura ghal asfaltar/formazzjoni ta' toroq u ghas-servizz tad-drenagg kienu hekk:

Asphalting Road Sewer of streets Contribution Contribution

1987 Lm294,933.32,4 Lm164,334.91,0 Lm205,701.62,7 1988 296,857.74,0 154,758.61,7 183,177.73,2 1989 332,784.61,4 254,891.82,0 256,699.01,2 1990 372,864.76,0 297,692.54,8 299,634.97,0 1991 306,575.63,6 289,608.93,5 313,033.00,0 1992 283,961.13,6 332,950.37,1 315,206.24,4 1993 -March 34,988.43,3 41,858.30,3 33,843.40,5

Inzid nghid li mill-1987 'l hawn saru hafna xoghlijiet ta' estensjonijiet tad-drenagg u ta' asfaltar f'toroq li kienu zviluppati hafna qabel.

Dawn ix-xoghlijiet jiddependu mill-fondi ta' flus li jkunu gew ivvotati ghalihom.

Taqsima Indafa Pubblika,Skips spil,Taqsima Indafa Pubblika,Skips falm,Taqsima Indafa Pubblika,Skips SKIPS

L-ONOR.

LINO SPITERI staqsa lill-Ministru għall- Ambjent: Jista' l- Ministru jgħid x'iskop irid jintlaħaq bl-użu ta' skips f'certi mkejjen ta' Malta u Għawdex?

Kif ġew magħżula dawn l- imkejjen?

ONOR.

MICHAEL FALZON: Nassumi li l-Interpellant qed jirreferi ghal dawk li nsejhulhom "Skips on Wheels".

Dawn gew introdotti billi f'certi postijiet kien qieghed ikun hemm problemi dwar gbir ta' skart domestiku - partikolarment fejn hemm flats, u f'inhawi ohra fejn kienu qed jintuzaw numri ta' tankijiet tal-metall li fihom kien jintefa' l-iskart.

L-imkejjen intghazlu wara rakkomandazzjonijiet li ghamlu t-Technical Officers responsabbli ghad-Distretti.

L-ONOR.

LINO SPITERI staqsa lill-Ministru għall- Ambjent: Jista' l- Ministru jgħid meta ġie deciż mill-Gvern li jitqegħdu skips biex Malta relattivament tindaf, x'konsiderazzjoni saret dwar kif se jintlaqtu s- sidien ta' l-iscammels użati mill-Gvern bħalissa?

Saru xi pjani biex il-qagħda tagħhom tiġi mħarsa?

Jekk iva, x'kienu?

ONOR.

MICHAEL FALZON: Il- Public Cleaners Association kienet assigurata li hadd minnhom ma kien ser jitlef hobzu minhabba l-introduzzjoni ta' l- Iskips.

L-ONOR.

LINO SPITERI staqsa lill-Ministru għall- Ambjent: Jista' l- Ministru jgħid għaliex ġie deciż li jitqegħdu skips f'diversi inħawi tal- gżejjer qabel ma' ttieħdet deciżjoni mill- Parlament dwar it-twaqqif u l- poteri tal-Kunsilli Lokali?

Min ħareġ b'din il-proposta?

ONOR.

MICHAEL FALZON: Id- decizjoni ttiehdet mid- Dipartiment ta' l- Indafa Pubblika s-sena l-ohra meta giet allokata somma apposta fil-Budget ta' l-1993.

Qormi,Tindif pubbliku spil,Qormi,Tindif pubbliku falm,Qormi,Tindif pubbliku QORMI - TINDIF PUBBLIKU

L-ONOR.

LINO SPITERI staqsa lill-Ministru għall- Ambjent: Titħajjar xi darba tinżel tara b'għajnejk Wied is- Sewda, Ħal Qormi u l-istat li jinsab fih?

Tista' tieħu passi bikrija biex iż-żibel li nies irresponsabbli waddbu fih fridges, washing machines, karozzi, eċċ, jitnaddaf?

ONOR.

MICHAEL FALZON: Jien informat li d-Dipartiment ta' l-Indafa Pubblika diga ha l- passi necessarji halli jigi assessjat ix-xoghol necessarju biex jitnaddaf Wied is-Sewda.

Ix-xoghol hu mistenni jibda dalwaqt.

Indici tal-prezzijiet spil,Indici tal-prezzijiet dalj,Indici tal-prezzijiet INDIĊI TAL-PREZZIJIET

L-ONOR.

LINO SPITERI staqsa lill-Ministru tal- Finanzi: Jista' l- Ministru jgħid kemm hemm Field Officers jaħdmu fuq ir-riċerka li ssir dwar l-indiċi tal-prezzijiet bl-imnut?

Min huma?

X'inhuma r-rati tal-ħlas bis- siegħa ta' dawn in-nies?

Min jiffissa kemm suppost idum fuq l- assignments tagħhom?

Fuq liema bażi?

ONOR.

JOHN DALLI: 1.

Hemm 15-il Field Officer Każwali jaħdmu fuq xogħol konness mal- ġbir ta' prezzijiet għall-fini ta' l-Indiċi ta' Prezzijiet bl- Imnut.

Dawn huma:

Ms Nathalie Bartolo 2.

Ms Jane Cuschieri 3.

Ms Carmen Buhagiar 4.

Ms Marthese Fava 5.

Ms Elizabeth Galea 6.

Ms Nicolina Muscat 7.

Ms Anna Maria Chetcuti 8.

Ms Lina Caruana 9.

Ms Josephine Darmanin 10.

Ms Luckie Darmanin 11.

Ms Joanne Bonnici 12.

Ms Jane Vella 13.

Ms Degna Micallef 14.

Ms Elizabeth Vella 15.

Ms Miriam Cordina

Ir-rata tal-ħlas ta' dawn il-Casual Field Officers hi ta' Lm1.45,7 fis- siegħa.

Huma l-ħteġijiet li jġib miegħu l-assignment kif ukoll l-esiġenzi tax- xogħol li jiddeterminaw kemm għandu jieħu assignment biex ikun lest mill- Casual Field Officers

Sptarijiet,Child battering galm,Sptarijiet,Child battering gall,Sptarijiet,Child battering SPTARIJIET - CHILD BATTERING

L-ONOR.

MARIO GALEA staqsa lill-Ministru ta' l- Intern u Żvilupp Soċjali: Meta tfal jidħlu l-isptar u jkun hemm suspett ta' "child battering", l-isptar jinforma "Social Workers"?

Il-każ jibqa' jiġi segwit mill-Pulizija jew mis-Social Workers?

ONOR.

LOUIS GALEA: It- twegiba ghaz-zewg mistoqsijiet hija fl- affermattiv.

F'kazijiet ta' 'child battering', hija norma ta' l- awtoritajiet ta' l- Isptar u 'Health Centres' jew 'Polyclinics' li jirreferu dawn it-tipi ta' kazijiet lid- Dipartiment tal-Familja u Assistenza Socjali.

Il- kazijiet li jidhru li huma genwini jibqghu jigu segwiti mis-'Social Workers' u jittiehdu l-mizuri necessarji, inkluz kif provdut bil-ligi.

Is-'Social Workers' ikomplu isegwu l-kaz, sew f'kaz li t- tfal jirritornaw id-dar, u sew f'kaz li tfal jiddahhlu f''children's home' jew ma' familjari jew koppji ohra.

Il-Pulizija ssegwi wkoll kull rapport li jaslilhom.

Il- funzjoni taghhom hija li jassistu fejn mehtieg fil- protezzjoni tal-minorenni, u jinvestigaw skond il-kaz, imexxu jew ma jmexxux il-kaz ghall-Qorti.

Ghalkemm il- proceduri huma differenti u separati minn tas-'Social Workers', huma it- tnejn jahdmu u jikkoperaw ghall-istess ghan li huwa l-gid tal-minorenni effettwati.

Minkejja dan li ghidt aktar 'l fuq, ghad hemm bzonn ta' zviluppi kbar f'dan il-qasam, kemm fuq l-att preventiv kif ukoll fuq l-att ta' protezzjoni u kura ta' tfal affettwati.

Sptarijiet,San Luqa,Ward Clerks galm,Sptarijiet,San Luqa,Ward Clerks gall,Sptarijiet,San Luqa,Ward Clerks SPTAR SAN LUQA - ŻIEDA LILL- WARD CLERKS

L-ONOR.

MARIO GALEA staqsa lill-Ministru ta' l- Intern u Żvilupp Soċjali: Peress li jidher li l-Ward Clerks fl-isptar San Luqa ma ħadux il- Lm1 żieda li ngħatat fil-budget, jista' l-Ministru ġentilment jgħid x'kienet ir- raġuni għal dan?

ONOR.

LOUIS GALEA: Ninsab informat li r-rata tal-pagament li biha qed jithallsu l-'Casual Ward Clerical Assistants' tinkludi il-Lm1 zieda li nghatat fil-'Budget' ghas-sena 1993.

Pulizija,Rapporti dwar child abuse galm,Pulizija,Rapporti dwar child abuse gall,Pulizija,Rapporti dwar child abuse PULIZIJA - RAPPORTI DWAR CHILD ABUSE

L-ONOR.

MARIO GALEA staqsa lill-Ministru ta' l- Intern u Żvilupp Soċjali: Jista' l-Ministru jgħid kemm ġew rapportati każi ta' Child Abuse kull sena fl-1991, 1992, u 1993?

Fiex kien jikkonsisti dan l- abbuż?

ONOR.

LOUIS GALEA: Dawn huma statistici ta' kazijiet godda li dwarhom inbeda xoghol tas- 'Social Work' mic-Centru Hidma Socjali li kien inizjalment dwar abbuz, jew allegazzjonijiet ta' abbuz, tat-tfal.

Il- kazijiet jikkonsistu f'abbuzi fizici, sesswali jew abbuz fil- forma ta' traskuragni jew nuqqas ta' harsien.

1991 - 14 1992 - 36 1993 (sat-30/04/93) - 5

Barra dawn, hemm numru ta' kazijiet li mhumiex parti minn din l- istatistika, peress li l- kaz taghhom kien diga' infetah qabel inqalghu l- allegazzjonijiet ta' abbuz.

Tajjeb nghid li dan huwa qasam sensittiv u specjalizzat.

Huwa ghalhekk li l-Gvern diga' gharaf il-bzonn li dan il-qasam tas-servizzi ta' protezzjoni tat-tfal jigi zviluppat fuq bazi sodi u professjonali.

Id- dipartiment responsabbli jkun f'pozizzjoni li jibda jaghmel dan fi zmien qasir meta s- 'Social Workers' il-godda jispiccaw il-fazi ta' introduzzjoni.

Tajjeb nghid ukoll li din l- istatistika mhix rapprezentattiva tal- problema minhabba li din il-problema hafna drabi tinzamm mistura.

Istituti tal-Knisja galm,Istituti tal-Knisja gall,Istituti tal-Knisja ISTITUTI TAL-KNISJA

L-ONOR.

MARIO GALEA staqsa lill-Ministru ta' l- Intern u Żvilupp Soċjali: Jista' l-Ministru jgħid kemm hemm tfal akkomodati f'istituti?

Kemm hemm tfal li huma fostered?

Il-foster parents qegħdin jitħallsu?

Kien hemm każijiet fejn il- ġenituri ta' tfal li kienu fostered taw il- kunsens tagħhom biex dawn jiġu adottati?

ONOR.

LOUIS GALEA: L-ghadd tat-tfal akkommodati f'iStituti huma kif gej:

Jesus of Nazareth, Zejtun 35 St Joseph Home, Zabbar 15 Cini Institute 23 (11 minnhom refugjati) St Francis de Paule, B'Kara 14 (bhala Day Centre) St Joseph Home, Zejtun 12 (bhala Day Centre) St Theresa Home, Zurrieq 9 (2 bhal Day Centre) Dar Sagra Familja, Zabbar 17 Our Lady of Lourdes, Gozo 21 Djar tal-Bon Pastur 13 (ma' 10 adulti) St Joseph Home, St Venera 9 Ursuline Creche, Sliema 56 Ursuline Creche, Valletta 9 Angela House, G'Mangia 64 Fra Diego Institute, Hamrun 27 Dar tal-Provvidenza, Siggiewi 34 (ma' 127 adulti) St Rita Child's Home, Tarxien 20 St Patrick's, Sliema 70 Vincenzo Bugeja, St Venera 11

Ghandna 12-il kaz ta' tfal li huma 'fostered'.

Il-'foster parents' ma jithallsux hlief li jircievu c- 'Children's Allowance'.

Kien hemm zewg kazijiet ta' tfal li kienu 'fostered' u l- genituri naturali taghhom taw il-kunsens biex dawn jigu addottati.

Tfal li jkun jghixu fit-tbatija galm,Tfal li jkun jghixu fit-tbatija gall,Tfal li jkun jghixu fit-tbatija TFAL LI JKUNU JGĦIXU FIT- TBATIJA

L-ONOR.

MARIO GALEA staqsa lill-Ministru ta' l- Intern u Żvilupp Soċjali: F'każijiet fejn tfal ikunu qed ibatu jew hemm possibbilta' kbira li jbatu, kif tkun informata l-awtorita' koncernata?

X'passi jittieħdu?

ONOR.

LOUIS GALEA: Is-sorsi ta' referenza f'kazijiet fejn tfal ikunu qed ibatu jew hemm possibilta' kbira li jbatu huma hafna: girien, ghalliema, kapijiet ta' skola, tobba, id- Dipartiment tal-Emergenza.

Dawn il-kazijiet jigu riferuti lill-'Intake Team' tad- Dipartiment tal-Familja u l- Assistenza Socjali.

Il-passi li jittiehdu jiddependi min-natura tal-kaz.

Hemm kazijiet fejn bi ftit appogg, jigi evitat hafna periklu fuq it-tfal.

Min-naha l-ohra, hemm kazijiet fejn tigi applikata l-Ligi ta' Ordni ta' Kura ('Care Order') biex it- tifel jew tifla koncernata tittiehed taht protezzjoni.

Ikun hemm kazijiet fejn ikun henn bzonn ukoll l-intervent tal-Pulizija.

Tajjeb nghid li dan huwa qasam sensittiv u specjalizzat.

Huwa ghalhekk li l-Gvern diga' gharaf il-bzonn li l-qasam tas- servizzi ta' protezzjoni tat- tfal jigi zviluppat fuq bazi soda u professjonali.

Id- Dipartiment responsabbli jkun f'pozizzjoni li jibda jaghmel dan fi zmien qasir meta s- 'Social Workers' il-godda jispiccaw il-fazi ta' introduzzjoni.

Pulizija, Kazi ta' nisa msawwta galm,Pulizija, Kazi ta' nisa msawwta gall,Pulizija, Kazi ta' nisa msawwta KAŻI TA' NISA MSAWWTA

L-ONOR.

MARIO GALEA staqsa lill-Ministru ta' l- Intern u Żvilupp Soċjali: Jista' l-Ministru jagħti figuri, sena b'sena, mill-1985 sal-lum, kemm iddaħħlu każijiet ta' nisa msawwta fil-Casualty Department ta' l- isptar San Luqa f'Malta, u fl-isptar Ġenerali ta' Għawdex?

Kemm minn dan is-swat kien jinvolvi nisa tqal?

Kemm minn dawn il-każijiet kienu riferiti lill-pulizija, u kemm lid- Dipartiment tal- Familja u Assistenza Socjali?

ONOR.

LOUIS GALEA: L- informazzjoni qed tingabar u twegiba tinghata f'xi seduta ohra.

Poliklinici tal-Gvern,OPINALEL sana,Poliklinici tal-Gvern,OPINALEL gall,Poliklinici tal-Gvern,OPINALEL POLIKLINIĊI TAL-GVERN - OPINALEL

L-ONOR.

ALFRED SANT staqsa lill-Ministru ta' l- Intern u Żvilupp Soċjali: Jista' l-Ministru jgħid kemm hu minnu li fl-aħħar ġimgħa ta' April ma' kienx hemm available id-duwa OPINALEL fil- Poliklinika ta' Raħal il-Ġdid?

Jekk kien hekk, x'kienet ir- raġuni għal dan in-nuqqas?

ONOR.

LOUIS GALEA: Ninsab informat li l-medicina maghrufa bhala 'Opinogel' tintuza biss ghall-kura ta' pazjenti li jkollhom bzonn kura fl- isptarijiet u c-centri tas- sahha.

Normalment din il- medicina ma tinghatax lill-'Out-Patients'.

Dan il-prodott kien u ghadu 'available' fl-isptarijiet kollha u fic- centri tas-sahha kollha.

Taqsima Indafa Pubblika,Skips spil,Taqsima Indafa Pubblika,Skips falm,Taqsima Indafa Pubblika,Skips SKIPS

L-ONOR.

LINO SPITERI staqsa lill-Ministru għall- Ambjent: Jista' l- Ministru jgħid jekk is-sidien ta' l- iscammels tefgħux tenders kollettivi għall-użu ta' skips fil-gżejjer Maltin?

ONOR.

MICHAEL FALZON: It- tweġiba hi fin-negattiv.

Sptarijiet,San Luqa,Kwalita' ta' ikel gree,Sptarijiet,San Luqa,Kwalita' ta' ikel gall,Sptarijiet,San Luqa,Kwalita' ta' ikel SPTAR SAN LUQA - KWALITA' TA' IKEL

L-ONOR.

EDWIN GRECH staqsa lill-Ministru ta' l- Intern u Żvilupp Soċjali: Peress li jien insostni li l- kwalita' ta' l-ikel li qiegħed jiġi mogħti lill-pazjenti fl- Isptar San Luqa hija ħażina u li dan ilu sejjer għal żmien twil, tant li pazjenti igergru li lanqas bajda ma jiġu offruti għall-breakfast, anke meta dan mhux kontro-indikat, jista' l- Ministru jara li dan ma jibqax hekk?

ONOR.

LOUIS GALEA: Filwaqt li nifhem li l-palat jista' ma joghgobx lil kulhadd, ma naqbel xejn mal-kumment generalizzat ta' l-Onor.

Membru.

Kif ghidt drabi ohra l-ikel tal-pazjenti fl-Isptar San Luqa huwa ta' kwalita' tajba.

F'kull skema gdida li tinhadem dwar is-servizz tal- 'catering' fl-isptar dejjem qed inzommu f'mohhna l-'policy' nazzjonali tan-nutriment u ghaldaqstant certu ikel, bhal per ezempju l-bajd, sejjer biss jifforma parti mid-dieta' skond kif propost fil-'policy' nazzjonali.

Telemalta,Birkirkara Exchange mizj,Telemalta,Birkirkara Exchange zamf,Telemalta,Birkirkara Exchange TELEMALTA - BIRKIRKARA EXCHANGE

L-ONOR.

JOE MIZZI staqsa lill-Ministru għat-Trasport u Komunikazzjoni: Jista' l- Ministru jgħid meta l-ħaddiema fl-Exchange ta' Birkirkara se jkunu stmati bħal ħaddiema l- oħra ta' Telemalta, għaliex il- ħaddiema kollha f'dan l- Exchange qegħdin iħossu li huma qishom il-"black sheep" ta' Telemalta?

Qed nirreferi meta dawn il-ħaddiema se jkunu provduti b'canteen bħal ħaddiema oħra għax mir-risposta tal-Ministru għall- mistoqsija parlamentari numru 7646 għaddew tlett xhur u għadu ma sar xejn?

ONOR.

FRANCIS ZAMMIT DIMECH: M'ghandi xejn izjed x'inzid mat-twegiba li tajt lill-istess Onor. Interpellant ghall- mistoqsija parlamentari numru 7646 dwar l-istess suggett.

L-ONOR.

JOE MIZZI staqsa lill-Ministru għat-Trasport u Komunikazzjoni: B'referenza għall-mistoqsija parlamentari numru 7647, jista' l-Ministru jgħid issa li għaddew tliet xhur mir-risposta tiegħu, meta l-ħaddiema fl-Exchange ta' Birkirkara se jiġu stmati ta' nies u jkollhom facilitajiet sanitarji kif jixraq għax dawk eżistenti huma veru ta' mistħija, u lanqas jixirqu lill-ħaddiema?

ONOR.

FRNACIS ZAMMIT DIMECH: Kif diga' informajt lill-Onor.

Membru fit- twegiba li tajtu ghall-mistoqsija parlamentari numru 7647 ix-xoghol imsemmi huwa inkluz fil-pjan tal- Korporazzjoni Telemalta.

Bhalissa qieghed isir xoghol ta' "refurbishing" fit-toilets ta' l- Exchange taz-Zejtun, u kif ippjanat, malli jitlesta dan ix-xoghol, jinbeda r- "refurbishing" ta' uhud mit- toilets ta' Birkirkara.

Qed nghid uhud ghaliex fid- domanda tieghu l-Onor.

Membru jaghti x'jifhem li t-toilets kollha fil-bini tal-Korporazzjoni f'Birkirkara ghandhom bzonn ta' "refurbishing" mentri nassigurah li mhux il-kaz.

Telemalta,Stickers fuq il-vetturi mizj,Telemalta,Stickers fuq il-vetturi zamf,Telemalta,Stickers fuq il-vetturi TELEMALTA - CODED STICKERS FUQ IL-VETTURI

L-ONOR.

JOE MIZZI staqsa lill-Ministru għat-Trasport u Komunikazzjoni: B'referenza għall-mistoqsija parlamentari numru 8633, jista' l-Ministru jikkonferma li dawn il-coded stickers fuq il-vetturi ta' Telemalta saru bħala identifikazzjoni biex il- vettura tkun tingħaraf ma' liema sezzjoni qegħda?

Jekk fl-affermattiv, jara l- Ministru li tistona li vettura b'coded sticker mod qegħda allokata ma' sezzjoni li għandha code differenti?

Jista' l-Ministru jispjega x'inhi r-raġuni?

ONOR.

FRANCIS ZAMMIT DIMECH: Huwa veru l-"coded stickers" saru sabiex il- vetturi jingharfu ma' liema sezzjoni jkunu.

Madanakollu, jista' jaghti l- kaz li vettura tkun allokata temporanjament ma' sezzjoni ohra u ghaldaqstant ma jkunx floku li toqghod tibdel il- "code".

F'kaz li vettura tkun sejra tibdel is-sezzjoni fuq bazi permanenti, il- "code" ta' din il-vettura tinbidel.

Telemalta,Impjegati Klerikali,Uniformi mizj,Telemalta,Impjegati Klerikali,Uniformi zamf,Telemalta,Impjegati Klerikali,Uniformi TELEMALTA - IMPJEGATI KLERIKALI - UNIFORMI

L-ONOR.

JOE MIZZI staqsa lill-Ministru għat- Trasport u Komunikazzjoni: Jista' l-Ministru jgħid jekk hemmx xi ħsieb li lill- impjegati klerikali tal- Korporazzjoni Telemalta ssirilhom uniformi?

ONOR.

FRANCIS ZAMMIT DIMECH: Il-Korporazzjoni Telemalta bhalissa m'ghandha ebda hsieb li tintroduci uniformi ghall- impjegati klerikali taghha, ghalkemm tesigi li dawn jilbsu lbies li jkun denju u xieraq ghall- kategorija taghhom.

B'danakollu mhux eskluz li certa kategorija ta' haddiema li jaghmlu xoghol t'attendenza pubblika fil-ferghat taghha, 'l quddiem ikunu pprovduti b'uniformi.

Telemalta,Isem u grad fuq l-iskrivaniji mizj,Telemalta,Isem u grad fuq l-iskrivaniji zamf,Telemalta,Isem u grad fuq l-iskrivaniji TELEMALTA - ISEM U GRAD FUQ L- ISKRIVANIJI

L-ONOR.

JOE MIZZI staqsa lill-Ministru għat- Trasport u Komunikazzjoni: Minbarra l-ID Cards, tista' l- Korporazzjoni Telemalta tipprovdi lill-impjegati tagħha bl-ismijiet u l-grad biex jitpoġġew fuq l- iskrivanija u dan għal aktar konvenjenza tal- pubbliku?

ONOR.

FRANCIS ZAMMIT DIMECH: L-I.D. Card mahruga mill- Korporazzjoni Telemalta, mhux biss lill-haddiema li jahdmu wara skrivanija izda lill- impjegati kollha taghha f'kull grad jew lant tax-xoghol, jilhaq l-iskop msemmi mill- Onor. Membru.

Ghalhekk ma tinhassx il- htiega li jitqeghdu tabelli bl- isem u l-grad fuq l-iskrivanija meta dawn diga qed jidhru fuq il-persuna ta' l-istess impjegat permezz ta' l-I.D. Card.

Telemalta,Birkirkara Exchange mizj,Telemalta,Birkirkara Exchange zamf,Telemalta,Birkirkara Exchange TELEMALTA - BIRKIRKARA EXCHANGE

L-ONOR.

JOE MIZZI staqsa lill-Ministru għat- Trasport u Komunikazzjoni: Jista' l-Ministru jikkonferma jekk bicca art ħamrija fl- Exchange ta' Birkirkara li qegħda fuq in-naħa ta' Psaila Street hux se tingħata lill- kumpannija sussidjarja ta' Telemalta biex tinbena?

ONOR.

FRANCIS ZAMMIT DIMECH: Il-Korporazzjoni Telemalta fil- preżent m'għandha l-ebda kumpannija sussidjarja.

Zabbar,Qasam tad-Djar,Hrug ta' drenagg pora,Zabbar,Qasam tad-Djar,Hrug ta' drenagg hyzg,Zabbar,Qasam tad-Djar,Hrug ta' drenagg ZABBAR: QASAM TAD-DJAR - ĦRUĠ TA' DRENAĠĠ

L-ONOR.

ALFRED PORTELLI staqsa lill-Ministru għas- Sigurta' Soċjali: Jista' d- dipartiment koncernat jieħu ħsieb isewwi l-katusi tad- drenaġġ li qed jagħmlu fix- shaft (ħiereġ id-drenaġġ minnhom) fil-Blk K fil- Qasam tad-Djar (ħdejn Bulebel) f'Ħaż Żabbar?

ONOR.

GEORGE HYZLER: Nitolbok tagħmel din il- mistoqsija lill-Ministru għall- Ambjent.

Pompi tal-petrol sans,Pompi tal-petrol falm,Pompi tal-petrol POMPI TAL-PETROL

L-ONOR.

SALVU SANT staqsa lill-Ministru għall- Ambjent: Il-ftehim li dan l- aħħar intlaħaq bejn Enemalta u s-sidien tal-pompi tal-petrol barra żieda fil-profitti kien jinkludi wkoll xi kondizzjonijiet.

Jista' l-Ministru jgħid x'kienu dawn il-kondizzjonijiet u jekk dawn inżammux skond l- istess ftehim?

ONOR.

MICHAEL FALZON: Qed inpoggi fuq il-Mejda tal-Kamra kopja tal- ftehim imsemmi.

Jien informat li sadanittant twaqqaf kumitat bejn iz-zewg partijiet biex isiru l- preparazzjonijiet mehtiega sabiex il-ftehim milhuq jigi attwat fiz- zmien stipulat.

Libja,Xiri ta' zejt sans,Libja,Xiri ta' zejt falm,Libja,Xiri ta' zejt LIBJA - XIRI TA' ŻEJT

L-ONOR.

SALVU SANT staqsa lill-Ministru għall- Ambjent: Billi fit- tweġiba mogħtija għall-mistoqsija parlamentari numru 9294, ntqal li l- Korporazzjoni Enemalta ilha ma' tixtri żejt mhux maħdum mil-Libja mill- 1984, x'kien u x'inhu l-iskop li għalih saru l-kuntratti preżenti u dawk mil-1984 'il hawn bejn Enemalta u l-Libja?

X'inhu maħsub li Enemalta tixtri mil-Libja taħt il- kuntratt preżenti?

ONOR.

MICHAEL FALZON: Jien informat li mill-Libya qeghdin jinxtraw prodotti lesti taz- zejt u li huma Fuel Oil, Jet/Kero, Petrol u LPG.

Bejn wiehed u iehor kull sena jinxtraw mill-Libya madwar:

240,000 T. Metrika ta' Fuel Oil ghal Power Station 60,000 T. Metrika ta' Petrol 72,000 T. Metrika ta' Jet/Kero 17,000 T. Metrika ta' LPG.

Delimara,Artijiet velg,Delimara,Artijiet falm,Delimara,Artijiet ARTIJIET FUQ IL-PROMONTARJU TA' DELIMARA

L-ONOR.

GEORGE VELLA staqsa lill-Ministru għall- Ambjent: Min huma n-nies li għandhom mogħti lilhom artijiet fuq il-promontorju ta' Delimara, mill-Fortizza tal- Basal 'il ġewwa?

Kemm għandu tmiem kull wieħed?

Kemm qegħdin iħallsu kull wieħed, u meta ħallsu l-aħħar?

Meta ngħataw dawn l-artijiet?

X'inhuma l-kondizzjonijiet li taħthom tiġi mogħtija art bħal din?

Min jara jekk jiġux ossevati dawn il-kondizzjonijiet?

Art bħal din hija mogħtija għall-poplu in ġenerali?

Jista' bniedem jiġi mkeċċi minn fuq din l-art jekk ikun bona fede?

ONOR.

MICHAEL FALZON: Jien informat li madwar 182,583 metri kwadri ta' art u strutturi fl-inhawi ta' Delimara - mill-Fortizza tal- Basal 'il gewwa - gew allokati lil 37 bidwi 'full-time' u 'part-time' ghal skopijiet ta' biedja u wiehed minn dawn ghat- trobbija ta' l-annimali.

Minbarra dawn il- kirjiet hemm zewg strutturi ohra li huma mikrija wahda ghal skop ta' rikreazzjoni u ohra bhala 'garage'.

Il-kondizzjonijiet tal-kirjiet huma dawk li jirregolaw il-kirjiet tar- raba'.

Il-kera li tingabar minn din l- art tammonta ghal Lm515.22,0 fis-sena.

Dawn il- kirjiet inghataw matul diversi snin mis-sena 1975 sal-1990.

Ufficjali tad-Dipartimenti ta' l-Artijiet u Agrikoltura u Ambjent jaraw li l-art imsemmija qeghda tintuza ghall- iskop specifiku u jekk jirrizulta li qeghda titwettaq xi kontravenzjoni tista' tittiehed azzjoni biex tigi terminata l-kirja.

Ma nhossx li ghandhom jinghataw l-ismijiet u dettalji ohra ta' l- inkwilini.

Madankollu, jekk l-Interpellant jinsisti, lest li nghaddilu l- informazzjoni privatament.

Sptarijiet,San Luqa,ENT Ward gree,Sptarijiet,San Luqa,ENT Ward gall,Sptarijiet,San Luqa,ENT Ward SPTAR SAN LUQA - ENT WARD

L-ONOR.

EDWIN GRECH staqsa lill-Ministru ta' l- Intern u Żvilupp Soċjali: Peress li riċentement fl-Isptar San Luqa inxtraw 20 humidifiers (Steam kettles) għal ENT Ward li nstabu diffetużi u mhux safe li jintużaw f'ward fejn hemm trabi u tfal bħala pazjenti, jista' l-Ministru jgħid:

Jekk l-ispecifications ta' dawn il-humidifiers kenux dawk mitluba mill- Awtoritajiet ta' l-Isptar 2.

Jekk hemmx il-ħsieb li dawn l-apparati jiġu rritornati lill-Aġent u jiġu mibdula ma' oħrajn ta' kwalita' aħjar?

Jista' l-Ministru jassigura li fl-ENT ward jkun hemm numru biżżejjed minn dawn l-apparati minħabba il-ħtieġa u l-urġenza tagħhom?

ONOR.

LOUIS GALEA: Ninsab informat li:

L-'ispecifications' ta' dawn il-'humidifiers' kienu kif mitluba mill- Awtoritajiet ta' l-isptar.

Diga' ttiehdu passi biex dawn il-'humidifiers' jinbidlu.

Sadanittant, fl-'ENT Ward' qed jittiehdu mizuri mehtiega biex ikun hemm bizzejjed 'humidifiers'.

Sptarijiet,Pharmacy Technicians gree,Sptarijiet,Pharmacy Technicians mifu,Sptarijiet,Pharmacy Technicians SPTARIJIET - PHARMACY TECHNICIANS

L-ONOR.

EDWIN GRECH staqsa lill-Ministru ta' l- Edukazzjoni u Riżorsi Umani: Jista' l-Ministru jgħid jekk is-syllabus tal-kors ta' Pharmacy Technicians fl-Istitut of Health Care ġiex mibdul fl- aħħar xhur?

Jekk fl-affermattiv jista' l- Ministru jpoġġi kopja tas- syllabus il-ġdid fuq il-Mejda tal-Kamra?

ONOR.

UGO MIFSUD BONNICI: Is-sillabu tal-kors ta' Pharmacy Technicians fl- Institute of Health Care ma ġiex mibdul fl-aħħar xhur.

Universita',Pharmacy Technicians gree,Universita',Pharmacy Technicians mifu,Universita',Pharmacy Technicians UNIVERSITA' - PHARMACY TECHNICIANS

L-ONOR.

EDWIN GRECH staqsa lill-Ministru ta' l- Edukazzjoni u Riżorsi Umani: Jista' l-Ministru jagħti in- numru ta' studenti li huma rreġistrati fil-korsijiet ta' Pharmacy Technicians fl- Universita'?

Jista' jgħid ukoll jekk hemmx xi studenti li qegħdin jistudjaw privatament u allura mhux qegħdin jattendu għal kors?

Jekk fl-affermattiv, jekk dawn l-istudenti hux se jitħallew joqogħdu għall- eżamijiet ta' l- Istitut?

ONOR.

UGO MIFSUD BONNICI: L- għadd ta' studenti f'dan il- kors li qed jitmexxa mill-IHC hu ta' 29.

Il-liġi tippermetti ukoll li student jirreġistra għall-eżami mal-Pharmacy Board wara li jkun għamel kors privat.

Dawn l- istudenti ma jkunux jirreġistraw ma' l-IHC.

Institute of Health Care,Pharmacy Technicians gree,Institute of Health Care,Pharmacy Technicians mifu,Institute of Health Care,Pharmacy Technicians INSTITUTE OF HEALTH CARE - PHARMACY TECHNICIANS

L-ONOR.

EDWIN GRECH staqsa lill-Ministru ta' l- Edukazzjoni u Riżorsi Umani: Jista' l-Ministru jgħid inqalgħux xi problemi fost l- istudenti li waslu biex jagħmlu l-eżami finali ta' Pharmacy Technicians fl- Institute of Health Care peress li l- informazzjoni li għandu hi li hemm ilmenti fost dawn l- istudenti dwar:

(i) taħt liema syllabus se jiġu eżaminati waqt li huma jħossu li billi segwew is- syllabus l-antik, allura għandhom jiġu eżaminati fuqu; u

(ii) fuq in-numru ta' sigħat fi prattika fi spiżeriji tal- Gvern jew privati?

Jista' l-Ministru jara li dawn il-problemi jiġu irranġati kemm jista' jkun malajr, billi l-eżamijiet qegħdin fil-qrib?

ONOR.

UGO MIFSUD BONNICI: Il-Bord tal-Farmacija ikun responsabbli għall- eżami u għandi nassumi li jeżamina l- istudenti skond ma hu meħtieġ mill- bżonnijiet professjonali.

Fil-każ ta' l-Institute of Health Care ġew koperti l- principji kollha importanti, u għandi nassumi li l-istudenti ġew preparati għall-eżami li se jiġu sottomessi għalih.

Għal dak li għandha x'taqsam il-prattika, din għandha tkun raġjonevoli, iżda fil-liġi m'hemmx ħin minimu stipulat.

Se nara li dawn l-istudenti jiġu trattati b'ġustizzja.

Vetturi,Assigurazzjoni gree,Vetturi,Assigurazzjoni gall,Vetturi,Assigurazzjoni VETTURI - ASSIGURAZZJONI

L-ONOR.

EDWIN GRECH staqsa lill-Ministru ta' l- Intern u Żvilupp Soċjali: Jista' l-Ministru jgħid x'qed jagħmlu l-Awtoritajiet kompetenti biex iwaqqfu l- abbużi li skond informazzjoni mogħtija minn kumpanniji ta' Assigurazzjoni għal karozzi hemm numru kbir ta' karozzi fit-toroq tagħna li ma jħallsux liċenzja u lanqas insurance?

ONOR.

LOUIS GALEA: Il- Pulizija tqis dawn l-abbuzi bhala serji u taghmel sorveljanza sabiex trazzanhom.

It-Taqsima tat-Traffiku hi l- aktar sezzjoni impenjata kontra dawn l-abbuzi u barra li taghmel r-ronda jsiru wkoll 'road checks' f'diversi lokalitajiet ta' Malta.

Nista' nghid li t- Taqsima tat-Traffiku wehidha ressqet dawn il-kazi quddiem il-Qorti kif se nghid:

Minghajr Assikurazzjoni

1991 220 1992 176 1993 (sa Marzu) 60

Licenzja mhux renovata (tal- vettura)

1991 1677 1992 1475 1993 (sa Marzu) 349

Assikurazzjoni (mhux renovata)

1991 9 1992 11 1993 (sa Marzu) Xejn

Minghajr licenzja tas-sewqan

1991 144 1992 243 1993 (sa Marzu) 33

Impiegi manc,Impiegi mifu,Impiegi IMPIEGI

L-ONOR.

CHARLES MANGION staqsa lill-Ministru ta' l- Edukazzjoni u Riżorsi Umani: Jista' l-Ministru jirrispondi l-mistoqsija parlamentari numru 10035, ċioe' jgħid kemm intilfu impiegi matul is-snin 1992 u 1993 (sal-lum) fil-manifattura?

Mil-liema settur?

Kemm ġew kreati impiegi ġodda u f'liema settur?

ONOR.

UGO MIFSUD BONNICI: Qed jinġabru d-dettalji kollha.

Ministeru tas-Servizzi Ekonomici,Infiq f'pustagg bril,Ministeru tas-Servizzi Ekonomici,Infiq f'pustagg bong,Ministeru tas-Servizzi Ekonomici,Infiq f'pustagg MINISTERU GHAS-SERVIZZI EKONOMIĊI - INFIQ F'PUSTAĠĠ

L-ONOR.

LEO BRINCAT staqsa lill-Ministru għas- Servizzi Ekonomiċi: Jista' l- Ministru jgħid kemm nefaq f'postaġġi u f'envelopes il- Ministeru tas-Servizzi Ekonomici in konnessjoni mal- mail shots li intbagħtu f'envelopes tal-Ministeru lill- kostitwenti tad-9 u l-10 Distrett biex jgħarrfuhom dwar il-ħinijiet tal-Ministru Du Puis għall-kostitwenza f'każini politici u f'postijiet oħrajn kif ukoll dwar l-ufficcju ġdid politiku li huwa fetaħ għall- kostitwenti fil-Medisle Village f'Pembroke?

L-istampar sar privatament jew mill-Ministeru?

ONOR.

GEORGE BONELLO DU PUIS: Il-Ministeru ma nefaq xejn ghall-pustaggi u envelopes ghas-semplici raguni li l- pustagg huwa b'xejn bhal kull pustagg li membri parlamentari jimpostaw bl-eluf kull gimgha filwaqt li l-envelopes hallasthom jiena personalment.

Inzid nghid ghall-informazzjoni ta' l-Onor Membru li f'temp ta' 22 sena qatt u qatt ma uzajt envelopes, karti u posta tal- Parlament.

Fi ftit kliem ma ghamiltx bhalma qed isir u membri qed jiehdu 100 envelope fil-gimgha kull wiehed u jitolbu mijiet ta' kopji ta' domandi parlamentari u sahansitra jawguraw ix-xewqat tajba ghall-festi tar- rahal lill-kostitwenti, jew ghall- mili ta' formoli ta' l-Income Tax.

Ghall-informazzjoni ta' l- Onor Membru, ukoll hekk imsejha mail shots intbaghtu lill-parti zghira mill-10 distrett mhux lill-kostitwenti kollha tad-9 u 10 distrett.

Inhoss li huwa dmir tieghi li, oltre servizz kostanti u assidwu li naghti lin-nazzjon, l-istess ghandi naghmel ghall- bzonnijiet tal-kostitwenti tieghi - u anke kostiwenti ta' distretti ohra.

Li tara u tilqa n-nies f'kazini politici u postijiet ohrajn mhijiex xi haga ikkupjata minghand in-nies tal- qamar u ilha tigri dawn l-ahhar 20 sena kif jaf ben tajjeb l- Onor. Membru.

Niehu gost nara li l-Onor.

Membru ntebah li l-ufficcju politiku gdid f'Pembroke, Medisle Village infetah ghall- kostitwenti.

Rigward l-ahhar domanda ninforma lill-Onor.

Membru li l-istampar sar privatament u thallas personalment minni.

PBS bril,PBS frem,PBS PUBLIC BROADCASTING SERVICES

L-ONOR.

LEO BRINCAT staqsa lill-Ministru għaż- Żgħażagħ u Kultura: Jista' l- Ministru jgħid fiex waslu in- negozjati dwar il-PBS?

Meta mistennija li jiġu finalizzati?

Kemm għandu leave annwali s- Sur Roland Flamini?

ONOR.

MICHAEL FRENDO: Jiena nformat li n-negozjati bejn il- PBS u r- rappreżentanti tal- ħaddiema għadhom sejrin u jinsabu fi stadju avvanzat.

Huwa ttamat li ma jdumux ma jiġu ffinalizzati.

Is-Sur Roland Flamini huwa ntitolat għall-24 ġurnata leave bħall- impjegati oħra.

Dingli,Triq Bosio,Servizz ta' drenagg spic,Dingli,Triq Bosio,Servizz ta' drenagg falm,Dingli,Triq Bosio,Servizz ta' drenagg DINGLI: TRIQ BOSIO - SERVIZZ TA' DRENAĠĠ

L-ONOR.

CARM LINO SPITERI staqsa lill-Ministru għall-Ambjent: Jista' l- Ministru jagħti struzzjonijiet biex isir id-drenaġġ fi Triq Bosio (quddiem l-għassa tal- Pulizija) f'Ħad Dingli?

ONOR.

MICHAEL FALZON: Jien informat li hu ppjanat li dan ix-xogħol isir aktar tard din is-sena.

Zabbar,Bieb ta' Hompesch,Kanuni sans,Zabbar,Bieb ta' Hompesch,Kanuni frem,Zabbar,Bieb ta' Hompesch,Kanuni ZABBAR: BIEB TA' HOMPESCH - KANUNI

L-ONOR.

SALVU SANT staqsa lill-Ministru għaż- Żgħażagħ u Kultura: Jista' l- Ministru jordna li jitneħħew iż-żewġ kanuni finta li hemm mal- Bieb ta' Hompesch?

ONOR.

MICHAEL FRENDO: L-Onor.

Membru huwa mitlub li jirreferi din id- domanda lill-Ministru konċernat.

Dip tas-Sahha,Importazzjoni ta' medicini farm,Dip tas-Sahha,Importazzjoni ta' medicini gall,Dip tas-Sahha,Importazzjoni ta' medicini DIPARTIMENT TAS-SAĦĦA - IMPORTAZZJONI TA' MEDIĊINI

L-ONOR.

MICHAEL FARRUGIA staqsa lill-Ministru ta' l- Intern u Żvilupp Soċjali: Jista' l-Ministru jgħid kemm kien hemm impjegati fid- Dipartiment tas-Saħħa, u min kienu, li talbu u ngħataw permess biex jimpurtaw medicini minn barra minn Malta?

ONOR.

LOUIS GALEA: Ninsab informat li mir-records tad- Dipartiment ma jirrizultax li mill-1970 sal-lum xi impjegat tad-Dipartiment talab u gie moghti permess, skond ir- regolamenti ta' l-Estacode, biex jaghmel xoghol part-time li jinvolvi l-importazzjoni ta' medicini.

Telephones,Servizz gdid nict,Telephones,Servizz gdid zamf,Telephones,Servizz gdid TELEPHONES - SERVIZZ ĠDID

L-ONOR.

TONY NICHOLL staqsa lill-Ministru għat- Trasport u Komunikazzjoni: Jista' l-Ministru jgħid meta se jinqeda l-applikant b'referenza AT/1554/89 bis-servizz tat- telefon ġo Ħaż Żebbuġ (Triq l- Insiġ) peress li l-applikant ilu jistenna mill-1989 u jidhirli li għadda biżżejjed żmien biex jinqeda meta applikanti oħra fl-istess triq inqdew?

ONOR.

FRANCIS ZAMMIT DIMECH: Huwa ppjanat li l-applikant bir-referenza AT/1554/89 (Zebbug) jingħata s-servizz aktar tard din is-sena wara li jitlesta x-xogħol meħtieġ.

Stabbilimenti ta' l-ikel,Levy nict,Stabbilimenti ta' l-ikel,Levy dalj,Stabbilimenti ta' l-ikel,Levy STABBILIMENTI TA' L-IKEL - LEVY

L-ONOR.

TONY NICHOLL staqsa lill-Ministru tal- Finanzi: Jista' l-Ministru jgħid x'inhi s-somma ta' flus li nġabret mit-taxxa fuq l- ikel fir- ristoranti u postijiet oħra fix-xhur ta' Jannar, Frar, u Marzu ta' l-1993 minn:

a) Malta; u

b) Għawdex?

X'kienet is-somma ta' flus li nġabret matul l-istess perjodu tas-sena 1992?

ONOR.

JOE FENECH: Matul Jannar, Frar u Marzu ta' l-1992 u 1993 l-ammont ta' flus li ġabar il-Gvern minn Malta u Għawdex bħala levy fuq ikel f'ristoranti u postijiet oħra, kien kif muri hawn taħt:-

MALTA

1992 1993

Lm Lm

Jannar 105,785 109,739 Frar 70,453 71,521 Marzu 61,429 104,899

GĦAWDEX

1992 1993

Lm Lm

Jannar 1,488 2,367 Frar 935 1,914 Marzu 940 1,408

Gzira,Povvista ta' ilma nict,Povvista ta' ilma falm,Povvista ta' ilma GŻIRA:MSIDA ROAD - NUQQAS TA' ILMA

L-ONOR.

TONY NICHOLL staqsa lill-Ministru għall- Ambjent: Jista' l- Ministru jgħid x'inhi r-raġuni li f'Imsida Road, Gżira ir- residenti ilhom isofru nuqqas ta' ilma għall-aħħar ġimgħa kollha?

Jista' l-Ministru jieħu l- passi meħtieġa minnufih biex ir-residenti jerġa' jkollhom is-servizz ta' l-ilma?

ONOR.

MICHAEL FALZON: Jien informat li jehtieg isir bdil ta' xi kanen biex tinstab soluzzjoni ghal problema msemmija.

Diga' ttiehdu passi biex dan ix-xoghol isir kemm jista' jkun minghajr aktar dewmien.

Ghawdex,Taqsima tax-Xoghlijiet,Sezzjoni ta' l-Auditing refa,Ghawdex,Taqsima tax-Xoghlijiet,Sezzjoni ta' l-Auditing taba,Ghawdex,Taqsima tax-Xoghlijiet,Sezzjoni ta' l-Auditing GĦAWDEX - TAQSIMA TAX- XOGĦLIJIET

L-ONOR.

ANTON REFALO staqsa lill-Ministru għal Għawdex: Jista' l- Ministru jgħidilna meta se terġa' titwaqqaf is-Sezzjoni ta' l- Auditing tal- Works Division, f'Għawdex?

ONOR.

ANTON TABONE: Jien informat li għalkemm il- possibilta' li titwaqqaf sezzjoni ta' l-Internal Auditing fil-Works Division qed tiġi diskussa, wieħed ma jistax jgħid meta din is-sezzjoni se titwaqqaf.

Ghawdex,Works Technical Officers refa,Ghawdex,Works Technical Officers taba,Ghawdex,Works Technical Officers GĦAWDEX - WORKS TECHNICAL OFFICERS

L-ONOR.

ANTON REFALO staqsa lill-Ministru għal Għawdex: Jista' l- Ministru jgħidilna kemm hawn Works Technical Officers u Assistant Works Technical Officers jaħdmu f'Dipartimenti tal-Gvern f'Għawdex?

F'kull każ, f'liema dipartiment qegħdin?

Fuq liema kriterji Assistant Works Technical Officer jiġi promoss għal dak ta' Works Technical Officer?

ONOR.

ANTON TABONE: L- informazzjoni qed tinġabar.

Ghawdex,Ufficcjali Amministrattivi refa,Ghawdex,Ufficcjali Amministrattivi taba,Ghawdex,Ufficcjali Amministrattivi GĦAWDEX - UFFIĊJALI AMMINISTRATTIVI

L-ONOR.

ANTON REFALO staqsa lill-Ministru għal Għawdex: Jista' l- Ministru jgħidilna kemm hawn Ufficcjali Amministrattivi jaħdmu f'Dipartimenti tal-Gvern f'Għawdex?

F'liema dipartiment qegħdin?

Kif qegħdin fis-seniority list?

ONOR.

ANTON TABONE: L- Uffiċjali Amministrattivi li qed iservu f'Dipartimenti tal- Gvern f'Ghawdex jammontaw għal 31 kif jidhru fl-iskeda hawn taħt skond l-ordni preżenti tas-Seniority fil-lista ġenerali ta' dan il-grad.

Anthony F. Attard Ministry for Gozo 6 Francis J. Psaila ** Ministry for Gozo 33 Mario Calleja Ministry for Gozo 127 Joseph Azzopardi Works (G) 152 Joseph Portelli Treasury (G) 160 Colin Attard Education (G) 161 Michael Grima Housing (G) 173 George Pavia Health (G) 174 George Borg Inland Revenue (G) 178 Anthony Borg Passport (G) 180 George Vella Muscat Inland Revenue (G) 196 Anthony Mizzi Courts (G) 227 Joseph S. Borg Posts (G) 261 Emanuel J. Cefai Government Notary's Office 263 George Camilleri Electoral (G) 338 Robert Scerri Inland Revenue (G) 344 Salvinu Tabone Works (G) 349 Susan Portelli (Mrs) Health (G) 357 Felix C. Grech Health (G) 367 Jack R. Galea Education (G) 378 George Farrugia Water Services Corp (G) 420 Rita Meilak Inland Revenue (G) 431 Joseph Muscat Culture (G) 443 Mary A. Pace (Mrs) Works (G) 459 Frances D. Portelli Health (G) 463 John Cremona Ministry for Gozo 473 Anthony M. Hili Labour & Emigration (G) 546 Joseph E. Attard Water Services Corp (G) 551 Joseph Formosa Ministry for Gozo 554 Joseph A. Xuereb Agriculture (G) 560 Anthony P. Mercieca Education (G) 563

** Is-Sur Francis J. Psaila ġie appuntat Segretarju Permanenti fil- Ministeru għal Għawdex fuq Performance Contract għal tliet snin b'effett mit-30 ta' Lulju, 1992.

Cirkewwa,Trasport pubbliku refa,Cirkewwa,Trasport pubbliku zamf,Cirkewwa,Trasport pubbliku ĊIRKEWWA - TRASPORT PUBBLIKU

L-ONOR.

ANTON REFALO staqsa lill-Ministru għat- Trasport u Komunikazzjoni: Jista' l-Ministru jgħid jekk il-Gozo Channel Co. Ltd. hijiex beħsiebha tintroduci servizz express ta' karozzi tal-linja bejn ic- Cirkewwa u l-Belt Valletta, bħalma kienet tipprovdi l-Posta ta' Malta snin ilu?

Jekk fin-negattiv, għaliex il-Ministeru ma jaħsibx għal soluzzjoni ta' din ix- xorta?

Jista' l-Ministru jispjega għaliex l-Għawdxin li jkunu jistennew fil-Bus Terminus tal- Belt biex jaqbdu l-karozza ta' Għawdex Nru. 45, qed ikollhom jistennew għall-apert, sakemm id-despatcher ifettillu jordna li jitwaħħal in-numru 45 fuq il-karozza?

Għaliex l-Għawdxin ma jitħallewx jitilgħu fuq il- karozza sakemm isir il-ħin biex jitilqu, bħalma jagħmlu passiġġieri Maltin fuq ir-rotot kollha ta' Malta, meta fl- opinjoni tiegħi din tammonta għall-diskriminazzjoni fil- konfront tagħna l-Għawdxin?

Jista' l-Ministru jgħid x'inhi r-raġuni li l- passiġġieri li jaslu c- Cirkewwa, ħafna drabi qed ikollhom joqogħdu jistennew għal iktar minn nofs siegħa, sakemm tasal il-karozza tal- linja mill-Mellieħa?

Jista' l-Ministru jgħid jekk hux possibbli li jsir xi ftehim mal-Gozo Channel, biex malli jitlaq kull trip tal-vapur għac-Cirkewwa, xi ufficcjal tal-kumpannija javża bit- telefon lill-pulizija tac- Cirkewwa kemm ikunu biegħu tickets, biex dan ikun jista' jordna biżżejjed karozzi, biex tiġi evitata tbatija u ġiri żejjed ta' l-Għawdxin biex forsi jilħqu post fil- karozza meta tinzerta tkun hemm?

ONOR.

FRANCIS ZAMMIT DIMECH: Tweġiba tingħata f'xi seduta oħra.

Skejjel,Liceo,Rabat,Ghawdex refa,Skejjel,Liceo,Rabat,Ghawdex mifu,Skejjel,Liceo,Rabat,Ghawdex GĦAWDEX: RABAT - KUMPLESS TAL- LIĊEO TAS-SUBIEN

L-ONOR.

ANTON REFALO staqsa lill-Ministru ta' l- Edukazzjoni u Riżorsi Umani: Qabel inħatru l-aħħar żewġ kapijiet tal-kumpless tal-Liceo tas-Subien tar-Rabat, Għawdex, id-Dipartiment ta' l- Edukazzjoni sab ħafna diffikultajiet biex isib kapijiet li kienu lesti li jmexxu dan il-kumpless.

Dan ġara minħabba l-fatt li dan il- kumpless hu magħmul minn tlett skejjel, li huma s-Sekondarja, il-Junior Lyceum u l- Opportunity Centre.

Jista' l-Ministru jgħid x'inhu jżomm li dan il-kumpless jiġi maqsum fi skejjel separati, b'Head għal kull skola, biex ma terġax tirrepeti ruħha din is-sitwazzjoni fi żmien sena oħra, meta l-Kap li hemm bħalissa, irtira bl-eta'?

Kien hemm l-istess problemi fl-iskola De Soldanis, Għawdex, qabel inħatret il-Kap li hemm illum.

Jista' l-Ministru jgħid jekk hemmx il- ħsieb li din l- iskola tinqasam ukoll fi skejjel separati jiġifieri, f'Sekondarja u Junior Lyceum, b'head għal kull skola?

Jista' l-Ministru jgħid x'inhi r-raġuni għaliex dawn il-kumplessi baqgħu jaqgħu taħt head wieħed, meta l-awtoritajiet Edukattivi jafu sewwa d- diffikultajiet kbar li wieħed jiltaqa' magħhom f'kumplessi ta' din ix-xorta meta facilment dawn il-kumplessi jistgħu jinqasmu fi skejjel separati, u meta f'Malta kumplessi bħal dawn ma' jeżistux?

X'inhi r-raġuni li meta l- Ministru għal Għawdex stess qal espressament li l-iskola primarja tar-Rabat, Għawdex, se tinqasam, baqa' ma' sar xejn?

Jista' l-Ministru jgħid hemmx il-ħsieb li din l-iskola tinqasam fi skejjel A u B bħal skejjel kbar f'Malta, meta fil- fatt din l-iskola hi tant żgħira għall-popolazzjoni li hemm, li parti minnha infirdet mill-iskola tal- Vajringa u ġiet allokata fil-kumpless tal- Girls' Secondary/J.L. Għawdex?

ONOR.

UGO MIFSUD BONNICI: Hemm ħafna x'jingħad favur u kontra li dawn l- iskejjel ikollhom kap wieħed, jew jinqatgħu f'entitajiet għalihom.

Il-materja qed tiġi studjata sewwa biex tittieħed deċiżjoni tajba.

Naf li fil-każ ta' Għawdex, wieħed irid jikkonsidra dejjem il-problemi b'mod speċjali, għaliex is-soluzzjonijiet ta' Malta mhumiex dejjem applikabbli.

Power Station,Delimara sans,Power Station,Delimara falm,Power Station,Delimara DELIMARA - POWER STATION

L-ONOR.

SALVU SANT staqsa lill-Ministru għall- Ambjent: Jista' l- Ministru jirrispondi l-mistoqsija parlamentari numru 9606?

ONOR.

MICHAEL FALZON: Hu mahsub li t-Tender ghax-xiri tal-cables tal- 132KV mill-Marsa ghan-naha ta' Fuq ta' Malta johrog aktar tard din is-sena stess.

L-istimi ghadhom ma gewx finalizzati ghax ghad ma gewx stabbiliti r-rotta u dettalji ohra.Enemalta,Konferenza sans,Enemalta,Konferenza falm,Enemalta,Konferenza ENEMALTA - KONFERENZA

L-ONOR.

SALVU SANT staqsa lill-Ministru għall- Ambjent: Nirreferi għall- mistoqsija parlamentari numru 9787 fejn intqal li r- rappreżentant tad-ditta li ssupplixxiet il-132KV Cable kien preżenti għall-konferenza ta' l-aħbarijiet li nżammet minn Enemalta sabiex jekk ikun hemm bżonn jirrispondi għal xi dettalji teknici.

Jista' għalhekk il-Ministru jgħid meta saru qabel konferenzi ta' l- aħbarijiet minn Enemalta u ntużat din il- procedura mas-supplier?

Jikkonferma l-Ministru li:

1) F'Enemalta hemm nies kompetenti biżżejjed inklużi konsulenti Maltin li kienu kapaci jirrispondu dawn id- dettalji teknici; u

2) Li wara li ġiet awarded it-tender l-interess ta' Enemalta jibqa' biss li jsir xogħol skond it-tender qabel jiġi accettat minn Enemalta u għalhekk ma kelliex għalfejn issejjaħ din il-konferenza ta' l-aħbarijiet bl- inklużjoni ta' rappreżentant tad-ditta?

ONOR.

MICHAEL FALZON: Id- decizjoni msemmija mill-Onor.

Interpellant ittiehdet mill- amministrazzjoni tal- Korporazzjoni Enemalta li ghandha l- liberta' ta' azzjoni sakemm tibqa' fil-parametri tal-politika tal-Gvern.

M'ghandi xejn x'inzid mat- twegiba li tajt ghall- mistoqsija parlamentari numru 9787 (Seduta 130).

Air Malta,Celebrazzjonijiet sans,Air Malta,Celebrazzjonijiet bong,Air Malta,Celebrazzjonijiet AIR MALTA - ĊELEBRAZZJONIJIET

L-ONOR.

SALVU SANT staqsa lill-Ministru għas- Servizzi Ekonomiċi: Nirreferi għall-mistoqsija parlamentari numru 10067 dwar l-ispiża li saret għac-celebrazzjonijiet ta' l-20 Anniversarju mill-Air Malta.

Filwaqt li kulħadd jifhem l-iskop li saru dawn ic- celebrazzjonijiet iżda xorta għadha tingħata informazzjoni ta kemm saru spejjeż għal din l-okkażjoni biss meta din il- kumpannija hija tal-Gvern u l- poplu Malti kollu.

Jista' l-Ministru jgħid jekk huwiex imdaħħal f'xi stadju sabiex ikun jaf kemm intnefqu flus?

ONOR.

GEORGE BONELLO DU PUIS: Kif diga' ghidt fit-twegiba tieghi ghad- domanda Numru 10067, l-ispejjeż konnessi mac- celebrazzjonijiet ta' l-20 Anniversarju ta' l-Air Malta inzammu f'limitu ragjonevoli u ghalhekk ma jidhirlix li hu l- kaz li nidhol fi kwestjoni dwar spejjeż - ta' "advertising" aktar milli hag'ohra - li huma parti integrali mill- attivitajiet ta' kumpanija kummercjali bhalma hi l-Air Malta.

Nahseb li minn dak li deher fil-gazzetti, l- interpellant ghandu jkun "au courant" tal-fatt illi hafna mill-ispejjeż kienu sponsorizzati.

Pulizija,Membri,PC 8 nict,Pulizija,Membri,PC 8 gall,Pulizija,Membri,PC 8 PULIZIJA - MEMBRI - PC 8

L-ONOR.

TONY NICHOLL staqsa lill-Ministru ta' l- Intern u Żvilupp Soċjali: Jista' l-Ministru jikkonferma li PC 8 qiegħed jagħmel ix- xogħol normali tiegħu fil- Pulizija, imbagħad jagħmel l- overtime fil-Ħabs ta' Kordin bejn it-8.00 p.m. u s-7.00 - 8.00 a.m., u jerġa' jmur jaħdem normali matul il-ġurnata?

ONOR.

LOUIS GALEA: Jidher car li din hija informazzjoni ohra skorretta dwar li qed jigri fil-Habs.

Ninsab informat li ma jirrizultax li PC 8 hadem fil-Habs fil- hinijiet indikati.

Gnus Maghquda,Kunsill tas-Sigurta' bril,Gnus Maghquda,Kunsill tas-Sigurta' demg,Gnus Maghquda,Kunsill tas-Sigurta' ĠNUS MAQGĦUDA - KUNSILLI TAS- SIGURTA'

L-ONOR.

LEO BRINCAT staqsa lill-Viċi Prim Ministru u Ministru ta' l- Affarijiet Barranin: Il-Gvern Malti sodisfatt jekk il-kondizzjonijiet li wasslu għall- impożizzjoni tal-blockade ekonomiku tal-Kunsill tas- Sigurta' fuq l-Iraq għadhomx relevanti u/jew applikabbli jew le?

X'interpretazzjoni jagħti l- Gvern Malti lir-riżoluzzjoni tal-Kunsill tas- Sigurta' 687 dwar din l-issue fic- cirkostanzi li qed jipprevalu bħalissa b'referenza partikolari għall-Paragrafu 22 ta' l-istess riżoluzzjoni?

Il-Gvern Malti kellu xi kuntatti ma' pajjiżi membri tal-Kunsill tas- Sigurta' tal-GM dwar din l-issue kif ukoll dwar dak il-provvediment tar- riżoluzzjoni 687 li jorbot id- diżarm ta' l-armamenti avvanzati mill-Iraq mal-ħolqien ta' zona ħielsa mill-armamenti qawwija (ta' mass destruction) fil-Lvant Nofsani?

ONOR.

GUIDO DE MARCO: Għall- ewwel parti tad-domanda, nixtieq ngħid li ma naħsibx li din hi kwestjoni ta' sodisfazzjoni jew le.

Fl-aħħar laqgħa tiegħu (29 ta' Marzu, 1993) Kunsill tas-Sigurezza tan- Nazzjonijiet Uniti wara serje ta' konsultazzjonijiet dwar is-sitwazzjoni fl- Iraq, ikkonkluda li ma kienx hemm qbil li l-kondizzjonijiet neċessarji jeżistu għall- modifika tal-miżuri (regimes) meħuda fil-provvendiment tar- riżoluzzjonijiet tal-Kunsill tas-Sigurezza 687 (1991) u 700 (1991).

Dwar it-tieni parti tad- domanda nixtieq ngħid li ħaġa perikoluża li wieħed jipprova jagħti nterpretazzjoni għall- provvedimenti tar- riżoluzzjoni tal-Kunsill tas-Sigurezza.

Bħalma jaf l-Onor.

Interpellant, l- Iraq għadu ma mplementax l-miżuri kollha meħtieġa sabiex ikunu rtirati s- sanzjonijiet imposti kontrih mill-Kunsill tas-Sigurezza.

Il-Gvern Malti jżomm kuntatt kontinwu ma' pajjiżi membri tal-Kunsill tas- Sigurezza speċjalment f'dak li jikkon- ċerna żviluppi dwar il- provvedimenti tar-riżoluzz- jonijiet addottati nklużi dawk li jirreferu għat-twaqqif ta' żona mingħajr armi nukleari fir-reġjun tal-Lvant Nofsani.

Fil-fatt l-appoġġ li jagħti l- Gvern Malti għall-implementazz- joni tal- provvedimenti tar- riżoluzzjonijiet tal-Kunsill tas-Sigurezza kif ukoll ta' l- Assemblea Ġenerali tan- Nazzjonijiet Uniti huwa appoġġ għall-inizjattivi li jistgħu jwasslu għall-paċi u s-sliem mhux biss fl-Iraq imma f'pajjiżi u reġjuni oħra fejn hemm taqlib.

Diving Instructors bril,Diving Instructors gall,Diving Instructors DIVING INSTRUCTORS

L-ONOR.

LEO BRINCAT staqsa lill-Ministru ta' l- Intern u Żvilupp Soċjali: Jista' l-Ministru jwieġeb il- mistoqsija parlamentari ta' l-4 ta' Mejju, 1993 dwar licenzji ta' diving instructors?

ONOR.

LOUIS GALEA: Ninsab informat li f'Malta u f'Ghawdex hawn dawn il- postijiet licenzjati kif se nghid:

Isem ta' Post Isem fuq min l-istabbilimenti hu liċenzjat

Croydon M'Scala Raymond Ciancio Dive System Qui-si-sana L. Sciberras Cresta Quale St Georges Bay A. Galea Colston Rabat M. Upton Magro Mgarr Rd.

Xewkija (Gozo) J. Magro Garage, St Simon Str., Xlendi (Gozo) M. Busuttil Clypso Hotel M'Forn (Gozo) J. Portelli Comino Hotel Kemmuna A. Lautier Malta Aqua St Paul's Bay A. Upton Melavan Divers (Sea Bank Hotel) Mellieha M. Galea Joseph Cremona St Paul's Bay J. Cremona Paradise Bay Hotel Mellieha F. Fenech Jerma Palace Hotel M'Scala H. Tahroami Dragonara Hotel St Julians V. Milton

L-ahhar tnejn huma licenzjati f'isem barranin.

Segretarjat ghat-Turizmu,Proposti tal-FELTOM bril,Segretarjat ghat-Turizmu,Proposti tal-FELTOM bong,Segretarjat ghat-Turizmu,Proposti tal-FELTOM SEGRETARJAT GĦAT-TURIŻMU - PROPOSTI TAL-FELTOM

L-ONOR.

LEO BRINCAT staqsa lill-Ministru għas- Servizzi Ekonomiċi: Jista' l- Ministru jgħid x'kienet ir- reazzjoni tas-Segretarjat għat- Turiżmu dwar il-proposti tal- FELTOM għat-twaqqif ta' TRIPARTITE BOARD flimkien mal- Ministeru ta' l-Edukazzjoni biex ikun ikkontrollat aħjar is- settur ta' l-istudenti barranin?

ONOR.

GEORGE BONELLO DU PUIS: Nixtieq nikkonferma li l- proposta tal- Feltom giet diskussa wkoll ma' l-Onor.

Habib tieghi s-Segretarju Parlamentari ghat-Turizmu li jaqbel li ghandu jitwaqqaf bord kif propost.

Sptarijiet,Specjalisti farm,Sptarijiet,Specjalisti gall,Sptarijiet,Specjalisti SPTARIJIET - SPEĊJALISTI

L-ONOR.

MICHAEL FARRUGIA staqsa lill-Ministru ta' l- Intern u Żvilupp Soċjali: Jista' l-Ministru jgħid kemm hemm u min huma l- ispecjalisti fl-isptarijiet tal-Gvern li mill-1 ta' Jannar, 1993 sa Settembru, 1993 jispiccalhom il-kuntratt mal-Gvern?

X'għamel il-Gvern biex dawn jkomplu jagħtu servizz lill- poplu Malti?

ONOR.

LOUIS GALEA: In-numru ta' specjalisti fl-isptarijiet tal-Gvern li mill-1 ta' Jannar 1993 sa Settembru 1993 se jispiccalhom l-kuntratt huwa tnejn.

Dwar wiehed minnhom diga' harget sejha ghall- applikazzjonijiet mill- Kummissjoni dwar is-Servizz Pubbliku u li ghaliha seta' japplika.

Dwar it-tieni wiehed is-sejha ta' l-applikazzjonijiet qed tigi pprocessata.

Biex il-poplu Malti ma jitlifx is- servizz ta' specjalisti fl- oqsma koncernati d-Dipartiment joffri li jzommhom fis-servizz fuq bazi 'day to day' sakemm tigi finalizzata l-procedura tas-sejha ta' l-applikazzjonijiet.

Permessi ghall-bini bril,Permessi ghall-bini bong,Permessi ghall-bini PERMESSI GĦALL-BINI

L-ONOR.

LEO BRINCAT staqsa lill-Ministru għas- Servizzi Ekonomiċi: Jista' l- Ministru jgħid kienx hemm xi tibdil ta' policy dwar ħruġ ta' permessi għall-bini ta' lukandi ġodda Five star?

ONOR.

GEORGE BONELLO DU PUIS: Ninforma lill-Onor.Interpellant li l- policy rigward il-bini ta' lukandi ghadha l-istess kif spjegata mis- Segretarju Parlamentari ghat-Turizmu f'din il-Kamra waqt li kien qed iwiegeb ghal kummenti tal-Onor.

Interpellant fid-dibattitu dwar l-Estimi ta' dan il-Ministeru.

Partit Laburista,Talba ghal servizz ta' elettriku manc,Partit Laburista,Talba ghal servizz ta' elettriku falm,Partit Laburista,Talba ghal servizz ta' elettriku PARTIT LABURISTA - TALBA GĦAL SERVIZZ TA' ELETTRIKU

L-ONOR.

CHARLES MANGION staqsa lill-Ministru għall- Ambjent: Jista' l-Ministru jordna illi t-talba magħmula mill-Partit Laburista lill- Enemalta u li ġiet accettata (File No. MEB 130/55/1/70) tiġi fil-fatt implimentata u servizz meħtieġ jitqiegħed fil-post?

ONOR.

MICHAEL FALZON: Twegiba tinghata f'seduta ohra.

Zejtun/Marsaxlokk,Dawl fit-toroq psaj,Zejtun/Marsaxlokk,Dawl fit-toroq falmZejtun/Marsaxlokk,Dawl fit-toroq ŻEJTUN/MARSAXLOKK - DAWL

L-ONOR.

JOSEPH PSAILA SAVONA staqsa lill-Ministru għall-Ambjent: Tista' l- Korporazzjoni Enemalta tieħu ħsieb ta':-

1) Bozoz maqtugħa ħdejn "Padruna Tagħna", New Str off Xerriek Rd, Marsaxlokk;

u "Fatima", Triq Sant'Antnin, Marsaxlokk?

2) Wires ta' l-elettriku mikxufin fuq 21 St. Angelo Str, Żejtun; u

3) Bozza ġdida ħdejn Morning Dew, New Street in Bugħarbiel Rd, Żejtun?

ONOR.

MICHAEL FALZON: Tlabt lill-Korporazzjoni Enemalta tara x'tista' taghmel dwar l- ilmenti ta' l-Onor.

Interpellant.

Zejtun,Dawl fit-toroq psaj,Zejtun,Dawl fit-toroq falm,Zejtun,Dawl fit-toroq ŻEJTUN: TRIQ IL-KOTOB - DAWL

L-ONOR.

JOSEPH PSAILA SAVONA staqsa lill-Ministru għall-Ambjent: Tista' l- Korporazzjoni Enemalta tieħu ħsieb is-sistema ta' l-istreet lighting fi Triq il-Kotob, Żejtun li ilha tiġi rrapportata minn qabel il- Milied u li wkoll saru interpellanzi oħra fuqu?

Hemm wire imkebbeb fejn jista' jintlaħaq, li għalkemm il- ħaddiema jgħidu li mhux "live" xorta waħda ġie mdawwar bit- tape għal li jista' jkun, u li minħabba f'dan jidher li xi lampi mhumiex qegħdin jixegħlu.

Għalkemm il-ħaddiema tal- Korporazzjoni ġew kemm-il darba, s-sitwazzjoni baqgħet li kienet.

Tant hu hekk li l- cover ta' waħda mill-fanali ilu xhur sħaħ għand waħda mir- residenti tistenna li jsir follow-up.

ONOR.

MICHAEL FALZON: Il-kaz imsemmi mill-Onor.

Interpellant qed jigi mistharreg.

Twegiba tinghata f'xi seduta ohra.